text: Chateraise 嘅甜品一直都好想試, 因為佢標榜嘅係日本直送,尤其是士多啤梨相關嘅甜品.唔使飛過去日本都有佢哋嘅水果食, 就算價錢貴少少都冇問題.加上佢嘅價錢其實同 Lady M平少少,所以好想試下究竟佢有幾好味. 所以今次買咗一個焦糖千層蛋糕以及士多啤梨蛋糕,再加埋佢哋嘅芒果布甸,一試就知龍與鳳. 喺甜品店裏邊服務員態度都算有禮, 雖然冇日本嗰啲服務員咁好, 多謝前多謝後,但係喺包裝上絕對有過之而無不及. 首先佢會用個紙盒幫你裝住兩件蛋糕,然後再加埋一個冰包等你凍住的食品可以保持恒溫嘅狀態.最後再用個1靚靚紙袋嚟包住個紙盒. 首先, 以千層蛋糕嚟講佢絕對冇 Lady M 咁好食呢啲真係層層分明佢, 就好似將所有嘢擗埋一齊,個口感質感就唔夠分明層次分明, 有點扣分. 至於士多啤梨蛋糕就同普通喺美心買嘅差唔多, 士多啤梨都係一般般, 又冇話特別甜,所以我估計佢唔係用最好嘅日本士多啤梨整, 而係用一啲比較低級似檔嘅日本士多啤梨去整呢個蛋糕. 反而個布甸就有驚喜, 食落去真係啖啖芒果肉, 同喺759或者百佳買嘅布丁完全有好大分別, 所以絕對值得用十幾文去買呢個布甸. 整體嚟講佢個樣都ok, 但係始終呢間鋪頭嘅選擇並不多, 所以有陣時真係好難揀.只會喺冇選擇之下嘅情況而埋佢哋嘅蛋糕.


c: text/html

text:
用自己母語嚟做學習語言,同聲同氣,親切得嚟又入腦,就可以更加容易咁去理解德文嘅結構同埋系統啦!
作為學德文嘅過來人,我哋當然明白香港人學習德文嘅困難,所以我哋嘅課程都堅持以香港人嘅角度出發,設身處地咁度身訂造.
出去學或者自學,覺得有好多疑惑?可能我哋先係你嘅Perfect Match!
每當你喺學習上遇到困難,我哋都隨時準備好伸出援手,即使係課堂以外嘅時間,我哋都會盡力解答你嘅疑難.
拒絕死記硬背,目的就係要令學生更容易去理解德文背後繁複嘅邏輯同埋意義.
德文語法出名複雜,唔明白唔理解,就一定會覺得難學.
我哋相信除咗授課質素之外,學生喺課堂以外嘅自學能力同樣重要.
我哋會以創新嘅方法幫你解決棘手疑難,配合精心搜羅嘅精選網上資源,助你輕鬆學習德文.
邊個話學德文一定係沉悶死板?我哋輕鬆幽默嘅教學風格對學習有絕對嘅幫助,而生動抵死嘅例子講解更加有助記憶,學生更容易入腦.
你有冇諗過簡單嘅一句「Guten Tag」點解要係「Guten」而唔係就咁「Gut」?走去問坊間嘅德文老師,佢可能會同你講:「Das ist Deutsch!你記得係 Guten 就得啦!」而我初學德文嘅時候正正就係遇到咁嘅情況,成為咗我艱苦學德文之路嘅第一個里程碑.
爲咗解決問題,我一路學,一路自己搵答案.我堅信,學德文除咗靠死記硬背同埋靠不斷對話之外,仲可以靠「理解」嚟學.當你成功理解德文背後嘅結構同埋系統之後,先會做到真正嘅「活學活用」.
學德文,坊間嘅權威或者傳統教法,有啲似「蒙住眼過獨木橋」,未必照顧得晒香港人嘅需要,對於初學者嚟講,咁樣嘅方法可能反而係你哋學習嘅障礙.
企喺山頂嘅人,或者的確係企得高,望得遠,但係佢哋未必知道喺山腳呢段充滿泥濘又崎嶇嘅路應該要點行先係最好.我覺得,每個人都有一個適合自己嘅學習方法,而對初學者嚟講,有一個設身處地了解佢哋難處,能夠用廣東話以最直接,最簡單嘅方法嚟講解嘅老師,或者會比「學術資歷優厚」嘅德國教授更加好.
歡迎有同感嘅你加入!

robotstxt: allowed

filter: keep


text:
隨著資訊科技不斷發展,依家已經係公眾往往可以揸住一部智能電話,利用流動應用程式就可以迅速知道唔少以前完全只能「盲摸摸」嘅資訊.
近年各間主要公共交通機構都各自發展出自己公司嘅一套智能電話流動應用程式,無疑係令到乘客可以更方便咁得知嗰間公共交通機構嘅最新資訊,以至快速搜尋出方便到自己嘅乘搭路線.
然而香港呢一個資本主義社會,喺「自生自滅」嘅自由市場入面,私營機構難免需要接納一啲廣告去彌補一下成本支出,呢一啲智能電話流動應用程式亦難以逃離呢一個模式.
但係——即係咁講——廣告擺喺乜嘢時間跳出嚟,往往會影響到受眾對於呢間公司嘅形象同埋接納程度.
其中一種受到一眾乘客所詬病嘅情況就係:
就喺2022年10月1號,新巴城巴表示會即時刪除打開流動應用程式時跳出嘅全頁廣告,令到用者可以更快入到去流動應用程式,盡快搵到相關需要嘅資訊.
刪除打開流動應用程式時跳出嘅全頁廣告,毫無疑問係絕對值得掌聲嘅「德政」,甚至可以話,有公共交通機構終於返到去當年開發流動應用程式人員,以至公司員工曾經一度堅持,但被迫放棄嘅嗰一份想方便到乘客,挽留到乘客嘅「初心」.
不過,新巴城巴拎著呢個消息,卻喺10月1號嘅所謂「國慶日」,只係用網絡社交媒體嘅1個24小時限時動態公佈,面對鋪天蓋地「講好香港故事」嘅「國慶日」新聞,咁樣做有幾多公眾會知道或者見到?


text:
更多
2021-06-11 154 瀏覽
係香港冇乜地方可以食到churros,見到尖沙咀呢間TWIST & BUCKLE 專賣churros,可以揀唔同既toppings同埋跟唔跟雪糕.夏天黎食緊係要揀翻個有雪糕架啦🥰食完之後好滿足,覺得絕對值得再encore! 1⃣S'Mores($58)Churros 加雪糕再加燒到半融既棉花糖,brownies同埋一塊朱古力餅乾.棉花糖燒到入口即融超正🤤同埋好好既係,啱啱攞到杯churros既時候,影影下相粒棉花糖跌左落枱,我同個店員講完個店員即刻燒過舊比我,好nice🥰雪糕加埋焦糖醬夠曬邪惡,甜甜地食到啲奶香味😌真係令人忍唔住一啖一啖咁食. 個主角churros好crunchy!真係做到外脆內軟!本身S'Mores唔係跟呢款churros 既,但係我問個店員可唔可以換,跟住換左crunchy matcha!抹茶醬既味道唔係好食得出,但係面頭鋪滿曬啲甜甜脆脆既穀物片,真係好正好好食!
1⃣S'Mores($58)
Churros 加雪糕再加燒到半融既棉花糖,brownies同埋一塊朱古力餅乾.棉花糖燒到入口即融超正🤤同埋好好既係,啱啱攞到杯churros既時候,影影下相粒棉花糖跌左落枱,我同個店員講完個店員即刻燒過舊比我,好nice🥰雪糕加埋焦糖醬夠曬邪惡,甜甜地食到啲奶香味😌真係令人忍唔住一啖一啖咁食. 個主角churros好crunchy!真係做到外脆內軟!
本身S'Mores唔係跟呢款churros 既,但係我問個店員可唔可以換,跟住換左crunchy matcha!抹茶醬既味道唔係好食得出,但係面頭鋪滿曬啲甜甜脆脆既穀物片,真係好正好好食!
$58
36 瀏覽
0 讚好
0 留言
$58
7 瀏覽
0 讚好
0 留言
張貼


text:
有咗唯妹頭幾個月冇咩胃口,但總要食啲嘢架嘛,果時對我嚟講最易入口同食得落嘅就係粥.為咗增加營養,我用滴雞精做粥底,煲出嚟軟綿綿又鮮甜,更加令我有胃口.如果孕媽媽或者小朋友冇咩胃口,都不妨試吓呀!我俾唯b試食過,佢都好鍾意.
除咗煲粥之外,想要補身當然係加熱後直接飲用滴雞精啦,尤其是而家天寒地凍,啱晒我呢啲長期手腳冰冷嘅人哈哈!飲過晨露滴雞精一段時間之後,感覺暖笠笠又精神咗,仲要冇咁怕凍!對於繁忙嘅媽媽,買常溫滴雞精就最方便,只需要將包滴腫精浸喺熱水5分鐘就飲得喇.我最常帶返公司飲,一邊做嘢一邊補身哈哈.
晨露滴雞精究竟同坊間其他滴雞精有咩唔同呢? 晨露滴雞精選用自家農場100% 台灣土雞,而唔係用老母雞;所以佢嘅營養成分除咗20%蛋白質之外,仲有人體必需嘅氨基酸,鈣同鐵質等等,係有別於其他雞製成嘅滴雞精架.晨露滴雞精仲有好多好處架!一齊睇吓:
- 完全依循古法滴製
- 唔會加一滴水,無防腐劑,無添加物,仲冇鹽添!
- 保留全土雞精華
- 完全過濾脂肪,零脂肪零膽固醇,熱量低
- 自家農場自己養雞,有產銷履歷可以追溯雞隻來源,飲得安心 一條龍生產,新鮮雞直接入鍋
- 有晒檢驗報告,最安全最放心
- 2歲以上到老年人都適合


text:
「張秀文貼出與未婚夫婚照感謝金牌媒人Bob撮合改變一生」睇到某個page呢單報道,係因為我同事阿健喺下面留咗句comment,佢段字係咁:「終於搵到水魚喇!阿Bob條光頭佬最鍾意扯皮條,搵到個傻仔幫條女埋單!睇下幾時離婚吖!」
以為佢好憎TVB所以咁樣留言?唔係,因為另一個page出咗段新聞,標題係「193咖啡店今日開業Fans大排長龍引警員到場了解」,阿健又喺下面留言:「面目可憎,以為自己好紅,咖啡都未識沖又想搵fans笨,講到尾咪又係呃錢,不過大把豬西甘心畀佢呃.」
佢又唔止鬧ERROR,MIRROR都鬧,喺另一篇「為姜Man慶生,姜糖4.30請港人免費搭電車」嘅post下面,阿健嘅留言係咁:「垃圾,食屎啦!成班無腦,人哋賣麥記廣告就走去食,生日又要請人搭電車,冇人想搭呀!見到啲車身有佢哋個粉樣就想嘔.」
不過阿健又唔止關心娛樂,早幾日W Hotel出咗一款有兔肉嘅食物,外界有人話外國有兔肉食品根本好常見,同食豬食牛食羊一樣,然後佢就打出一段自己對動物界嘅精彩見解:「傻㗎?兔仔點同牛豬羊比呀?牛豬羊不嬲食開㗎啦,兔仔有思想㗎,要嚟養㗎!白痴!」
社交媒體嘅玩法就係,如果你有friend留咗comment或者share,本身睇唔到嗰個post或者冇follow嗰個page嘅人都會睇到,因為阿健add晒我哋成班同事,所以佢嘅留言大家都睇得一清二楚,清一色負面,清一色鬧人,清一色批評,而且每個留言都好凶狠.
係咪覺得講嘢又權威,又寸,又有「見地」嘅阿健樣樣嘢都睇唔過眼,真實中一定係懷才不遇嘅民間高手,又或者係得天獨厚嘅有為青年呢?唔……阿健應該係咁樣睇自己,不過喺我哋眼中,佢徹頭徹尾係一個廢人,做嘢冇交帶,office每個同事都幫佢執過蘇州屎,咁廢都未炒完全因為呢個人好識得卸膊,成條軟皮蛇一樣.
今朝我哋個經理先鬧完佢:「健哥,保你大啦喂!呢份文件得百幾字之嘛,點解你仲可以有咁多錯字㗎!我見你好多時間上網鬧人㗎喎,頭先見到你喺唔知邊個page睇到段文叫人零分重作,你就真係零分重作喇,做好自己啲嘢先啦好嘛!」
阿健真實同網上嘅性格好似,對住經理嘅責罵,兜口兜面係唔敢反駁,匿咗喺背後就凶狠好多喇,所以食lunch嗰陣佢同我哋講:「仆街啦佢,真係想屌爆佢,幾時add咗經理做friend㗎,unfriend先,我留咩言關佢鬼事咩,呢啲都要mon住,咁嘅人都做到經理,呢間公司簡直係垃圾!頭先佢再講多兩句我就一張職員證飛埋去,幾想打柒佢呀!」
如果我冇記錯,當初係阿健自己走去add經理,同埋打咩柒人吖,你面對面嘅時候連唞氣大聲啲都唔敢啦!而且阿健永遠唔會反省自己有咩問題,點解你畀人鬧先?前因係咩?話張秀文搵水魚,話阿Bob扯皮條,你識佢哋咩?話193呃錢,你知佢間cafe點運作咩?話姜濤賣麥記廣告?早兩日先見你食緊喎!做咩講到你好似冇食麥記咁既?網上嘅人唔知啫,你身邊嘅人知吖嘛!咁清高真係過到自己?
其實阿健以前Facebook頭像係有相㗎,不過有一次又係唔知邊個page揀十大靚仔,有吳彥祖有陳冠希,而阿健就留言話:「呢啲都係靚仔?香港人係咪盲咗呀,吳彥祖而家頭髮稀疏到,陳冠希?變咗阿伯啦!」有啲網民見佢咁囂張,咪走去佢個Facebook account度起底囉……
有人喺阿健個留言下面cap返阿健頭像個樣出嚟,仲講咗句:「由你副尊容去批評吳彥祖同埋陳冠希唔靚仔,真係特別冇說服力🤣」
另一個留言就話阿健:「笑死人咩,你冇鏡都屙篤尿照下自己個樣啦!佢哋唔靚仔唔通你靚仔呀?」
仲有一個網民cap埋阿健Facebook其他相拼埋:「師兄,真心問,有冇人話你好似一個明星,同周星馳拍過戲㗎,嗰個明星叫咩名呢?呀,記得喇!蜥蜴仔呀!」
估下阿健有咩回應同埋反擊.(未完待續)
《辦公室日報》IG今日出咗post,睇咗未先?
https://www.instagram.com/p/Ccm-cQlrEHn/


text:
超級英雄
超級英雄(Superhero)係幻想出嚟嘅英雄角色.唔少地方都有佢哋嘅超級英雄,但因為文化唔同,所以超級英雄分成幾種地區嘅類別.
美國[編輯]
美國嘅超級英雄多數都着緊身衣,以凸顯肌肉,好似超人,美國隊長等,但都有啲唔着緊身衣嘅,好似變形俠醫,雷神奇俠等.女嘅就多數着短袖嘅緊身衣,以凸顯身材,好似She-hulk同Wonder Woman等,亦都有啲會好似Spider-woman同Scarlet Witch咁樣着長袖嘅.
美國嘅超級英雄分三類:
多數超級英雄都係後天超能力者,而冇超能力者就多數用高科技裝備或後天訓練彌補先天不足.用高科技裝備嘅超級英雄嘅例子有鐵甲奇俠,佢發明唔同嘅裝甲嚟對付唔同嘅敵人,例如發明過Hulkbuster嚟對付變形俠醫同Thorbuster嚟對付過雷神奇俠.而後天訓練嘅超級英雄就如鷹眼,透過訓練箭術同武術成為超級英雄.又用高科技裝備同後天訓練嘅超級英雄就例如蝙蝠俠,用高科技裝備同靈巧嘅身手成為超級英雄.
美國嘅超級英雄多數住喺同一個世界,例如驚奇漫畫嘅正統世界係Earth-616.
美國嘅超級英雄鍾意講力量,例如超人至少有1,000,000噸嘅力量.
日本[編輯]
日本嘅超級英雄多數都係靠「變身」獲得超能力,好似幪面超人或戰隊之類.
有啲日本嘅超級英雄都鍾意講力量,好似幪面超人嘅拳擊力係3噸咁.


text:
雖然學好英文好重要,但係具備好嘅考試技巧都同樣重要!呢篇係關於英文Paper 1 嘅揾point skills!一齊具備該要具備嘅考試技巧啦!
利用Google大神!增加個人Vocab量
🔸閱讀理解其實係好考一個人既vocab數量,基本上改善閱讀理解既最好方法就係學多啲生字,尤其係唔同常用字既近義詞,我建議可以諗下一啲好簡單既生字(happy, good嗰啲😂)然後google “xxxxx(隻字)synonyms”,佢會出一堆近義詞,揀幾個有用/見過既然後入落一本簿度. .
描實啲Preposition!係文章搵下答題範圍
🔹但係如果要答中point,你首先要理解有好多問題尤其短答/長答題都只不過係將文中某個句子轉左少少再copy成問題.
你要做既係係篇文揾番對應既句子;而好多時候佢都只係係問題轉左近義詞,而sentence structure大致都無變,所以好多時候啲preposition(in, of, on等等)都無變到,瞄住呢啲preposition(或者係篇文間低佢)再對番係文章有無大致一樣意思既近義詞就可以揾到答題範圍,揾到就間低佢啦. .
搵Keyword
🔻好多老師都會叫你去揾keyword,而呢啲keyword多數係一啲專有名詞,人名,特定物品等,姐係呢啲keyword只會係呢篇文入面揾到,而其他文章係唔會見到呢啲keyword,咁既話條問題就好難轉做近義詞,揾point亦都更容易,直接係篇文揾番一樣既字.如果你係條問題見到啲少見,唔明或者覺得特別既字就直接間低佢啦.
搵答案
⚫係問題揾完keyword係篇文間番啦,之後要點?
下一步就係揾答案.多數答案只會出現係你間左既部分前一句至後一句.睇番問題入面既subject主語(問緊關於邊個地/人/事既資料?),再試下係文中揾下keyword同一句,上一句,下一句有無同一個主語,咁就可以揾到答案實際上係邊度啦.記住成個答案直接抄落去唔好改任何字/同義詞🙂
同埋通常同一句唔會用係兩題Long Q度 :) 可以用此縮細答案範圍.
以上文章係由 @ffdsegram 嘅分享


text:
每當望住個衣櫃,我都會不由自主問自己:
點解明明啲衫成堆山咁高,我都依然成日覺得自己冇衫著?
而呢個雞毛蒜皮嘅「問題」嘅解決方法,自然就係愈買愈多衫啦.
根據中央社嘅報告,新加坡人平均每年都會買34件新衫,但係就會扔大約27件.而當地國家環境局仲指出,單單喺2016年,新加坡人就扔左139,800噸布料同皮革廢棄物,當中只有7%有做回收,其餘嘅通通都去左焚化爐!而澳洲人喺呢方面都唔好得多,佢哋每年平均買27公斤新衫,足足係全球平均嘅兩倍.
當然,冇人想將啲衫扔哂落垃圾筒,所以好多人都會選擇捐去慈善團體.新加坡人好中意咁做,尤其係聖誕新年嗰排.咁樣做好容易令人自我感覺良好,又可以幫衣櫃大掃除,但係,唔好咁快心安理得住!當地救濟軍每日都接收大約6噸捐贈衣物,但只有8至10%會上架出售.剩低嘅90幾%,當中有部分會送去其他國家,例如馬來西亞同印尼.喺澳洲,得15%嘅捐贈衣物賣得出,其餘嘅衫就算依然好新淨,都係通通都送去堆田區.
更可怕嘅係,現時大部分新衫都係由合成物料造嘅,好似係聚酯纖維,毛滌紗同埋尼龍.換言之,佢哋全部都係由塑膠製造出黎,而塑膠係用成萬年先分解到.就算係棉呢類天然物料,其實都好難分解,因為佢哋係被扔到堆田區,而唔係堆肥堆.而呢個就係舊衫嘅真正「歸宿」.
唉,真係要為所有被遺棄嘅衫褲鞋襪默哀!我哋曾經都當佢哋係寶,著住佢哋同愛人朋友攬攬錫錫.無論係第一次約會,生日派對,番學上堂,見工定係去飲,呢啲舊衫都陪伴住我哋度過好多珍貴時光,幫我哋展示個人魅力,唔多唔少都會聯繫到啲回憶.你話啲舊衫係咪值得更好嘅結局呢?
舊衫點樣處置先算好?
舊衫唔一定淨係得死路一條架.綠色和平建議,處置舊衣物最好嘅方法就係轉贈.但係,可能你冇時間成日坐係二手市場賣衫,又或者冇親朋好友啱用,咁又點算好?呢個正正就係Carousell嘅創辦原因喇.Carousell希望將買賣過程變得簡易,咁你唔啱洗嘅舊物就可以去到有心人手中,待佢如珠如寶啦.
如果你依然係想支持慈善團體,當然係無任歡迎啦!大家可以將舊物出售,然後將收益捐俾佢哋.衣物需要大量人力物力整理,仲可能永遠賣唔出,所以捐錢點都實際過捐衫.
拒絕速食時裝
大家千其唔好忘記最大嘅敵人,就係速食時裝同過度消費!過度消費只會造成更多舊衫,更多廢物,然後就係更大嘅堆田區!要忍住唔買嘢的確唔係咁容易,所以大家可以選擇一個愛護環境嘅買嘢方式,就係唔買新衫買二手衫!
禮拜六日得閒就將舊衫放上Carousell賣,養成個#星期六賣衫日 嘅習慣,將舊物送到會欣賞佢嘅人手上啦.各位仲可以順便喺Carousell app尋寶,睇下有冇嘢啱心水架.


text:
嶺南建築
嶺南建築(粵拼:Ling5 naam4 gin3 zuk1)係嶺南主要族群-粵人-嘅建築風格.
未漢化之前:南越建築[編輯]
南越建築(粵拼:Naam4 jyut6 gin3 zuk1)係嶺南未漢化之前(公元 7 世紀之前)嘅原住民南越族嘅建築[1].對於南越族嘅建築學界而家都重未係好清楚,但係廣東廣西有幾座南越國嘅遺址,令到現代人可以睇到少少南越建築嘅特色.
南越國水閘嘅模型
唐朝建築[編輯]
嶺南文化受大唐同大宋嘅漢文化影響得好犀利.喺 4 至 10 世紀(隋唐時期),有好多中原嘅高僧都會走嚟嶺南度傳佛教,所以令到嶺南有啲有唐朝建築(粵拼:Tong4 ciu4 gin3 zuk1)元素嘅佛寺,好似係廣州嘅光孝寺就係咁.而且自從 19 世紀以嚟,粵港地區重起咗唔少新嘅唐朝建築.呢種建築風格出咗名規模宏大,規劃嚴謹,色調簡潔,主要用木頭做料,又會將藝術性同結構性嘅設計融合埋一齊.例如係香港喺廿世紀初嗰陣時起嘅志蓮淨院,就係攞咗唐朝嘅建築做板起嘅.佢同古典嶺南建築好明顯唔同:佢規模好宏大-會有好多向外揚嘅造型,又會用金同紅呢啲鮮艷嘅顏色(古典嶺南建築係四四方方兼且色水淡嘅)-而且大半都係用木整嘅.呢柞特徵令到成棟嘢望落同日本京都嘅佛寺群(都係用唐朝建築做板嘅)好似[2].而中國大陸嘅粵廣地區由 1980 年代都開始起呢類建築物,例如係深圳文博館.
志蓮淨院嘅萬佛塔;望落同京都法隆寺嘅五重塔好似.
古典嶺南建築[編輯]
古典嶺南建築(粵拼:Gu2 din2 ling5 naam4 gin3 zuk1)係 14 世紀嶺南開始有咗嘅一種風格.嗰時嶺南漢化得七七八八,形成咗一種新風格.古典嶺南建築好有地方特色:同中原核心地帶(即係北方)比起上嚟,嶺南氣候又熱又濕立立,如果將中原嗰套建築風格直接搬落嚟嘅話,會好容易有温度唔舒服或者發霉呢類濕滯嘢.所以粵人整咗一套同中原人唔同嘅建築風格.古典嶺南建築通常比較輕,而且會用通透同冇咁易發霉嘅材料起,色水會偏好灰白或者係綠呢啲柔和嘅色調.喺結構方面,呢啲建築通常有多層嘅斜坡頂同方形柱,而且因為氣候冇中原地方咁凍,令到嗰度啲人鍾意向外面行,所以嶺南民居建築就發展咗好多露台呢類嘅開放式結構,等人有得唞涼.總體嚟講,呢柞特徵令到古典嶺南風格嘅建築物望落都比較輕同涼爽[3].
就算到咗今日,古典嶺南式建築物喺廣州呢啲大城市嘅商店街成日都會見到,而且香港同澳門都有唔少咁嘅建築物,例如係新田大夫第.
方位同門[編輯]
粵人喺起屋嗰陣好講究方位,主要係畀強烈嘅風水文化形響咗.粵人起屋嗰陣好多都會請返個風水師去搞佈局.佢哋喺門方面零舍執着-佢哋重有句俗語話「大門朝南,子孫不寒,大門朝北,子孫受罪」:間屋嘅門面向南會畀人覺得係象徵住權力同威嚴,所以一般起屋(尤其係比較有錢嘅人家)都會特登將道門向住南面,而祠堂基本上一定會咁做.大啲嘅屋企建築重會有好幾種唔同嘅門,好似係中門,側門,同儀門呀咁.「中門」響舊時通常都淨係會畀身分地位比較高嘅人-即係屋企嘅男主人,高官,或者抱住男丁嘅女人-行過,而其他人就淨係准用「側門」.「儀門」就係祠堂好多都會有嘅;喺大門之後重有第二道門.呢種門嘅存在主要係因為粵人好多都覺得一入大門就直衝祖先會好肉酸.
雕塑裝飾[編輯]
傳統上,粵人好鍾意用雕塑同浮雕嚟裝飾建築物.同其他唐人起嘅祠堂比起上嚟,粵人嘅祠堂就鍾意擺好多用木頭同石頭整嘅人物靈獸雕塑去做裝飾,嚟達到「光宗耀祖」嘅效果.嶺南建築雕刻主題好多樣,有歷史故事,神話傳說,吉祥圖案,飛禽走獸,奇花異草呀咁.亦都有啲比較有本地特色嘅景物,好似係洋桃,番石榴,香蕉樹,木棉,同榕樹呢啲嶺南地區成日都見到嘅生果同植物.
青磚[編輯]
青磚(粵拼:Ceng1 zyun1)係喺嶺南地區好多人用嘅建築材料.佢呈青黑色,密度高,透氣,吸水,抗氧化,淨化空氣,又唔容易變色變形,重好恆温.因為佢呢啲特性,用青磚起嘅屋好捱得到濕氣,夏天嗰陣又會好涼爽-最啱用嚟喺又熱又潮濕嘅嶺南地區起屋.
隘門[編輯]
冷巷[編輯]
兩進三間[編輯]
兩進三間用喺中式廟嘅建築,「三間」就喺正面睇一分為三,有三間唔同用途嘅地方,好似香港文武廟,列聖宮同公所三間,「兩進」係間廟有前後,中間有天井,「後進」高幾級,攞嚟擺神像[4].
三間兩廊[編輯]
圖庫[編輯]
香港人祖先多數係粵人,所以粵式建築香港有好多.
香港愈喬二公祠
澳門嘅三街會館;成棟嘢都係用青磚砌出嚟嘅.
廣州華林寺嘅嶺南風格石獅
廣州黃花崗七十二烈士墓嘅嶺南風格石獅-佢修長嘅身體係嶺南特徵.
番禺練溪嘅蕭氏宗祠
廣州鄧氏宗祠
鑊耳屋[編輯]
鑊耳屋(粵拼:Wok6 ji5 uk1)係嶺南建築好樣眼嘅特徵[5].好似係下面個圖集入面嘅曾大屋咁,佢哋嘅屋頂兩邊度有對形狀好似鍋嘅手柄嘅牆凸咗出嚟-所以嗌做鑊耳屋.響 15 世紀左右(大明時期)開始,鑊耳形嘅牆係有功名嘅人先有得喺屋企度起嘅嘢,而佢哋嘅高低表明咗嗰個人嘅官位.後嚟民間粵人重有咗喺間屋度起鑊耳形嘅封火牆可以幫自己啲仔同孫做官嘅諗法.但係嗰對鑊耳重有實際嘅功用,例如係起到防火燭同遮太陽嘅作用;後者可以令太陽冇咁容易直接曬住間屋嘅表面,幫手令間屋冇咁熱-呢點喺熱辣辣嘅嶺南地區特別有用.
廣州錦綸會館又係有對鑊耳.
蠔殼屋[編輯]
唐樓[編輯]
除咗呢啲古色古香嘅建築,有西歐風味嘅多層式建築物唐樓(粵拼:Tong4 lau4)亦都係嶺南地區響 19 世紀開始出現嘅建築類型.佢哋主要係起嚟畀平民下舖上居咁樣住,喺好似係香港同埋澳門呢啲畀西歐文化影響得犀利啲嘅地方周圍都見得到.香港啲唐樓多數都有三到四層,每層大約係四米高左右.佢哋初頭多數係用青磚起,而後嚟喺 1930 年代開始變成主要用混凝土.第二次世界大戰之後,香港嘅人口升得好勁,嗰時啲人唔夠屋住,於是乎好多唐樓都畀人攞咗嚟整板間房.通常喺一座唐樓嘅住戶度都會有一戶負責做「包租」,令到港式廣東話入面多咗「包租公」同「包租婆」呢兩個詞語.
唐樓住戶嘅生活喺啲有港澳特色嘅戲同電視劇入面成日都會睇到.
嶺南園林[編輯]
嶺南園林(粵拼:Ling5 naam4 jyun4 lam4)係嶺南獨具一格嘅園林設計[6],當中最有代表性嘅要數廣東嘅粵中四大名園.
傳統嚟講,嶺南地區山水靚又臨海,有五嶺阻住,環境同北面嘅中原核心地帶好唔同,所以發展咗一套自己嘅風格唔出奇.嶺南地區又熱又成日打風落大雨,所以粵人起園林嗰陣多數會用庭院式佈局-用建築物將個庭園圍住嗮,令到園林入面嘅花草受到保護,打風落大雨嗰時冇咁易畀啲風雨吹爛打爛,而且重可以用呢啲植物嘅陰影幫成笪地降温.地理特徵亦都令到嶺南園林喺規模上面比較細,又唔似得中原嘅園林咁樣畀啲皇家常規制度限住嗮(即係俗語所講嘅「山高皇帝遠」)-佢會揀用木棉樹呢類有本土特色嘅植物同埋用好多木雕同陶瓷呢啲民間工藝品去做裝飾,好似廣州喺廿世紀初起嘅寶墨園就係咁.而且因為佢哋細,好少有山土,所以成日都會「以石為山」-用石頭做假山,例如係餘蔭山房就用咗呢種手法.總體嚟講,呢柞特徵令到嶺南風格嘅園林比較貼近大眾同樸素.
除咗咁之外,嶺南園林喺好多方面見到西歐文化嘅影響.喺理水方面,嶺南園林唔會好似江南園林咁用自然池形水面.佢哋啲水池反而會好似西式園林咁形成規則嘅幾何圖案.再用餘蔭山房嚟做例子,佢由兩個規則形狀嘅水池並列做水庭,環繞八角亭嘅水渠兩邊用園徑同花圃散點山石,重有荔枝同大樹菠蘿呢啲有嶺南特色嘅植物.喺裝飾方面,嶺南園林入面成日都會見到好似係拱形門窗,歐陸式柱頭,或者有色玻璃呢啲西歐風嘅飾物.
睇埋[編輯]
攷[編輯]
- ↑ 南越古國吹「西洋風」
- ↑ 南園蓮池/志蓮淨苑 仿照唐代藝術的古式園林與佛教廟宇~
- ↑ 淺談嶺南民居的嶺南建築特色
- ↑ 藏在古蹟裏的香港 : 「今日香港」通識参考,黃家樑,三聯書店 (香港),2014年,ISBN 9789620435324,p.111.
- ↑ 嶺南建築之鑊耳屋
- ↑ 〈岭南园林的营造手法与艺术特色〉. 原著喺2017年7月30號歸檔. 喺2017年9月26號搵到.


text:
2011年7月31日星期日
小小豬的第一份生日禮物
仲有十幾日就到小小豬一歲生日,話晒都係第一個生日,當然要重視一吓啦! 我已經PLAN好左點同小小豬去慶祝,不過依家唔講俾大家知住,留返啲神秘感嘛...哈哈!
生日嗰日當要要靚仔啲啦,所以我成日都想買靚嘅新衫仔俾小小豬,同小豬媽都為依件事行過幾次街,不過都係買唔到,揀唔啱心水.
今日同糖糖食完LUNCH之後,路過DINSEY BABIES,原本都冇打算入去睇,不過...就係俾佢地櫥窗條工人褲吸引左,所以就入左去睇.
就係咁.....就買左條工人褲等小小豬生日著呀~
條褲仔除左幾得意之外,佢好嘅就係個質地薄薄地,啱晒怕熱嘅小小豬呀!
哈哈.....條工人褲紅卜卜,真係好啱生日著呀,為左生日而買,咁即算係第一份生日禮物啦!
2011年7月30日星期六
新版面
前日收到YAHOO BLOG嘅系統升級通知,初步都知道係話將我地玩開個BLOG轉去一個新版面,現階段就俾我地自由地選擇用新版面,到過多幾個月就會強迫我地轉用.
當知道依個消息時,我係打算返屋企將現有啲網誌先COPY去電腦,先再將個BLOG升級.因為睇返個BLOG原來係由06年8月開始寫,由我地拍拖寫到結婚再到小小豬出世,大大話話都寫左成五年有多,如果係個系統升級途中有乜問題,冇左啲POST咁就真係好可惜.(其實係因為睇左好多升級左嘅朋友仔BLOG,佢地都話唔係好得,有好多問題,所以攪到我驚驚地)
不過.....今日當我細心睇吓有關系統升級嘅資料時,手快快嘅我一時錯手按左『即時升級』,就係咁我係個BLOG未有任何BLACK-UP之下, 系統幫我升級緊!
嗰一刻嘅心情真係勁DOWN,勁擔心.
最後,經過二個幾鐘頭嘅擔心,我個BLOG終於都叫做順利過渡,暫時睇就冇嘢唔見左,只不過因為之前嘅POST嘅文字係用左大SIZE寫,所以攪到POST入面啲字體怪怪咁,同埋啲BANNRT...仲有 好多嘢都要SETTING過. 不過唔緊要啦,其實冇唔見啲POSE我已經覺得好好彩,等我有時間先慢慢整返好佢啦!
講返個新版面,總係覺得怪怪咁,不過可能係睇唔慣,過多一排應該會好好多.另外,我仲發現無 "昨日人次" 同 "人氣排名",相信會因為依個原因少左好多朋友仔嚟睇我個BLOG啦!
其他方面我仍在試用中,所以都唔知轉左新版面係好定壞,希望順順利利啦,因為我真係唔想放棄個BLOG,話晒都寫左五年幾,同個BLOG都算有感情嘛!
2011年7月29日星期五
VMV 零敏感試用大使
早前得到護膚品牌VMV嘅邀請參加成為「VMV 零敏感試用大使」,作為一名師奶仔,有好嘢當然參加埋一份啦,所以就JOIN左個計劃,今日仲去左拎份試用產品添.今期佢地安排左Boo Boo Balm(寶寶萬用抗菌膏)俾我地試用.開頭以為係細細支嘅試用裝,不過原來佢地俾我嘅係零售裝,要成二百幾蚊呀~
依個產品對濕疹都會有大嘅幫助,開頭大肥豬都唔太建議俾小小豬試用,因為佢對此個牌子就唔係咁熟識.不過之後我都有上網都睇過啲介紹,知道依個牌子係外國都好多人用,同埋好多反映都話用左幾好,所以我就俾小小豬試用吓,咁起碼如果起濕疹時,唔洗成日塗類回醇藥啦!
除左小小豬試用之外,我都有打算試埋一份,因`為依個產品對我嘅手指倒刺,皮膚炎咁有幫助之外,我上網睇過都有啲媽媽蚊咬都好好,依樣就係最幫到我,因為我係一名好易俾蚊咬嘅人,成日都咬到成腳都係印,但我又唔想塗啲有味嘅嘢,驚影響到小小豬,所以依個真係對蚊叮蟲咬有幫助,咁就真係好啦!
依家都係初初試用,所以都未知效果如何,等試用多兩星期,再同大家分享個結果啦!
係度要一次多謝VMV嘅邀請!
2011年7月28日星期四
書展收獲
26 JULY 2011 (TUE)
依排見好多朋友仔都去左行書展,攪到我都好想去行埋一份.不過帶住小小豬去又點方便呢,所以都係等小小豬識自己睇書時先同埋佢一齊去啦!
雖然我冇去到書展,不過都一樣買到新書睇呀~
哈哈...因為我個LULU妹要入去書展參加啲新書簽名會,所以就搭佢幫我買依兩本新書啦!
LULU妹話我知,原來本怪獸家長2好難搵,因為佢地個攤位唔係太突出,搵左好耐先買到呀!
除左我有新書睇之外,小小豬都有份,因為LULU妹買左三本布書仔俾小小豬呀~
暫時小小豬對依三本書仔興趣都唔係咁大,等佢玩多幾日,應該就會愛上佢呀.因為平時啲雜誌小小豬都好鐘意拎嚟玩,依三本書仔咁多公仔,佢又有乜理由唔鐘意呀!
哈哈....依排真係兩母子齊閱讀啦!
2011年7月27日星期三
小小豬上雜誌
26 JULY 2011 (TUE)
唔知大家仲記唔記得小小豬係六月時去會展參加過爬行比賽,仲好叻叻咁拎左小組第一名出線呢.
係參加完比賽之後,有關機構都話過會係BABY-MO八月號刊登返有關嘅活動嘅精華相片.當時我都諗....唔知小小豬會唔會有機會上雜誌呢就?所以都好心急想本雜誌出,睇吓見唔見到小小豬嘅蹤跡.
開頭以為八月號係八月先出,不過今朝一早就收到同學仔CATHERINE通知,原來本雜誌已經出左,小小豬仲有四張相刊登左出嚟,所以一到LUNCH就即刻衝去買返本呀~
先睇EXPO特刊,爬爬比賽嘅頁有小小豬呀~
回顧整個活動頁,又有小小豬呀~
至型EXPO BABY選舉攝影棚影嗰張相呀~
哈哈...估唔到小小豬可以有三張相刊登左係EXPO特刊,真係勁開心呀!
不過原來除左EXPO特刊之外,另外兩本都有小小豬出現.
係隨書附送嘅FRISO相冊入度,都有小小豬呀~
主雜誌其中有一頁係親子影樓賣嘅廣告,係有關陽光 Sun-Like 笑容選舉.開頭我都唔覺,不過諗諗吓...我好似有參加過依個比賽,所以就慢慢搵,終於幾經辛苦,搵到小小豬啦~
見到小小豬係啲雜誌出現,雖然都只係細細張嘅相,不過都已經好開心啦!
唔知幾時再有機會可以係雜誌見到小小豬呢?
2011年7月26日星期二
數碼港的水著BB
早前同小小豬係FACEBOOK參加左BABY KINGDOM嘅水著BB攝影比賽,不過依啲比賽多LIKE嘅活動我都知道贏唔到,所以就冇幫小小豬進行拉票.
不過,係冇拉票嘅情況下,小小豬都有入圍,仲排得102名(全部有200名BB參加),都算係咁啦!
知道佢地係七月二十三同二十四日係數碼港有個活動,張相會連同其他參加BB一齊做個佈置版,會SHOW係會場入面.雖然我都好想去影低嚟留個紀念,不過數碼港又真係唔係咁方便,所以打消左依個念頭.
雖然我地冇去到,不過我都有得KEEP住張相嚟留個紀念.因為WINSON ANSON HOME媽媽有去到影,仲幫我影低左小小豬張相添~
ANSON 媽:真係唔該晒你呀!
其後我係FACEBOO BABY KINGDOM都搵到個佈置版全景,因為佢地都影得好清楚,所以我放大佢慢慢睇時,仲發現左原來版上到有五張小小豬嘅相添~
2011年7月25日星期一
開心迪迪尼之旅
由於前排我預到啲好唔開心嘅事,大肥豬就主動提意帶我入去開心一吓,就係咁....我地今日就又左迪迪尼玩返日啦.
除左我地一家三口之外,今次仲約埋小肥肥一齊入,因為佢係我地一家嘅預用攝影師嘛!
原本約好左兩點幾,不過為左小小豬有好好嘅精神,係出發前俾佢瞓左一覺先去,所以我地都差唔多三點幾先入到去.
一入到去見公仔唔多人,所以我地就先去影公仔.好明顯小小豬係唔鐘意DUFFY,見到佢係冇反應呀~
睇吓....小小豬同高飛玩得幾開心~
影完相我地就行過去睇獅子王SHOW,其實開頭我都擔心小小豬會好驚,會大喊咁要中途離場.不過依個小小豬真係好叻叻,只係開頭時有少少不安情況出現,之後我就抱實佢,咁就可以睇晒全場,完全冇喊冇扭計呀!
睇完SHOW我地又去BABY-ROOM同小小豬飲奶奶叉叉電啦!
上次小小豬好鐘意米奇咁,所以原本打算同小小豬影五周年米奇,不過勁多人又截左人龍,最後我地就短短地去搵唐老鴨影.不過估唔到小小豬原來好鐘意唐老鴨,佢地仲好開心咁玩左好耐呀~
仲錫錫添~
就係因為佢太愛唐老鴨,所以影相時唔肯望鏡呀~
見個太陽開始下山冇咁晒,所以我地就係城堡影吓相.今次小小豬個表現勁GOOD,好多張都好開心呀~
有小肥肥係度,當然有啲靚靚全家幅啦~
我地今日都玩到成七點幾先走,不過整體上小小豬個狀態都好好,冇扭計又乖乖咁,好開心咁.(真係要讚吓佢先得呀!)
不過因為天氣實在太熱,所以可能下次再帶小小豬入園時都應該要等九月,到時冇咁熱,相信小小豬仲會玩得開心呀!
2011年7月24日星期日
米奇妙妙屋
當小小豬第一次入迪迪尼,見到米奇好開心嘅時候,我就同大肥豬講,可能係屋企睇得DISNEY MAGIC ENGLISH多,所以唔驚米奇,所以我就話要買啲米奇嘅卡通片俾小小豬睇,等佢愛上米奇,咁入迪迪尼玩就仲開心.
今日大肥豬就買左兩盒米奇妙妙屋返嚟俾小小豬睇啦~
哈哈....有咁多米奇,相信小小豬一定好快愛上佢啦!
依套雖然係有教育意義嘅係卡通片,不過我地都會集中俾小小豬睇左DISNEY MAGIC ENGLISH先,有時間先睇妙妙屋啦!
2011年7月23日星期六
又一新BANNER
嘻嘻....唔知大家有冇留意我又轉左條新BANNER,係唔係好靚呢~
依個傑作當然唔係我整啦,因為我係冇咁多心思同精神去整.不過相信好多朋友仔都已經估到,因為我以往所有嘅BANNER同埋整相嘅嘢都係由佢幫我,冇錯...就係我好友兼同事糖糖啦...哈哈!
由設計到搵相都係佢一手包辦,等佢自己發揮,最後就得出左依個製成品.我自己就好鐘意,覺得好特別,好鐘意佢嗰句『K+K=K』,正好代表我地係K’S FAMILY呀!
不過講起糖糖,由下個月開始我地嘅關係會有改變,佢唔再係我嘅同事啦,不過依然會係我嘅好友.
因為佢返埋依個月之後,就會有另一個發展,作為同事嘅我當然係好唔捨得,因為冇陪我食LUNCH,又冇人聽我發勞騷,唔會再有人支持我,感覺好似孤獨左啲.....唉.
不過作為朋友,知道佢有更好發展,當然會大大力支持啦!
我相信我地嘅友誼係唔會因為分開左工作已有改變,因為我地都會成日約出嚟玩,所以佢依然係我好好好好嘅朋友嚟呀!
2011年7月22日星期五
幼稚園天書
早幾日大肥豬問我有冇朋友係荷花嘅VIP,因為佢知道荷花出左一本幼稚園天書,佢想買嚟開始究竟吓啲幼稚園,話開始要物式一間好嘅幼稚園俾小小豬.
就正當我問緊周圍朋友時VIP問題時,今日大肥豬已經急不及特係7仔買左本書返嚟啦~
真係估大肥豬唔到,因為平時如果知道有優惠嘅話,佢都一定等吓先.不過我知道佢都係因為緊張小小豬嘅學習,先咁著急買本天書嚟睇,真係一個好爸爸啦!
其實我都有問過洗唔洗咁快開始搵定幼稚園,不過大肥話因為好多幼稚園收生都會早一年,所以依家睇定啲介紹,揀定幾間心儀嘅,到時就唔會咁急趕嘛!
我都有睇到本天書,我都有一個問題想問吓大家,希望各位媽咪可以俾啲意見我地呀!
我見有啲幼稚園話可以2歲就入學(即係幼兒班),但我印象中都好似入幼稚園係3歲,咁我地其實係唔係應該2歲就開始帶小小豬返幼兒班?幼兒班同幼稚園又有乜分別?有返幼兒班嘅小朋友會唔會對將來學習會好啲?
唉....唔怪得之好多人都話,小朋友一返學就會有咁多問題.為左小小豬嘅將來,我地一定要好好認真咁諗清楚先得啦!
好在....小小豬有一個好爸爸(我自問依方面就冇大肥豬咁有頭腦),相信一定可以幫小小豬揀到最好呀!
2011年7月21日星期四
兩母子齊齊病
早係上星期嘅時候,都FEEL到自己喉嚨開始好痛,當時仲以為係自己為食,食左好多荔枝攪成咁.
不過都過左成差唔多四日,個喉嚨仲係勁痛,所以係上星期五放工就走左去睇醫生.醫生只係話我鼻膜同喉嚨發炎,俾左啲消炎藥我食就算.
以為睇左醫生食左藥會冇事,點知食完仲辛苦過未食,除左喉嚨痛之外,仲多左咳(係咳到CC吓嗰隻).依幾晚都要咳醒,真係辛苦到極點,所以今日請左一日病假去睇另一個醫生.
係依個時間,小豬媽就發現小小豬有少少唔對路,全身都有微熱,一探之下發現原來小小豬有少少發燒呀~
唉....所以我地就兩母子一齊打電話去BOOK睇醫生.
係我唔舒服時都已經有做自我隔離,唔係點行去小小豬附近.不過係夜晚瞓覺時小小豬習慣左要我槑豬豬,相信亦都因為咁所以傳染左啦!
點解我會咁唔小心,真係好內疚!
好在醫生都話小小豬唔算嚴重,食兩日藥就可以好返.
(TOUCH WOOD)如果我下次再病時,真係要係屋企無時無刻咁載住個口罩,就連瞓覺都要載住,唔可以再傳染俾小小豬.
2011年7月20日星期三
杏花新城的藍精靈
早幾日知道杏花新城有藍精靈嘅佈置,所以一早就約好左糖糖今日放工去影一轉啦!
雖然今日遇到一件好唔開心嘅事,不過既然一早約好左,大家都著到靚靚咁,所以都係照去,當散散心影吓相,暫時忘記啲唔開心事啦~
雖然藍精靈佈置嘅地方就唔係太大,不過好在我地影嘅時候唔多人,加上又可以近隔離接觸佢地,所以都OK唔錯呀!
返到屋企俾啲相小豬媽睇時,佢仲話搵日要帶小小豬去玩添...哈哈!


text:
To 爸爸
係我眼中我爸爸佢真係一個英雄
佢真係好努力工作 雙手撐起我哋哩個家
佢自己係一個好節省嘅人嚟 但係佢就好願意滿足我同媽媽嘅心願
作為父親哩個角色 佢亦都同好多嘅父母一樣 會囉唆 會緊張 愛錫佢嘅孩子 亦即係我
我成日都會嫌佢好長氣 講嘢成日都重重覆覆 講完一次又一次 但係其實睇返我哋嘅對話 就算每次有幾多嘢講都好所有嘢嘅最尾都會講句 俾心機啊 加油啊 爸爸支持你㗎 我做每件事佢都好鼓勵
爸爸對每一件事都好上心 幾年前媽媽中風 其實過后媽媽已經康復 但係每次嘅檢查 爸爸佢都會做足準備 上網自己查啲資料 諗好要問醫生啲咩問題 做手術 係要做啲乜
媽媽係澳洲做個一次手術 爸爸係醫院嗰個canteen坐咗成日 真係一刻都冇離開過 直至佢親眼探到媽媽先肯走
之前我只係以鼓勵嘅形式同佢講 如果係我就算希望係幾咁渺茫 成功率得0.001%都好我都會去試 冇諗過佢就記得咁深 深到當佢神志已經唔係好清醒嘅時候佢依然同我提哩句說話:飛飛啊你之前講過0.001% 爸爸聽你講 盡咗力喇
亦都係因為我講嘅哩一句說話令佢重新選擇做 car-t 治療 而冇就咁放棄
爸爸 雖然你之前同我講16年前唔係佢選擇我 而係天父托付咗我俾佢 但係我始終都好多謝好感謝你俾我有機會成為你嘅家人 成為你嘅女兒 俾我有好嘅家庭 你肯教導我 你對我嘅養育之恩
雖然你未能夠親身出席我未來嘅人生大大小小嘅節目
但係我相信你會係另外一個地方 守護我 等待我
我哋嘅再見 係喺天家再次相見 所以我成日都講:我哋下次見喇 一定會見嘅
我準備咗一首歌俾爸爸
哩首歌叫信心的等待
首歌正正描述到患難當中你依然充滿信心等待仰望神
哩首未必係佢最鍾意嘅一首歌 但係我最鍾意唱比佢聽嘅歌


text:
-
gli嘅發音發音人 PhoenixLo (男,來自意大利) 男,來自意大利發音人 PhoenixLo
User information
Follow
2票 好 毋好
添加到喜愛嘅發音裡肚
下載報告
-
gli嘅發音發音人 Heracleum (男,來自意大利) 男,來自意大利發音人 Heracleum
User information
Follow
1票 好 毋好
添加到喜愛嘅發音裡肚
下載報告
-
gli嘅發音發音人 trst (男,來自意大利) 男,來自意大利發音人 trst
User information
Follow
0票 好 毋好
添加到喜愛嘅發音裡肚
下載報告
-
gli嘅發音發音人 mystinsun (男,來自意大利) 男,來自意大利發音人 mystinsun
User information
Follow
0票 好 毋好
添加到喜愛嘅發音裡肚
下載報告
-
gli嘅發音發音人 Ariela_ (女,來自意大利) 女,來自意大利發音人 Ariela_
User information
Follow
0票 好 毋好
添加到喜愛嘅發音裡肚
下載報告
-
gli嘅發音發音人 Lorenc (男,來自意大利) 男,來自意大利發音人 Lorenc
User information
Follow
0票 好 毋好
添加到喜愛嘅發音裡肚
下載報告
-
gli嘅發音發音人 Ale90 (男,來自意大利) 男,來自意大利發音人 Ale90
User information
Follow
-1票 好 毋好
添加到喜愛嘅發音裡肚
下載報告


text:
娃娃芭比套裝相關產品
-
童心芭比洋娃娃禮盒套裝新款大號60厘米女孩仿真公主兒童玩具批發
-
童心芭比洋娃娃禮盒套裝大號女孩仿真公主培訓班節日禮品兒童玩具
-
彤樂芭比娃娃禮盒套裝大號60cm仿真公主女孩兒童玩具節日禮品批發
-
芭比芬麗洋娃娃套裝女孩玩具 兒童幼兒園小學生獎品80厘米大禮盒
-
公主娃娃恆潮迷糊芭比娃娃套裝洋娃娃女孩玩具創意招生聖誕節禮品
-
超大號80厘米彤樂芭比洋娃娃套裝玩具小女孩公主2021新款生日禮物
-
童心芭比洋娃娃禮盒套裝兒童換裝芭蕾舞蹈公主女孩玩具過家家禮物
-
彤樂芭比60厘米換裝洋娃娃禮盒公主仿真過家家女孩玩具套裝
-
大婚紗公主洋娃娃會唱歌會眨眼女孩玩具蘿莉禮盒套裝學生文藝禮品
-
智能對話遙控依甜芭比娃娃套裝60厘米仿真女孩公主洋娃娃兒童禮物
-
30厘米雅緹芭比娃娃套裝大禮盒兒童玩具女孩子禮品 禮物地攤貨源
-
貝翎芭比仿真精致洋娃娃兒童玩具女孩套裝公主單個禮盒大號巴比
-
愛多美琪廚房家居過家家玩具 女孩公主換裝娃娃套裝兒童生日禮物
-
兒童玩具60厘米彤樂芭比娃娃套裝 可遙控對話女孩玩具洋娃娃禮盒
-
新款單個獨立包裝仿真樂樂芭比娃娃玩具兒童地攤禮盒套裝女孩獎品
-
依甜芭比娃娃套裝禮盒30厘米換裝婚紗洋娃娃帶音樂多關節女孩玩具
-
60cm芭比的禮物套裝音樂公主換裝玩具仿真過家家禮服洋娃娃禮盒
-
婚紗童心芭比洋娃娃套裝大禮盒女孩玩具 幼兒園批發送禮物17厘米
-
彤樂芭比娃娃套裝禮盒新年禮物洋娃娃女孩公主兒童玩具篙芭比櫻姬
-
54CM大禮盒樂樂芭比娃娃換裝洋娃娃過家家玩具大套裝29元地攤模式
-
迷你小號彤樂芭比娃娃公主禮盒套裝仿真女孩兒童玩具禮物禮品批發
-
精美童心芭比洋娃娃9關節換裝女孩公主過家培訓機構禮盒套裝玩具
-
60厘米超大智能會說話的彤樂芭比洋娃娃女孩公主生日禮物玩具套裝
-
80厘米超大號彤樂芭比娃娃套裝麗薩艾莎愛莎公主玩偶玩具女孩禮物
-
60厘米彤樂芭比洋娃娃禮盒大號套裝女孩公主超大單個生日兒童玩具
-
12cm恆潮迷糊芭比娃娃套裝招生小禮物小禮品搞活動掃街地攤禮品批
-
60厘米依甜芭比洋娃娃禮盒套裝大號公主女孩兒童玩具生日禮物批發
-
廠家直銷兒童玩具女孩過家家抖音同款45cm恆潮迷糊芭比娃娃套裝
-
60厘米洋依甜芭比娃娃套裝禮盒大號女孩兒童玩具培訓禮物婚紗公主
-
適用芭比洋娃娃禮盒套裝女孩公主幼兒園招生生日禮品兒童玩具批發
-
依甜芭比娃娃公主超大禮盒套裝洋娃娃公仔女孩玩具兒童禮物跨境
-
童心芭比洋娃娃禮盒套裝大號60cm女孩節日禮物仿真公主兒童玩具
-
大號60厘米彤樂芭比洋娃娃套裝珍藏版仿真超大公主女孩玩具禮物布
-
60厘米CM娃娃迪諾芭比特大套裝帶音樂換裝女孩超大號禮盒玩具禮物
-
30厘米大號依甜芭比娃娃禮盒套裝時尚公主女孩玩具換裝洋娃娃批發
-
彤樂芭比洋娃娃套裝大禮盒16CM迷你小號可愛女孩公主兒童玩具批發
-
80厘米彤樂芭比洋娃娃套裝2022新款女孩玩具公主超大號布生日禮物
-
橙曦美樂芭比娃娃兒童套裝女孩玩偶公仔換裝玩具禮盒婚紗洋公主床
-
仿真精致玩具套裝bjd8分彤樂芭比洋娃娃女童玩偶17厘米公主娃娃公
-
30厘米彤樂芭比娃娃婚紗創意擺件公主女孩學校套裝洋娃娃現貨


text:
我從來冇同人講過我有了解一個女人心入面想法嘅能力,所以大家都以為點解我同女人咁快熟,咁快得佢地歡心係因為我食女無數,了解佢地.
我唔否認架,不過佢地將因為我識傳心所以食到女同我食得多女所以了解女人個先後調轉咗咁解.
你問我係咪就咁睇一睇張相就知道個女人諗緊乜同喺邊?痴孖根,而家啲人個個一樣樣,你比張相我睇我都唔知乜水啦,就好似我曾經以為上台打機嗰個係蔡思貝咁.何況如果對住張相就可以心靈感應,我不如喺屋企拎住張相隔空溝佢再學阿凡達同條女神交算啦,又唔洗比爆房錢,又可以即刻搵另一個繼續下一回合,做乜咁大費周章落Club飲酒搵目標?
到底我點解可以同女人傳心我真係答你唔到:好似廚房佬煮開嘢知道要落幾多豉油同嚿嘢幾時熟係本能咁,你硬係要佢答你豉油咁上色嘅原因同嚿肉分子改變成點係熟,佢只會答你一句「撚知咩」.總之我望一眼條女就知佢開唔開心,知今晚有冇機會得米,一切一切都係與生俱來.有時望住條仔用個錯哂嘅方法去識女仔,其實個女仔喺開口拒絕或者起身之前心裡面已經鬧咗條仔無數句,當中仲夾雜住唔少粗口,不話只有我依個局外人清楚依一點.望住條仔戰敗而回,通常我就會喺依個時候起身行去嬲爆爆條女身邊,然後用一杯Cocktail嘅時間令佢笑到四萬咁口,然後再望下頭先條仔——塊面黑到唔洗傳心都知佢有幾憎我.
至於點解我唔將依個能力傳開去?你不如問下點解周星星唔教人特異功能:話明特異,普通人又點會識.如果人人都有咁嘅能力,依個世界又點會有單身人士吖,周街咁多女你望到一條女有機會就去咗馬啦.我要收埋依個秘密就係怕個個要我開班授徒,雖然我知香港人好易嘅呃,是但作幾個專業名詞好似咩腦電波吖粒子震動原子傳送咁就信到十足十,但如果衰咗之後嚟拆我招牌咪好柒?啲女識講嘢識Say No架,你估貓貓狗狗咁叫完一輪都可以呃佢地「你地估中啦」咁樣咩.就算我要靠依個能力搵錢,我都好似蘇民風咁一個個收錢再幫佢地啦,如果依個世界得我一個女性傳心師,我要開價幾多都冇人吹得我漲,反正冇人同我爭生意,除非我係老千啦,咁緊係嗱嗱聲有幾多班開幾多班,冒求比人踢爆前搵夠錢走人.
作為一個女性傳心師,依個咁好用嘅能力收埋自己用啦.望住成班男人成日羨慕我夜場搵食成功率百份百,淨係依種虛榮感都已經抵返哂.
一個讚好,是對我的一點支持.
如果想分享給其他朋友的話,請標明出處並附上專頁網址.


text:
「家貓」
我屋企最大嗰個除咗我老婆之外就一定係個大仔「Robbie」!其實之前佢啲牙仔一路都唔係太好,試過去洗牙同剝牙仔,但係牙肉都有啲發炎.食咗幾次抗生素都無乜好轉,又怕佢要剝隻「虎齒」.當然佢年紀比較大又怕佢因為剝牙要全身麻醉,所以都唔係太想佢動不動就去洗牙剝牙.其實錢真係其次,淨係心痛佢每次有事都要受苦.
「甩咗」
當然我同老婆都好關心佢,近排亦因為個細仔就出世又冇乜觀察佢隻牙仔.直到琴晚老婆話餵零食比佢嘅時候佢好似唔係點咬嘢,所以突然閃一閃係唔係啲牙仔有事.點知一睇,隻「虎齒」唔見咗.突然心痛一痛,因為我以為前幾日洗個細仔啲衫,所以搬走咗佢張地氈.佢好鍾意訓嗰張地氈,我仲以為佢唔開心係因為我哋搬走咗佢.點知原來甩咗隻牙同啲牙肉腫咗.
「醫生」
都係怪自己唔好,之前因為有個牙醫唔係成日係香港,我又成日唔記得打電話返去問佢幾時嚟香港.而家好擔心個仔,好心痛.睇開嗰個獸醫又要下個月先返,而有名處理貓仔啲牙嘅醫生又無期.最快都要月尾個外國醫生返嚟先至有得睇.其他醫生又唔知信唔信得過.依家唯有俾住啲濕糧 Robbie 食希望佢唔會咁痛.不過最希望 Robbie 可以快啲好返唔好成日牙仔痛.


text:
各位,基於有人話我龜縮唔正視意見,表示要掉西瓜搵我.
大佬吖!你鬧緊我,我講乜對你來講都冇意義,你又唔會聽,你又覺得我狡辯,我同7哥集中火力處理問題核心好過啦!
識同舟 Unite兩公婆嘅人都知同舟 Unite係咩人,當初同舟 Unite唔係食飽飯冇屎屙走去造口罩!
同舟 Unite亦係有承擔嘅人,有事絕對會面對,對自己嘅出品100%絕對負責任.
雖然呢幾日不斷半夜三更被電話騷擾,甚至一大輪粗口問候屋企人,有人甚至乎話要搞埋我個仔,我嘅同事俾人鬧係狗,打份工要俾人問候埋娘親,真係有咁嘅需要咩?
邊一個係人邊一個係鬼,
邊一啲人係善意提醒,邊一啲人係惡意中傷,我全部心中有數.
面對着呢一啲有時真係有啲氣餒… 但同舟 Unite望返自己個初心,由12月疫情到而家,一切只為做應該做嘅事而搏盡無悔!初哥並冇咁容易放棄,只會繼續努力💪🏻!
好!呻完.
有關同舟口罩資訊更新:
1)工廠於琴日黃昏已經幫同舟 Unite全部準備出貨嘅口罩重新qc完畢,同舟 Unite聽日開始會安排寄出東方文具及小魔怪預訂六月份口罩,估計6月30日前會全部交晒比運輸.
2)對於較早前任何渠道購買嘅同舟口罩出品,已經收貨嘅各位如果質量有任何問題,可以聯絡你購買渠道嘅CS,同事會安排閣下到火炭更換.
如果閣下唔方便到火炭,請同CS溝通,同舟 Unite同事會酌情處理.
3)較早前收集意見嘅時候,有部份細面女士反映同舟口罩的耳線偏長(呢個設計主要考慮點係想男士帶得較為舒服,唔會耳仔痛,而女士就自行打個結),奈何,日日打結實在唔係辦法,同舟 Unite今個星期會推出貼面版本(耳線較短).最先會係現貨發售,收集一下各位用家意見,稍後時間先至會考慮為已經訂咗六個月嘅客人自由選擇將預訂口罩轉為貼面版本.
4)關於小童口罩,同舟 Unite繼續努力當中.如果有小童口罩出售,同舟 Unite會比預訂咗六個月嘅朋友仔優惠價格訂購.繼續都係同一句,同舟 Unite希望去到有九成把握先至公布.
送多粒花生🥜俾大家😝
對於我幾多日換一次手袋.到底有幾多個手袋,唔使估.
女人嘅衣櫃同心情一樣,都係高深莫測,應該唔係一兩張相就可以揭露嘅事情.對於一個貪慕虛榮嘅港女來講,買手袋就係我最大嘅興趣,呢個世界上面應該冇任何野可以阻止到,多謝大家讚美我嘅手袋.亦都多謝我老公縱容我賺錢淨係用嚟買手袋就可以.🥰
7嫂老闆娘


text:
疫情當前,唔少活動都取消或者延期,但對於仲要考慮企業禮品嘅採購負責人嚟講,要點樣先可以送出更貼近人心,更符合大家需求嘅禮品,反而成為難題.
唔洗擔心,集比同大家一齊!
今日要嚟介紹幾種防情時期經常用到嘅物品,快啲準備,有備無患,當成禮物送出手絕對會被讚實用又貼心,就算唔係禮物,養成防疫清潔嘅好習慣,對健康亦更有保障.
一,75%酒精濕紙巾
而家呢個時期出門在外,隨身帶住酒精就好似係基本常識,但其實酒精濕紙巾都好重要哦!
掌心或者指罅呢啲地方其實都好容易忽略咗,洗完手或者用酒精噴過後最好都再要用酒精濕紙巾抹一次會更乾淨.
隨住供應商嘅貨量逐漸補夠,75%酒精濕紙巾無論係藥店定係超市,網路商店等等地方都可以買到,不過呢邊建議大家,買嗰陣盡量揀單片裝嘅,如果唔係單片裝嘅話,開封後兩個鐘內最好就用完,之後都唔好再封返去,避免交差污染.
二,個人訂造環保餐具
雖然目前國民都有良好共識係「盡量減少外面用餐」或者「外賣」,但偶爾真係冇辦法都要喺外面食.
比起餐廳小吃攤提供嘅餐具,環保餐具其實會更加安全,對於有潔癖嘅人嚟話自備環保餐具好基本,但而家呢個非常時期如果要避免交叉感染,最好都係準備多一副只有自己會用嘅餐具,減低任何感染機率.
不鏽鋼嘅環保餐具係一直係經典嘅選擇.
三,口罩收納夾
台灣從4月起幾乎出入任何機關,建築物同交通工具都規定要戴口罩.
但大家暫時拎落嚟嘅口罩都放喺邊?
口罩收納夾係呢個時期非常推薦嘅禮品之一,唔單些止可以保護口罩唔會二度污染,仲可以減少口罩塞喺手袋搞到摷抆抆好尷尬,放喺衫袋行一行跌咗嘅困擾.
放喺衫袋都唔會搞到摷抆抆.
防疫物品到處都有賣,但東奔西跑好麻煩,有時候去嘅店又啱啱好賣晒,又或者唔想一直外面行嚟行去,有冇一種選擇係整套幫你配好?
當然市面六亦有唔少組合包可以根據個人需求選購,但如果企業禮物嘅防疫組合包,集比就有集合大家意見而產生嘅多款訂造防疫組合包.
組合包入面夾鏈袋同口罩收納夾可以根據公司商標,LOGO訂造印刷,相當適合作為公司禮物.
集比推出四款嘅組合包,可以針對唔同使用需求訂製,並根據款式同內容,提供訂造印刷嘅服務,呢個時期同大家攜手共度難關.


text:
「身份」
人嘅身份其實係無得揀,因為你一出世就已經註定你係邊個國家嘅人.與此同時每個人嘅根係無得改變!但係要一個人去認同一個被強迫嘅身份,不單止係野蠻嘅行為,就算強迫到有點,根本就係唔服!一個人對自己嘅血統或者民族要感到自豪嘅話係要發至內心,咁先係只會強大.如果係因為某啲利益而要低頭同屈服嘅話,咁真係好可悲!所以點嘅中國仲未可以實現一個中國嘅宏願!
「台灣」
原本今晚應該係講台灣選舉,但係因為今日睇到呢篇報道真係唔講唔得!不過係度先恭喜蔡英文以大比數當選成為台灣第一位女總統!好啦講返周子瑜,首先點解要道歉?唔通因為揮舞中華民國國旗就代表台獨?就係因為咁佢係中國被封殺,亦都令佢嘅經理人公司一同被抵制.講真如果係咁中國人真係唔好移民,因為移咗民以佢哋嘅標準就唔係中國人,事關人哋都係其他國家揮動人哋嘅國旗!
「道歉」
講真點解要道歉?最簡單嘅解釋就當然係中國嘅強大市場令大家覺得無咗佢唔掂!講到尾咪又係錢!係全世界都有好多華人,而佢哋嘅祖先其實都係中國人,只不過佢哋以前出國而且定居喺唔同國家,但係骨子裏咪又係中國人.一個國家要富裕,除咗錢之外就係人民嘅質素.睇完條片好明顯周子瑜係俾佢公司逼佢拍條片啦.正如網民話齋,咁嘅經理人公司真係算吧啦!淨係為錢而屈服,連自己嘅身份都忘記!
Also published on Medium.


text:
續上篇《[巔峰山記] 一開波就玩毅行打大佬》
毅行者後反思
自從上回係毅行者完敗俾三位40+,對腳酸咗足足一星期有多後,心入面覺得自己能力有點弱.而我亦知道運動係無捷徑,所以毅行者後亦有反思自己實力上不足嘅地方.除咗經驗不足呢項不能控制嘅範疇外,亦有兩個自己能力可控制嘅原因,分別係里數不足同強度不足.而為咗彌補呢兩項,我決定閒時上山親近大自然.所幸嘅係小弟住沙田,上山可以話係四通八達,所以係屋企附近搵到條路上山,路線來回大約係15k.
還記得那一天,在那一天,初在山上堂~
那一天路線: 一起步,就要跑約2.5k先到達沙田坳獅子亭,原本想jog住上獅子亭,可惜山徑路段實在太辛苦,能力不足之下要邊行邊休息.初次自行上山,覺得個心肺已經要爆,聽到心跳聲,呼吸急促,上山 jog 住 chok 手亦覺得好似舉梗重咁.獅子亭後,係3K多嘅斜路,所謂成功需苦幹,捱過咗我就贏,所以呢段路我就算幾慢,我都 jog 住上,慢到隔離嘅行山客行都快過我……心諗自己真係弱到極點.過後係落東洋山再上番黎,俾幾K上山路段虐待過後,上東洋山用左我足足半個鐘 (悟空恩講過佢最快係20分鐘左右),亦可能我實力只係值呢個時間.東洋山過後就係原路折返,時間係兩個幾鐘.但我同自己講,呢個將會係呢條路線最慢嘅時間,隨住每一次既堅持,堅持亦係時間上回應我.
初報個人戰.揹水一戰
透過堅持,慢慢進步,我終於有番小小信心 orz,亦喺悟空恩既游說下,報咗揹水一戰30K個人賽,而佢就同另外三位組成經典隊岀戰30K四人團體賽 (經典隊真係好經典,容後再講).賽前其中一項重要環節就係試路,而百里駱駝亦加入今次試路.路線一起步係3公里斜路攻上山頂,百里駱駝二話不說就 jog 住上,心諗自己都苦練過一段時間,就跟住百里駱駝尾跑上去,結果係小弟再次完敗俾年近50歲既百里駱駝,過程完全無拉鋸,而係距離越拉越遠,心裡有點不甘.又係個句,明明我年輕一大截,但羅馬都並非一日建成,所以唯有繼續堅持.話番轉頭,當日試足30K既路,百里駱駝只係中途飲左罐汽水,而我地其餘人都各飲左約2L水.百里駱駝呢個名果然吾係流!
首場個人賽上演
當日到達起點後,由於我哋過份專注整理個竹籃,所以遲咗到起點而要係人龍中起步,起步後要係人龍中左穿右插過番啲人都咪話唔辛苦.因為係首戰個人賽,所以只求唔抽筋而十名內完成,亦因爲經驗不足,比賽沿途我都拎住個水樽跑用嚟補給,非常唔習慣.更要不斷左右手交替拎水樽,又係搞到雙手好似舉重咁累.因為人龍中起步,唔知大約排名,所以見路就跑,去到中後段開始追極無人就大概知自己排名應係前十.正當滿心歡喜諗住可以達成目標之際,抽筋大師係呢個時候嚟拜訪我,可能經驗不足,見路就跑,無俾自己回過 (簡單黎講係能力不足),所以後段放慢咗跑,而上完最累嘅長樓梯後,終於不敵抽筋大師,最終要邊行邊跑邊拉筋不斷循環咁跑番終點.值得開心嘅係喜獲季軍.
喺終點拉筋過後,搵到原本想睇我衝終點嘅領域美人,因為小弟表達能力差,令美人未能及時到達終點睇衝線,之後美人話以後比賽要同我一齊岀門睇起步同衝線,人生得此美人,夫復何求?
講番轉頭,經典隊亦勇奪團體第四名,佢哋起步時每二人拎一支藥膏以備不時之需,可惜其中一支被時任最強最經典成員坦克銓壟斷 (曾經坦克銓抽筋程度嚴重至藥膏差點需要內服),最慘後面三位要相依為命共享一支藥膏仔,佢哋感受係抽筋輪迴,四位成員再次相遇就係終點前等齊人,四人一齊過終點,過後三位發現坦克銓支藥膏未用過.
後記
- 往後比賽,只要美人唔使番工,就會同步起身,為嘅係不放過我起步同衝線嘅醜態,有此美人,真係千世修來共枕眠
- 事後諗番平時練習得15K,今次比賽30K,抽筋大師其實已經遲咗搵我
- 事後發現,冠亞軍都係望落較年長嘅人,雖然心有不甘,但亦佩服距地
- 為日後嘅復仇戰留下伏線
Fitz連結: https://fitz.hk/?p=116830
Fitz Facebook專頁
[巔峰山記] 一開波就玩毅行打大佬
[逆走100 Rebel Walker] 愛情 vs 100 km
[逆走100 Rebel Walker] 那些你追隨冒險的夢 我陪你去瘋
哭在逆走100km後
Fitz 行山 Hiking


text:
BB就黎6個月大, 本身屋企已經買咗軟墊, 而家想買一張網床俾佢, 請問一般可以用到幾大年紀呢? BB會否不喜歡留在網床裡呢? 邊度買可以平D或有折呢?
Jo3意見:
擺係網床就安全d,因大人都要去下廁所,拖個地,洗個碗,如果就咁擺係個張墊度,佢會四圍爬...
或者你唔買網床,可以買張high chair佢坐
係網上買會平d
tigerbaby222意見:
我個仔好肯用網床
因為習慣左
通常用到佢識爬出來就唔可以再俾佢用
high chair 唔係咁適合你想行開去沖洗時用
因為佢的活動空間被侷限
佢反而更想走出來
到時你想行開都難
ben0379意見:
我覺得用左真係安心好多… 好過 high chair, 因為行開行埋你唔使咁擔心…
其實都唔係好貴… 一千內都可有一張… 再唔係去二手既 shop 買都得.. 又或者 taobao 果 d 囉.
rex媽咪意見:
對我來講網床其實係必需品黎嫁!當BB學爬至識行,留在網床令BB無咁易撞到!我家的網床很大,我大仔瞓到4歲,直到細仔出世至退位.如果屋企有足夠空間,樓主你最好買啦!
若果冇人幫手睇住, 有張網床係好d架
嗰時我唔得閒就會, 放d玩具比佢喺床仔玩
夜晚要黎瞓
不過去到大約2歲, 佢就唔鍾意瞓
而家同我一齊瞓
預左唔會用得耐既, 平平地買張二手好過
可以上拍賣網睇下
rr101305意見:
我自己就買左網床俾我個女
好多人話唔好畀網床BB瞓
但其實放左床褥之後同普通木床都唔係差好遠
而且安全好多~
tigerbaby222意見:
我個仔十五個月先開始識行
幾時行唔關用床事
一田九百元以下已有網床
床褥可轉BB床那些用
好多人都一物二用


text:
夏日熱辣辣,除咗去沙灘游水玩下沙
當然係唔少得水上活動啦,其實有唔少活動可以選擇
未試過嘅你,而家就可以襯呢個機會體驗一下
一齊睇下有咩水上活動好玩啦!
三大水上活動推介
1. 直立板 – $469起 享受乘風破浪快感
近年直立板運動係香港十分流行,係不少沙灘都可以見到佢嘅蹤影
直立板講求平衡,需要於板上利用一支直立板槳協助前進嘅水上活動
於大海中尋找平衡點,一嘗乘風破浪快感
未試過嘅朋友可以試下直立板課程
連小朋友都超快上手,有經驗豐富嘅專業導師傳授技巧
而且選用高質直立板,確保全程安全無憂
有朋友參加過課程都表示比想像中容易,導師仲好熱心教導
至於地點方面,有七個集合地點可以選擇
優惠及預訂詳情
2.香港花式滑水 – 挑戰4小時驚險刺激滑水 只需$680起
每逢夏天,就見到好多人都分享自己玩花式滑水
想玩滑水唔洗一定去船河先有得玩
可以只玩滑水仲有專業導師指導添!
享受海風迎面撲來嘅快感,係海面上無拘無束
由專業教練指導,即管放心盡情玩樂!
仲有得揀係觀塘或西頁公眾碼頭出發,非常方便
優惠及預訂詳情
3. 水上瑜珈 – $330起逃離繁忙都市 休閒享受水上瑜珈
想放鬆但又唔想玩咁刺激,一定係揀水上瑜珈
瑜珈就做得多,水上瑜珈你地又試過未呢?
企係直立板上,同藍藍大海融為一體,身心都放鬆
真係可以繁忙裹比自己抖抖氣
咁好嘅活動當然要叫埋朋友一齊去玩放鬆
課程由2人至5人都可以參加
有朋友去嘗試咗都大讚好正!絕對係一個好體驗
地址:赤柱大街14&14A號地下(顯示地圖)
優惠及預訂詳情


text:
大麻
大麻(粵拼:daai6 maa4;學名:Cannabis sativa)係大麻科大麻屬嘅薔薇類草本植物,非常之粗生.呢種植物嘅原產地喺黃河流域,喺公元元年之前,就經過中亞地區甚至傳到歐洲同世界嘅邊個地方都有,喺國外重可以嗌漢麻(hon3 maa4)嘅名.大麻係中國入面最古老嘅其中一個栽培植物.
分佈[編輯]
呢樖嘢主要喺亞洲嘅吉爾吉斯,阿富汗,中國嘅部分地區,印度同尼泊爾,重有歐洲嘅匈牙利,波蘭,保加利亞等地都見到佢.喺中國入面主要分佈喺安徽,河南,河北,山西,山東,黑龍江,內蒙古,陝西,四川等呢啲地方.
形態[編輯]
佢嘅莖基係圓形,中間,梢係方形.佢嘅花屬單性,而且雌花同埋雄花都唔一樣嘅.雄花好似個圓錐形,雌花就好似個波或短嘅禾苗噉.喺結果嗰陣重生啲瘦嘅果出嚟,好似有棱嘅鵝春噉,粒核係深綠色.而且雄株又幼又長,纖維比較多,質量比較好重早熟添.雄株係嗌成「牡麻」,雌株係嗌成「子麻」.
藥用[編輯]
雖然話大麻有鎮靜同興奮功能,性味甘平,重可以醫腸燥同埋便秘呢兩樣比較好,重可以降低血壓都得,但係長期用好容易上癮.因為佢有迷幻效果,甚至可以影響人嘅精神同埋生理.喺醫學嗰邊係成日用嚟搞止痛劑,重有喺精神科疾病同醫療癌症都有好明顯嘅研究作用.
毒品[編輯]
大部份國家吸食大麻都係犯法嘅,但喺荷蘭同美國嘅科羅拉多州同華盛頓州,如果係因為醫療用途就可以喺法律範圍合法吸食大麻.
飲食[編輯]
有啲地方興用藥性強嘅部分整嘢食,例如蛋糕;唔止要嚟令人興奮,亦有調味作用.大麻嘅種子並無上述毒性或藥性,係常見嘢飲火麻仁嘅原料.


text:
仲記得之前同大家介紹過曼谷嘅大倉新頤酒店.老實講我到依家都有啲掛住佢,不過佢定價的確唔平,所以今次再去曼谷就無揀中佢啦~同樣都係五星級嘅酒店,今次選擇試一試喺Chit Lom BTS站旁邊,隸屬萬豪集團嘅萬麗酒店~
曼谷嘅萬麗酒店喺拉差阿帕森購物區内,所以酒店名亦都加入咗呢一區嘅名字.整座大廈都係酒店嘅,低層係餐廳,宴會廳同會議廳,中高層係客房,接住頂層就係泳池,健身室,Spa同埋另一個會議廳.酒店同BTS車站中間隔咗一座商業中心,所以由車站出嚟之後,沿指示牌入咗商業中心之後要落返地下,再沿住外面行入去酒店.沿路都有瓦遮頭,所以落雨都唔太需要擔心.
酒店分別有3種房型以及5種套房,標準嘅豪華房有38平方米(409呎)大.比較好嘅係酒店有相連客房 (Connecting Rooms) ,尤其方便三五成群去旅行嘅朋友或者家庭.不過大家最好就預先同酒店嗰邊聯絡下,睇下佢哋能唔能夠安排得到,始終相連客房嘅數量都幾有限.視乎座向,景觀方面都頗大分別,一邊應該係望Grand Hyatt,另一邊就係望學校.學校嘅建築比較矮,所以景觀幾開揚,可以望返BTS車站同埋Central Chit Lom~
房間設計以紫色為主題,亦都喺牆上同寫字檯旁邊設有泰式裝飾,的確可以話洋溢住泰國風情!廁所用落地玻璃做間隔,但唔需要擔心私隱,因為有電簾可以落落嚟,就算只係朋友都唔尷尬.酒店開業都有一段時間,所以未採用近年非常熱門嘅乾濕分離嘅設計,唔能夠分開去如廁同沖涼.廁所內備品比較少,常見嘅梳同鬚刨都唔見,唔肯定係無提供定抑或需要查詢先提供.
酒店自助早餐喺閣樓嘅Flavors裡面供應,每日見到嘅款式都唔同,例如沙律嘅部分,泰式選項至少見過三款唔同嘅沙律,咸蛋沙律,魚仔沙律同蝦仁沙律.湯麵嘅湯底,以及粥亦都每日唔同.除咗白粥日日都有,另外仲有鴨肉粥同雞絲粥等每日輪換.廚師另外仲會拎住一盤盤精選嘅美食四圍推介俾大家,有鹹點有甜點,一試無妨~所以喺呢度食早餐,淨係食一日係唔夠㗎!
曼谷萬麗嘅地點方便,員工嘅服務亦都好好.仲記得Check-in嘅時候,即使酒店好Full,前台職員都好努力咁幫我將兩間房搬返埋同一層嘅隔離左右,唔使分開唔同層.以萬麗五星級嘅標準同呢個定價,性價比相當高,值得推介.
大家如果你有任何關於旅遊嘅問題,亦都歡迎您留言或者Inbox問㗎~
曼谷拉差阿帕森萬麗酒店官網:www.marriott.com
電話:+66-2-125-5000
參考價錢:連自助早餐每晚5300泰銖 (連稅,折合約港幣1267元)
地址: 518/8 Ploenchit Road, Bangkok 10330
交通:乘搭BTS 素坤逸線 (Sukhumvit Line) 前往Chit Lom站 (E1),出站後經2號出口進入Maneeya Centre 大廈內,直行至盡頭乘搭升降機到地下,再沿指示牌行約100米即達.


text:
10/11/2014
由吉隆坡乘搭旅巴去新加坡...
12 comments:
咁除咗巴士外仲會唔會有火車?ReplyDeleteReplies
有嘎!我下個月就會試下搭火車去新加坡... 但聽聞火車仲慢過搭巴士...Delete
嘩,五個半鐘車,都係搭飛機好啲.ReplyDeleteReplies
其實搭飛機真係快好多,但就虅上又虅落個d...Delete
搭巴士有風景睇都唔錯吖.ReplyDeleteReplies
除佐有風景睇,旅巴内也設有洗手間,無需忍/ 等休息站.Delete
5個鐘....唔難捱喎~~ok喎ReplyDelete
幾時到hk呀??^^
工作之餘又可以乘機會友,真開心Replies
坐五個鐘先到新加坡,我搭飛機四個鐘可以到香港喇...都好想去香港探下你哋 (TT_TT)Delete
新加坡同馬來西亞傾好左起高鐵,第日玩鐵路遊會好方便.ReplyDeleteReplies
Hi Hi 你好吖!Delete
講係甘講啦,但正式實行都唔知要等幾耐~ 呵呵!
去到新加坡又有朋友帶你四圍食同影 , 好鐘意彩色壁画啲屋 , 好正呢~!!ReplyDeleteReplies
新加坡太細喇,朋友次次都要傷腦筋揾d我未去過嘅景點同食店,好有難度... 我唸最後連間間商場嘅厠所/ 垃圾房都要參觀埋 LOLDelete


text:
Our Father
Friday, 17 June 2022 by spidey
呢套紀錄片自己睇到都真係幾心寒 Our Father 就係講一個專門醫治不孕症嘅醫生,利用佢嘅身份同地位 未經女士嘅授權同許可,假扮捐精者,將自己嘅精注入女士體內,因而令事主受孕. 而受害人過百! 事隔廿幾三十年(應該?),果D BB張大,發覺自己同爸爸媽媽D頭髮眼睛唔同,去做D咩咩族譜測試,先開始揭發成件事 越黎越多弟兄姊妹 成件事都係好CLS 由於當地法例上,咁樣唔算扣成強姦,到最後果個醫生都係叫做以虛假文書之類嘅罪名入罪 而佢只係係咁易罰款就搞掂 成個調查相當費時,因為呢個醫生又係德高望重 又係D乜乜教會D長老(對唔住,唔係想針對耶撚,但又係耶撚) 成個區嘅人,包括D咩州長呀,檢察官呀都好比面佢 所以受害人做咩都比消極對待 呢個故事嘅受害人其實非常慘,受害單位係以家庭計 “BB”大個左仲可能會唔覺意愛上左另一位”BB”而唔覺意被亂倫 所做成嘅心理陰影非常之大 就算唔崇拜權威,我相信大部分情況之下,好少人會challenge 個醫生D精子係米真係來自健康嘅捐精者 但呢個story,又真係話比我地聽,係有需要 所以準備用呢類方法嘅生小朋友嘅朋友,真係跟足少少,始終係人生大事 Fetish同性罪行有時只差一線,如果呢個係一個有consent嘅cosplay,Couple係知情並同意咁玩係另一件事. 但事實係佢無Consent而明知自己有先天性疾病仲利用病人對醫生嘅信賴而去用自己嘅精子去不停令過百女士受孕 呢個的確係完完全全嘅性侵犯 而性侵犯唔代表一定要有penetration 去到呢到,其實我都好想有D法律系嘅朋友解答呢個問題 如果係香港,呢個行為有無漏洞,構唔構成一個完整嘅性侵犯或強姦?
Tagged under: consent, Donald Cline, fetish, netflix but not chill, our father, penetration, 不孕症, 亂倫, 強姦, 性侵犯, 耶撚


text:
落南洋
落南洋(粵拼:lok6 naam4 joeng4*2)係唐人因打工,做生意等落南洋定居嘅移民現象,作為熱潮係指清末到民國初嘅移民潮,同闖關東,走西口合為清朝三大人口遷徙.落南洋熱潮大概維持咗一個世紀,直到日本侵華前,大約有1300萬人過去南洋,以廣東,福建人最多,最多去泰國,印尼,大馬,星架坡,菲律賓.
南洋定義[編輯]
南洋係晚清以來唐人對東南亞嘅稱呼,嗰時啲人習慣將中國做天下中心,按方位將同中國交往嘅外國地方籠統分為四個洋.東洋就係日本,西洋指歐美,北洋係渤海,黃海同朝鮮半島周邊,南洋就係今日東南亞嘅大馬,菲律賓,印尼,廣義上南洋重包括澳洲,紐西蘭呢啲地方.
史[編輯]
同闖關東,走西口比,落南洋作為潮流開始得晏,但作為現象就出現得好早,可以追溯到漢朝.
晚清之前[編輯]
西漢時,一條從華南到東南亞,南亞嘅「通夷海道」就出現,除咗有使節來往,亦都有民間商人喺呢條航線上走動.噉商船呢有時會因為風浪啊,事故啊要埋岸滯留,啲船員就住落當地,時間耐咗就喺當地繁衍生息,呢班人就係南洋最早嘅唐人居民.
另外有啲人係因為政治原因而出走唐山,落南洋避難.
- 唐末黃巢起義攻打廣州時,就有好多人要出走到印尼嘅蘇門答臘島避難.
- 康熙年間,為咗隔絕鄭成功呢啲海外反清勢力同內地聯繫,朝廷多次頒行「遷界令」,要將沿海居民全數內遷幾十里地,有啲人唔想內遷於是流離失所,就落南洋.
- 明清易代時,有啲遺民中嘅反清志士大規模南逃南洋,自居「明鄉人」.
晚清之後[編輯]
喺中國,清朝時人口劇增,地就咁多,結果有好多農民無地耕;鴉片戰爭後,國門大開,西洋商品大量流入廣東等沿海地區,衝擊當地經濟,越來越多人失業.
喺南洋,呢時都做曬西方列強殖民地,鬼佬喺南洋開農莊,挖礦山,鋪路建築等要人力,為咗發展事業,鬼佬就睇啱咗中國有大把廉價勞工,於是就想爭取華工落南洋做勞工.
第二次鴉片戰爭後,朝廷承認華工出國合法,由於海禁放鬆,南洋大把就業機會,大棚人出埠搵食.除開打工,亦可以落南洋撈魚,經商.
不過當中有好多係「賣豬仔」過去,啲人話係招工,查實係拐賣,誘騙啲人去做咕喱.而清廷未重視過呢個問題,所以啲勞工畀人當豬仔運來運去,備受虐待,部船未埋岸有啲人就冇咗命.
影響[編輯]
落南洋嘅移民卒之喺當地落地生根,令漢族成為東南亞一個重要種族,中華文化亦都流傳到嗰度,乃至大馬同星架坡成為中華文化圈嘅一部份.
- 唐人大多聚居,於是南洋有好多城市有唐人街,往往係一個城市中最繁華嘅地段.比如越南胡志明市嘅堤岸區通用粵語,號稱「小香港」,係當地最繁華嘅商業區;菲律賓嘅馬尼拉唐人街有60萬唐人,大多係福建人,閩南話係當地通用語.
- 唐人喺南洋帶來咗全新嘅飲食,比如大馬出名嘅肉骨茶就係福建唐人嘅發明,個名就來自閩南話;星架坡嘅海南雞飯就源自海南島.
落南洋亦都造就一批富商望族,比如菲律賓第一位女總統阿基諾夫人就係華裔,佢嘅許家喺當地係名門來嘅;香港影業大王邵逸夫嘅身家就係落南洋時起嘅,後來邵氏四兄弟開影業公司,後來公司困難,都係去南洋開市場來發達事業.


text:
Read full review
5 day(s) ago 0 views
咁啱星期日係佐敦出沒 就試下新嘢行去搵間餐廳仲兜左陣 因為係橫街 環境都幾清幽事緣我地兩個人4點幾先食左嘢 所以都唔算係太餓既狀態叫唔到太多但overall嘢食同嘢飲質素都幾好羊肉咖哩角個皮好脆 一咬開就聞到羊果陣味平時我唔算好好羊肉 但呢個食食下又幾惹味 雖然無咩咖哩味個汁酸酸地同個咖哩角又幾夾牛油咖哩雞呢個真係一流個咖哩有少少辣 勁creamy 非常香d雞好淋 唔會又乾又鞋食食下發現我地得3塊naan太少 會浪費左d咖哩汁叫多個白飯($28)點知原來黎到係一大兜印度米好得意 粒粒分明又幾好咬口就咁用d咖哩汁送又食左一大碗飯嘢飲我地叫左mango lassi 同banana lassi兩杯都好正 又唔會好甜banana lassi有驚喜 不過應該加左好多冰落去打 有d凍最後可以講一講餐廳放係檯面支蒸餾水係收費的($18) 我地都係埋單先知XD
行去搵間餐廳仲兜左陣 因為係橫街 環境都幾清幽
事緣我地兩個人4點幾先食左嘢 所以都唔算係太餓既狀態
叫唔到太多
但overall嘢食同嘢飲質素都幾好
羊肉咖哩角
個皮好脆 一咬開就聞到羊果陣味
平時我唔算好好羊肉 但呢個食食下又幾惹味 雖然無咩咖哩味
個汁酸酸地同個咖哩角又幾夾
牛油咖哩雞
呢個真係一流
個咖哩有少少辣 勁creamy 非常香
d雞好淋 唔會又乾又鞋
食食下發現我地得3塊naan太少 會浪費左d咖哩汁
叫多個白飯($28)
點知原來黎到係一大兜
印度米好得意 粒粒分明又幾好咬口
就咁用d咖哩汁送又食左一大碗飯
嘢飲我地叫左mango lassi 同banana lassi
兩杯都好正 又唔會好甜
banana lassi有驚喜 不過應該加左好多冰落去打 有d凍
最後可以講一講
餐廳放係檯面支蒸餾水係收費的($18) 我地都係埋單先知XD
$58
0 views
0 likes
0 comments
$58
0 views
0 likes
0 comments
$28
0 views
0 likes
0 comments
$118
0 views
0 likes
0 comments
$78
0 views
0 likes
0 comments
Post


text:
這大半年來,社會運動愈演愈烈,香港人似乎已習慣了滿街文宣的光景.但自從近月肺炎疫情加劇後,街上的口號又新增了另一版本:「康復香港,時代抗疫」,從此「齊上齊落」又多了一重新的意義.在人人自危的大環境下,普通上班族幸運的話可選擇work from home,如非必要就盡量少去人多密集的地區,以減低受感染的風險.你我他或者總有理由逃避人群,不過唔好忘記,被認定肩負起救急扶危這項「天職」的醫護人員注定避無可避,因為他們的工作就是直接面對病毒,為香港市民的健康把關.
早前自願加入隔離病房(俗稱「dirty team」)工作的屯門醫院心臟科專科醫生黃任匡,曾在Facebook上撰文提及在入伍期間為保太太安全,他只好全程入住酒店,如果掛念對方,就找間少人的餐廳,遙遙相隔三,四米互相對望,各自晚餐.睇落好似幾浪漫,諗真其實幾心酸.將心比己,當脫下制服之後,醫護都不過是普通人,家中有父母,伴侶或子女需要供養照顧.即使大眾認定醫護是充滿使命感的工作,但光環始終唔可以當飯食,亦唔可以抵擋病菌,更加無法彌補與家人相處的時間.當社會上左一句「醫護加油」,右一首抗疫歌曲,其實此時此刻,醫護最需要係啲乜?今次好𢯊找來三組不同年齡,崗位的前線醫護,說說在抗疫時代,她們不尋常的生活日常.
麻醉科醫生-加加 & K (化名)
抗疫時期特別的親子時光
同是擔任麻醉科醫生的加加與K,自大學時期認識,畢業後一同加入基督教聯合醫院工作,至今已經15年,兩人既是同事,亦是好友.訪問前二人穿著一身運動打扮匆忙趕到,K說:「佢(加加)今日話要帶我哋去行山,我好開心,因為太耐冇試過俾小朋友周圍走,佢哋喺屋企砌lego砌咗好耐喇!」原來當日正是久違了的family day,兩個家庭相約去行山.
面對疫情來襲,兩位媽媽都對家人,尤其是子女的健康更加著緊.自言常過份擔憂的加加曾在感到很無助時,試過打電話給丈夫要對方立即訂機票帶兒子離開香港,當然最終沒有成行,而加加始終無法避免將緊張的情緒帶回家中,連帶4歲大兒子的心情亦受影響,「農曆新年嗰陣,有一晚我返咗24個鐘工之後,仲要等埋我其中一個病人嘅快速測試結果,最後遲多6,7個鐘先走得.我好少咁長時間冇返過屋企,所以我個仔以為我真係返唔到屋企,之後佢隔日就瀨尿,佢以前唔會㗎﹗」近日加加自感情緒瀕臨崩潰邊緣,唯有向醫院告假幾天,爭取時間與兒子多相處.「喺屋企同小朋友相處都有避忌,因為都驚㗎嘛,啱啱先off duty.所以宜家我都無再錫佢了,即使我有少少咳都會戴口罩,我個仔就會扯開我個口罩,直情同我講『媽媽我唔想你戴口罩.』」而K兩位分別5歲與8歲的女兒,對於媽媽近期經常在家中戴口罩已經見怪不怪,「我有同佢哋講,如果我冇戴口罩,佢哋就要行遠少少,食嘢嘅時候都會同佢哋隔遠啲坐.佢哋已經習慣,又好鍾意好似玩遊戲咁提我『媽咪,1 meter!』」唔知係咪講者無心,聽者有意,當K愈是輕描淡寫地提起這段「特別」的家庭片段,筆者就愈感受到當中的無奈,係咪每個醫護都需要為咗份工,犧牲珍貴的親子時間呢?
「我好想返屋企,所以我會盡我一切努力保護自己.」
即使內心恐慌,亦明知會加深兒子的緊張情緒,加加亦選擇將疫情狀況如實告訴兒子,除了希望提高他的衛生意識,亦希望他可以學會如何面對恐懼.「我同佢講宜家出面有隻病毒叫『新型冠狀病毒』,惹到好多人,甚至係會死人.所以媽媽先要求佢出街要戴口罩,對手唔可以摸頭任何部分,食飯之前要洗手,一定要用番梘洗二十秒,沖廁一定要蓋廁板.我希望可以裝備好我個仔,等佢知道無論有冇媽媽喺身邊佢都要做齊清潔步驟.」除了為仔仔做好生理上對抗惡菌的準備,加加亦希望在心理上,可以好好紓緩他擔心,不安的情緒,她說:「我有時會問佢係咪好緊張,我會同佢講,其實媽媽返工都好緊張㗎,但係因為我好愛佢,我好想返屋企,所以我會盡我一切努力保護自己,仲會盡力保護其他人,唔止病人,仲有我嘅同事.」雖然加加的丈夫也是醫生,同屬高危人士,不過性格樂觀的他正好平衡太太的繃緊心理,更是維持家居清潔的重要一員.「好多時啲couple都係一個緊張一個唔緊張,我先生就係比較正面嘅,覺得世界上邊有咁多菌.但喺屋企佢都好helpful,我返工嘅時候佢會用1:99漂白水拖地,同埋不斷幫我洗衫.」
「如果醫護人員都secure唔到自己,我點secure病人?」
對於同為父母的其他醫護同事,加加絕對明白他們要兼顧病人與家庭的矛盾心情,即使有部分人為著家人著想而辭職,她亦表示諒解.「驚,就全世界都驚.雖然我相信好多同事都係菩薩,好想照顧好病人,但都要考慮我哋都真係一個人嚟嘅,當有啲couple兩個人都係醫生,有好細個嘅小朋友,係咪我哋一定係做菩薩呢?咁個屋企點算?所以有同事辭職,唔單單係因為驚,而係佢哋真係有好多負擔.當人人不斷話『醫護加油』,有啲同事覺得聽完個心舒服啲,但某程度上亦係push你向前,你唔敢say no,好似總之有事你就要捨身為人,你要犧牲咁.但與此同時你望番自己屋企,我個仔每日見到我都喊晒,呢個亦係好真實嘅情況.如果我有咩事,我屋企個世界就會變㗎喇﹗」加加坦言大眾不應將光環變成壓力加諸於醫護身上,反而要設身處地了解他們的忐忑的心情,「呢個係我好struggle嘅地方,幾晚瞓唔著都喺度諗,我想俾大眾知道其實我哋都係驚嘅.如果我冇足夠嘅equipment,我係咪仲要返工呢?如果繼續返,呢個就好似一個自殺式任務咁,但我哋點解要接受呢個自殺式任務呢?人係有limit 㗎嘛,如果醫護人員都secure唔到自己,又點secure病人?正如每次飛機起飛前會播嘅安全示範video,都好強調當有意外發生時,一定係自己戴咗氧氣罩先,再幫旁邊嗰個.因為我都幾肯定,如果你救唔到自己,你旁邊嗰個都會死.」
「我哋今次一定要survive,一個都不能少.」
每當疫症來臨時,醫護人員的警覺性自然會比普羅大眾高.對加加與K而言,二人對新型肺炎有如此敏感的反應,正是因為二人在2003年,還是醫科生時,就與非典型肺炎(沙士)有擦身而過的經歴.加加說:「嗰年用嚟考試嘅8A同8B病房,有其中一個沙士病人係我哋個case index.要上病房考試嘅嗰group同學仔好似有9個中咗招,連個考官都中咗.其他同學就陸陸續續打電話俾所有人,睇吓臨考試前,有邊個上過呢兩個病房觀察啲有病徵嘅病人,有去過就要佢哋留喺屋企隔離,有唔舒服要即刻report.嗰陣我一考完個臨床試就收到電話,我心諗:唔係啩?之後不斷回想自己有冇去睇過個病人.好彩,我比較懶,冇去到睇過,但可能有接觸過其他有上病房嘅同學仔,所以都會驚囉.」幸而加加與K都逃過一劫「嗰個年代資訊冇咁發達,唔知疫情會變成點,本身已經好驚,仲日日收到電話通知我哋邊個同學中咗,邊個又入咗醫院,又要諗自己唔知會唔會有事,都好緊張.所以最近呢次新型肺炎疫情,大家都話我哋呢班同學仔反應係比較激烈.仲有人話『咁就十五年喇,我哋今次一定要survive,一個都不能少,之後要reunion!』」
「每一個麻醉科醫生都係dirty team.」
疫情爆發後,因為政府的應變方案總是慢幾拍而遭大眾咎病,不過加加和K則比較幸運地有個好「老闆」,令她們在高危工作中也能稍為放心下來.K說:「我哋個院長都經歷過沙士年代,佢係有前膽性嘅,一早就決定要騰空病房同人手,所以同唔同部門傾要減少啲非緊急手術,因為每個手術可能會用咗十套保護衣,佢哋知道存量唔夠,就想慳返啲裝備,俾啲真係『打仗』嘅同事用.又好早已經買咗啲原材料叫藥劑師自己溝酒精搓手液俾我哋,等大家之後唔使訂得咁辛苦.」當各間公立醫院已經各自設立dirty team,以應對日漸增加的肺炎確診及疑似病患個案時,加加與K又需要加入dirty team嗎?K說:「平時每個麻醉科醫生均會負責一間房,可能幫手做急症手術,非急症手術,如果病房有緊急情況,個病人需要做氣道插喉,亦都會call我哋.但基本上宜家所有case都會call我哋,因為我哋係train咗點樣用最安全嘅方法去做插喉.」加加補充:「我哋個department雖然唔使抽籤入dirty team,但因為人少,每當有疑似個案,或者要幫啲冇做過病毒測試嘅病人插喉時都係dirty,所以其實每個麻醉科醫生都係dirty team.」
「寧願犧牲啲食飯,休息嘅時間,盡量拉長保護衣物嘅壽命.」
既然日常要面對高風險工作,醫護人員理應得到相對上充足的防護物資,但實情正好相反,早前有報道指公立醫院防護裝備不足,可能只足夠使用一個月.對於這情況,加加和K亦有微言,K說:「我哋去插喉嘅時候,個病人會不斷噴氣,病毒好容易會經由霧化傳播,所以我相信各間醫院俾麻醉科嘅裝備都係最高規格嘅.不過普通病房就慘喇,肯定佢哋得外科口罩,仲要係配給嘅,要就問經理拎.護目鏡就唔使旨意喇,要自己戴眼鏡或者自己買,衫就得普通制服.急症室之前連face shield同護目鏡都缺貨,其實好慘,佢哋要搵兩塊護目膠片,再用膠紙痴住用住先.」聽落好兒戲,但呢個的確係現時公立醫院的實況.
雖然身為麻醉科醫生,暫時都有足夠裝備,但加加和K亦本著「應慳則慳」的精神,希望好好控制N95口罩的用量.就如K有時候會在N95上多加一個外科口罩使用,不過加加就立即指出這做法的弊處:「咁樣會太焗,加重濕氣,令N95嘅保護性減低.所以最理想係one case one mask,呢樣係我哋最基本要同HA(醫管局)爭取嘅嘢.前嗰排要盡量減少N95嘅用量,我哋寧願犧牲啲食飯休息嘅時間,盡量一次過處理晒啲case,減少出入病房次數嚟拉長保護衣物嘅壽命.」
Fact check!醫生外出裝備
身在醫院的時候,醫生們尚且可以穿著高度防護衣物.工餘時間,唔知加加與K又有咩裝備?加加說:「我宜家係得兩三套衫㗎咋,repeat,repeat,repeat係咁著.更甚係我平時有件褸只係會喺屋企同我揸車嘅時候著,永遠唔會著返醫院;醫院用嘅嘢就盡量留喺locker,可以嘅話亦唔會拎返屋企.」K亦表示認同:「就算冇近視我都會戴平光鏡,每日返去都會洗眼鏡.最近仲特登去uniqlo買咗一大堆頹衫,總之以方便掉落洗衣機洗嘅為主,完全冇fashion可言.」處於非常時期,大家要健康定係fashion,我諗唔使多考慮啦吓嘛?
因為疫情關係,加加特別轉用方便清洗的棉質布袋來放置個人物品,當中除了有必備的抗疫用品之外,最重要的還有化痰藥,用來紓緩長時間配戴N95口罩造成的喉嚨不適.
家有兩位女兒的K,平日選用的清潔用品都是偏向可愛風格.其中白色的口罩盒則是最近由朋友贈送,專門用來放置全新的口罩,非常實用.
「就算只有千分之一嘅機會影響到屋企人,我哋都唔想.」
疫情會發展成點,又會持續幾耐,至今仍是未知之數.對於普通市民而言,除了減少外出與做好個人衛生之外,基本上都唔驚得咁多.但對於前線醫護,除了擔心自己會受感染,亦要保障家人健康,因此有些醫護人員會選擇搬離屋企,租住「安全屋」.而加加與K,最近亦聯同另一位同事,租了一個可當作安全屋的單位,以便一旦需要自我隔離時入住.K說:「有時做完啲插喉case,我哋都會等到個病人嘅病毒測試結果係negative先會返屋企,如果真係驗到positive,就係我哋啟動呢間隔離屋嘅時候.」不過性格較樂觀的K,表示如果做足防護措施,再加強清潔,基本上醫護人員受感染的風險都不會太高.「就算只有千分之一嘅機會影響到屋企人,我哋都唔想.所以每一個同事都會有自己嘅Plan B,可能有啲人已經安排好將阿媽,細佬搬去邊度,自己又搬去邊度.」加加補充說:「我有啲同事話要買N95,係為咗將來如果好掛住屋企嘅時候,就戴住佢返屋企,或者離遠望吓佢哋.」對於前線醫護嚟講,除咗裝備之外,疫情期間佢哋最缺乏嘅,可能就係家庭溫暖.
「人壽保險我就一早買咗㗎喇,但係會唔捨得兩個女囉﹗」
唔怕一萬,至怕萬一.雖然呢條問題唔太吉利,但我諗每個前線醫護都會有諗到最壞打算:如果自己有一日真係確診肺炎會點?聽完個問題,加加與K靜咗十秒.然後K說:「身為一個媽媽,最擔心都係仔女冇人照顧,萬一我中咗,我都希望我老公係冇事.醫管局有個機制係當你partner瀨咗嘢,或者入咗dirty team,另一個就唔使去處理啲高危工作,我覺得都有保障嘅.但會擔心囉,心入面都驚到黐線,所以唔可以俾自己有事.人壽保險我就一早買咗㗎喇,但心底裡都會唔捨得兩個女囉,半夜諗一諗都會眼濕濕.」一直話自己過份緊張的加加,呢一刻說冷靜下來:「宜家會覺得朋友真係好重要,當我有好負面嘅思想嗰陣,就會同大家傾吓講吓.K係有信仰嘅,喺呢啲情況係會calm啲.」K亦表示認同:「總之平時做好啲防疫,其他嘢就盡量平常心咁去面對啦.」呢句說除咗係同自己講,其實對於社會大眾亦同樣適用.香港人,收到未?
延伸閱讀︰
疫情下,前線醫護這一家(二)Rose :「唔可以淨係諗自己鍾唔鍾意,都要諗埋屋企人.」
疫情下,前線醫護這一家(三)Marry:「等測試結果好驚,我有責任照顧屋企,萬一有事點算?」


text:
係人都想搵到個女朋友,而馬紀筠依種更加係可遇不可求.
講外表唔係差,甚至有一種睇片仲靚過睇相嘅感覺(嗱,你唔好話我知你冇睇過),而且一個喺床上面配合度咁高嘅女朋友,冇邊個男人會討厭.講真吖,好多女仔連含都未必肯,仲話要拍片?你今晚準備定瞓廳都可以.你話我咁諗好膚淺咩?有幾多個女仔大叫碧咸靚仔同時講得出佢邊年效力過邊隊,又喺邊年掛靴?大家都係咁膚淺架啦.
喺香港,我覺得馬紀筠真係所有單身男性嘅另類女神.喺一個咁膚淺嘅世界,難得嘅係馬紀筠個男朋友就算一啲都唔突出(原諒我,我真係諗唔到點形容好),佢地都依然咁恩愛——你話我點知佢地恩愛?斷估唔恩愛都唔會留下愛的記錄下話?
如果你有喺連登追過馬紀筠自己開嘅Post,佢唔單止唔介意大家用佢條片同男朋友嚟開玩笑,甚至有時候自嘲埋一份,依種氣量連男人都未必有,其它女人可能淨係識阿嬌咁一路喊一路話自己好傻好天真.拍過拖嘅男仔都知道,女朋友話嬲就嬲,可以用「唔講道理」去形容,但馬紀筠肯定會比大多數港女都好好多,最起碼唔會係猛鳩語錄之中「然後,佢嬲咗我」嘅嗰開個玩笑都唔得嘅類型.
女人入得廚房已經唔再重要,我相信而家香港識煮嘢嘅男仔比女仔仲多,所以一個「出得廳堂上得床」嘅女朋友就成為咁男仔們最想要嘅類型.馬紀筠絕對符合後者,而前者憑佢外表同連登嘅用字我都頗肯定係水平之上.如果有一個肯同自己曳曳嗰陣拍片,被流出仲識用嚟做上位嘅方法,仲要唔介意自己絕對唔係白馬王子級嘅女朋友,我諗都冇邊個男仔仲會有咩挑剔.
最起碼我一定冇先.


text:
成日見到話識帶紙巾出街既男仔會加分,老老實實,呢種說法真係好撚戇鳩~
呢D關乎生理需要既野,其實點解要人地幫你準備?同樣,如果有個男仔出街幫你準備埋衛生巾,甚至係保險套,以備不時之需,呢D所謂暖男,夠晒貼心啦掛,又思慮周長,顧全大局,係咪依照同樣邏輯,都應該加爆分呢?如果係的話,此Post已完.但咁點解我一提,又即刻俾清姐話我係變撚態,仲要即刻同我絕交咁滯?
得罪講句,咩你老豆自細無教你個人整潔同儀容係好重要?亦係個人既責任?講究呢D野既人,斷唔會出街連一包紙巾咁輕可,都會唔帶,然後就到時到候問人架.我成日都唔明,咁如果佢突然間要自己去廁所咁點呀?即刻Send Msg 叫個兵入黎遞紙巾咩?呢D係做人最基本要求,同細路仔要識綁鞋帶一樣~
仲有,我地仲係唔係口口聲聲講男女平等?點解我要幫你拎埋你果份?我問你拎紙巾,又會變左小家,唔識大體,無撚用.咩道理?我夠會話,呢種湊女既方式,真係好肉酸,好核突啦.不過無辦法,呢個世界都係講供求,如果一個願打,一個願捱,久而久之,咪將所有野都合理化,仲要高高在上,拎張Checklist 幫人打分,心諗,真係頂你個肺咩,你無病吧?
依家成日都將呢D濕鳩野同Gentleman 風度就混為一談.但我係職場咁多年,都叫做識得唔少有質素既港女,一定會好好照顧好自己,絕對唔會話:哎呀Ellan 我無帶紙巾,然後如果我唔俾就會黑面.呢種情況我從來無見過.有時一時唔記得,大家Share,無問題,但肯定唔會係老奉咁囉.
如果我見到有人成日問拎紙巾,我會減佢分For sure,就算佢Package 幾好我都唔會做.因為好柒.要湊BB,就唔該返去幼稚園啦.簡單一句,男有風度時,女要有淑女儀態,兩方講互相尊重,講完.


text:
去旅行最開心莫過於帶住成堆戰利品,滿載而歸!不過拎住大包細包,仲要拖住個鬼死咁重嘅行李篋,就真係一啲都唔爽!如果個篋有腳識自己行,你話幾咁好呢?
今次要介紹嘅CowaRobot智能篋正正就係唔使人拖,曉得自動跟住主人走,兩手揈揈就可以帶住個篋周圍去,聽落又好似幾方便咁喎!
呢個篋由美國矽谷嘅設計師設計,具備激光雷達跟隨技術,只要佢認定咗你做主人,無論你去邊,佢都會喺後面跟到實.你行佢就行,你跑佢就跑,甚至轉彎,上普通斜路都無問題,但礙於只係設計嚟喺平滑嘅路面上使用,所以好似馬路呢啲凹凸不平嘅地方就唔多啱使,亦都唔好諗住佢可以落到樓梯!
想佢認得你,好簡單,只要拉高手柄,按實手柄上嘅按鈕兩秒,佢就會透過鏡頭感應,再依據用戶下半身嘅形態同顏色作出辨認,然後自動乖乖尾隨.用戶配戴埋手帶嘅話,定位就更加準確.不過有樣嘢值得留意嘅係,如果身穿嘅服飾顏色同周邊環境太相似,智能篋有機會感應唔到.
另外,手帶仲有防丟失嘅提示功能,一旦個篋同你嘅距離拉得太遠,例如被人偷咗,又或者半路撞到障礙物而停低咗,手帶便會以閃燈及震動嚟通知用戶,咁就唔會連個篋唔見咗都唔知啦!
智能篋設有密碼鎖,除咗輸入密碼解鎖之外,利用CowaRobot嘅手機App或手帶一樣解到鎖,呢一點諗得非常周到,啱晒啲大頭蝦.
內置嘅電池可以拆出嚟,唔驚上唔到飛機.而一舊電池大約用到5個鐘或者行到20公里,算係襟用.透過手機App仲可以check住個篋淨返幾多電同行咗幾多里路,唔驚失預算.
篋身提供2個USB充電插口,可以用嚟幫手機叉埋電,一物多用,十分方便.
CowaRobot智能篋規格
尺寸:20”
重量:5.5kg
承重量:32L
電池容量:6400mAh
價格:HK$6,880
查詢:JCShop eXclusive(2154 4281)
Comments
Powered by Facebook Comments


text:
我個FD有一個女朋友,經常都話自己好講道理,但只要唔合佢心意佢就會要我個FD生不如死.
以前我個FD喺自己屋企鍾意坐邊就坐邊,瞓喺梳化打機又得,喺床用電腦做嘢又得.但自從佢女朋友搬咗嚟住之後成日都招呼佢啲朋友上嚟玩,唔單止侵犯咗我個FD依個戶主唔少空間,有時連梳化都冇位佢坐,想坐客廳地下都比女朋友話佢阻住條路.我個FD有同依位女朋友反映過,但佢又話每日只係固定叫三個朋友上嚟玩,個個都經佢批准過又係自己人,叫我個FD包容下佢地咁話——雖然間屋明明就係我朋友嘅.
有一日,我個FD終於頂佢女朋友唔順,佢決定工都唔返,全日瞓喺客廳嘅地下,要捍衛返自己嘅地方,想日後嘅決定都由大家投票咁話.佢女朋友嘅朋友話我個FD一啲都唔好客,話如果唔係佢地成日上嚟玩,我個FD同佢女朋友一早就完蛋咁話.結果佢女朋友當然發哂脾氣,話我個FD咁樣做好錯,唔應該影響過嚟玩嘅人嘅心情,更加唔應該阻住條路——雖然間屋明明就係我朋友嘅.
經過咗一段時間嘅抗爭,我個FD失敗咗,仲要比佢女朋友嬲埋.佢女朋友唔單止搵埋自己啲朋友一齊去鬧我個FD,佢甚至喺屋企拎住把雞毛掃指住我個FD,問我個FD知唔知錯,點解傷害佢同朋友們嘅感情.我個FD話佢只係別無他法之下先要出佔領客廳依個做法,希望比佢女朋友知道佢嘅決心,亦都希望女朋友可以聽下佢嘅訴求.點知佢女朋友就爆咗句金句出嚟:我唔係唔比你表達你嘅意見,但你唔應該做得咁偏激囉——但我個FD曾經同佢好聲好氣講咗好多次,不過佢唔聽.
最後我個FD有咩下場?我唔知住,不過我曾經同佢女朋友講過「我個FD都只係想表達佢意願比你知」,不過佢又用另一句金句答我:「我冇唔比佢做啊,不過佢會激嬲我囉」
佢真係好撚仆街.


text:
東方魚肚白時就已經穿梭喺大街小巷,再隱密再難搵嘅巷仔佢都知道,偶爾可以聽到充滿精神嘅呼喊「有您嘅掛號!」提到綠衣天使,你會諗到咩呢?
今次集比要同大家分享同苗栗郵局之間嘅合作故事,藉由前任郵遞員嘅告白,同你一齊重新認識「野狼125」!
(截圖自苗栗郵局官網)
「野狼125電單車係郵遞員靈魂嘅一部份」
集比同郵局合作過嘅案例其實唔少,但今次點解特別採用電單車造型隨身碟呢?
同集比聯絡嘅郵局窗口,過去其實係辛苦嘅郵遞員,同樣鍾意電單車嘅佢講到升遷前嘅工作經驗,佢苦笑表示嗰段日子都同電單車為伍,夏天熱得要蒸發,冬天凍到入骨,打風落雨照樣騎住車送信,簡直係生命共同體!
對於郵遞員嚟講,野狼125係摯友,更係革命夥伴,落雨時兩邊都淋成落湯雞,撞到變好天就作伴看彩虹,或者係一同膽戰心驚被狗追.
電單車對一般人嚟講可能只係代步工具,但對於郵遞員,野狼125電單車係佢哋靈魂嘅一部份,如果少咗哪邊,都唔再係完整嘅郵遞員.
喺咁嘅經驗下,集比業務提出以野狼125為藍本,製作造型USB手指嘅建議畀苗栗郵局,希望可以用同以往唔同嘅造型,為郵局商品灌注新嘅意義.
「可以企得起係關鍵」
電單車造型隨身碟係模擬真正嘅郵局野狼125嚟製作,除咗機身,車燈仲有引擎,甚至連排氣管同車牌都相當逼真.
車身上面紅,白,藍等等代表色嘅上色,仲有複雜嘅「郵」字LOGO通通唔馬虎,幾乎係全套照搬.
造工細緻嘅地方唔單止咁,既然係電單車,當然要可以「立中柱」!
但係造型USB手指嘅大細只有掌心大,要再另外製作唔會折斷仲有可以轉動嘅中柱實在有啲不切實際,但車身企唔起,又少咗電單車嘅嗰份醍醐味.
為咗要令電單車USB手指可以企得起,集比從其他方面入手,喺輪胎接觸面積嘅細節進行調整,最終成功呈現可以企起身嘅電單車USB手指.
端午節立蛋憑嘅係角度同運氣,但係集比立起USB手指靠嘅係實力同仔細.
除咗立中柱嘅效果,喺包裝上都別出心裁,為咗避免裝盒運送過程中撞壞USB 手指,外盒揀用鐵盒,內部就照住電單車USB手指嘅外輪廓再製作防撞海綿,由內而外嘅雙重保護.
(截圖自苗栗郵局官網)
「唔好侷限你嘅想像同經驗」
集比過去其實都同其他郵局分局合作過唔少次,唔同嘅想法同唔同嘅工作經驗嚟到集比,都會磨擦出全新嘅火花.
無論係郵局寶寶,郵票造型USB手指定係電單車USB手指,幾年嚟有越嚟越多嘅創意發想同構思,對於郵局,對於集比嚟講,每一次嘅合作,都係新嘅故事.
回憶起呢個案例,負責呢次合作案嘅J業務想同有意願製作訂造商品嘅大家講:「唔好侷限你嘅想像同經驗.」
大家認真累積嘅每一分每一秒,都會變成呢啲獨一無二商品嘅重要養分,同時亦唔好被既定嘅概念限制住,身邊嘅任何經驗,任何事物都可以賦予新嘅意義,就好似電單車USB手指,邊個話郵局商品嘅意象就只可以係信封,郵票?
承載住大家嘅思念同祝福,郵遞員同佢嘅野狼125今日亦帶住要送畀各位嘅信穿梭喺巷仔之間──
你都有想做嘅訂造商品?
無論係咩都可以嚟搵集比商量,畀集比同你一齊馳騁喺傳達珍貴心意嘅大道上面啦.


text:
以前連登仔好鍾意一見到女就話係雞,一有 #metoo 就話人作故仔勞資糾紛,一係就話被性侵過好污糟送都唔要… 我好希望經過呢排港女 #metoo黑警,用慘痛嘅經歷喚醒香港大眾後,大家都可以反思下以往自己對待性暴力嘅態度,從玩味笑話,到評論,到偷拍,到非禮等,強暴文化係環環相扣,一脈相承,小可以見大,大可以見小.
————————————
因為太累,未有力寫自己嘅文字,不過地方的蕩婦 @tung.e.e 之前篇文基本上講得中我90%心聲,打唔到比佢,容我不問自取repost,大家都可以follow下佢:
事實係,你好難教曉一個仆街:喂,你唔好咁仆街啦
我成日覺得減少女人因為性而受傷害嘅長遠方法 ,係唔好令佢哋咁易因為自己身體而受覺得受傷害,唔好令佢哋咁易因為自己身體而覺得被侮辱.
被全裸搜身我都試過.
當然我好彩,我無畀人上下其手,無畀人上下打量,冷嘲熱諷,更無中門大開,畀男警喺門口說三道四.搜身室入面我除得好爽快,佢搜完一輪,然後我又懵盛盛著返好所有衫.
我事後意識到佢搜得極唔專業,例如同我一齊被搜身嘅人,就算有吸毒案底嘅 ,大部份都係掃下褲腳反下褲袋搜身就夠,得好少人畀人除到清,全無準則可言.
再加上睇返搜身指引,原來唔應該要人不必要裸體———應該除完衫,畀我著返衫,先再除褲,而唔係乜一次過要我除曬,無謂地將裸體長時間露於人前.
諗返起件事,我覺得offended,有覺得佢唔專業,而投訴無門,亦好谷氣.
我無辦法保証呢班高薪畜牲專業,但無視咗非必要情況下裸體搜身呢種所謂侮辱,我至少可以減少自己受嘅所謂傷害.呢種心靈武裝好重要.畢竟覺得你唔專業,覺得自己被冒犯,唔被尊重,同覺得被侮辱,覺得羞恥,係兩種唔同嘅情緒,我好慶幸自己filter走咗「感到被侮辱而羞恥」呢種心靈折磨.
提倡自行過濾傷害,唔係要怪責心靈受創嘅女仔敏感脆弱,亦唔係代表我認同警察侮辱女抗爭者嘅惡行.打個比喻,就例如我著曬全身防彈甲,警察近距離打我一槍催淚彈,我會瘀,會痛,但我唔會有生命危險,亦唔會當場皮開肉裂.我自己武裝去保護自己,過濾傷害,係我照顧自己嘅份內事,但警察近距離開槍仍然係十惡不赦嘅行為.
宜家我哋活喺喺一個大家同意覺得女性身體會被侵犯嘅文化入面,女人受到性侵犯嘅傷害係確切而真實嘅,用完全無需要嘅身體接觸,裸露去搞女人,企圖嚇退女示威者,真係仆街.
咁當然,呢個改變係漫長嘅事.我有我理想中嘅處世態度,但唔代表我要逼全世界女人脫離佢哋身處嘅現實,併棄佢哋自細長大嘅價值,強行要大家扮曬唔認得嗰堆擺明象徵傷害同侮辱嘅「侵犯動作」嚟硬啃我嗰套.
但長遠嚟睇 我都係希望大家對身體,對侮辱,對性嘅睇法有變,令對方嘅污糟攻擊手段變得無效.就算我知你零專業操守,我亦知你手段下流,企圖侵犯我身體,我會聲討你.但我亦會保護自己,過濾到你嘗試對我心靈造成嘅傷害.
面對用性嚟傷害你嘅文化,包括逼你裸體,屈你叫雞,信我,性解放係有效嘅防具
性解放唔係笠個豬咀著件甲,一分鐘就上到嘅裝.性解放要靠耳濡目染,要慢慢特破枷鎖,要幾個月甚至幾年先上到裝.我會繼續守好呢條戰線,繼續咦咦哦哦,喺度幫你個腦上裝.
我哋係港女,我哋係抗爭者,我哋唔驚你,我哋會繼續行出嚟
五大訴求 缺一不可
光復香港 時代革命


text:
理財空間
老土地講句,你不理財財不理你(真係好老土).我諗係人都知道呢一個道理.我地理財都係想令自己能夠達到一啲目標比如買樓,財務自由,退休等等.點樣去理財都係一門學問,但係最基本嘅基本我地首先要知道自己嘅理財空間,係呢篇文章我地會講下理財空間係咩黎同點樣可以計算出黎.
理財空間唔知大家有冇計過或者有冇聽過?理財空間係指係唔影響我地”正常”生活嘅情況下,能夠用嘅錢(包括儲錢,投資或玩).其實我地每個人都應該計一計自己嘅理財空間,咁係計算過程之中大概就可以知道自己嘅生活洗費係點,用係邊一方面嘅消費會用得比較多(注:而家坊間都有好多App可以幫我地去紀錄低我地嘅洗費).咁會幫助到我地更有規劃咁達到我地嘅目標(個個人唔同,有啲可能係買樓,有啲可能係做生意等等).
目標
其實我地每一個人都有一個目標(當然係可行嘅目標),正如上邊所講個個人唔同,所以數字都唔同.但係我地好多時年紀越大就會覺得離呢個目標好遠,最後甚至放棄佢.但係大家有冇試諗過目標係咪真係好遙遠?係咪真係Mission impossible?其實只要你去諗下,都有好多方法可以令我地達成目標.
理財
通過理財嘅方法,我地可以更準確去規劃一個更容易達到我地目標嘅方式.理財嘅方法有好多種包括: 投資,儲蓄等等,點樣分配我地嘅資源都係一個學問.但係更重要嘅係喺分配我地資源之前,我地需要知道我地有幾多可以動用嘅資源(理財空間).
計算你嘅理財空間
通過計算我地嘅理財空間我地會知道現有能夠用嘅資源有幾多再進行分配.好啦,咁點樣計我地嘅理財空間呢?(InMAP計算機好快會上線,到時大家可以去計下自己嘅理財空間)
- 將我地嘅收入減去我地嘅必要開支,必要開支嘅意思係指用呢個開支去維持我地嘅收入比如搭車返工,食飯等.
- 再減我地嘅家庭開支比如家用,電話費等必定要/會比嘅.
- 淨底得出黎嘅就係我地嘅理財空間
計完理財空間之後,我地就可以考慮下究竟要點分配我地嘅資源.現時大部分比較年輕嘅人都會將佢地嘅資源放係娛樂方面(買電話,波鞋,旅行).當然呢啲並沒有錯,因為人係需要消費/娛樂,如果唔係人生就冇乜意義.但係一旦我地真係將所有資源 / 甚至預支左我地嘅資源(借錢,Credit Card)放哂係娛樂度,唔好話目標,往後嘅日子都好難捱,除非各位係開源方面真係好得,如果唔係筆者唔建議放哂係娛樂,更加唔好先洗未來錢.我地要達到目標最重要係識點去分配而唔係全部用哂係娛樂上.另一個問題就係我地嘅儲蓄方法.係用剩先儲,定儲左先用?若果係用剩先攞去儲,每個月就變左儲嘅金額唔穩定,隨住時間過去,我地離目標只會越黎越遠.有咩方法可以令我地可以達到目標?當然係先儲後洗,確定自己要儲幾多錢(當佢係必要開支咁計)一個月之後剩返嘅先係娛樂消費,但係最緊要係千祈唔好用到儲起左果筆錢.咁我地要點知道一個月應該要儲幾錢先可以達到我地目標呢?(InMAP計算機好快會上線,到時大家可以去計下自己嘅理財空間)
- 了解自己嘅目標需要幾多金額(可行嘅目標)
- 希望用幾多年去完成呢個目標(可行嘅時間)
- 通過計算未來值(future value)了解大概到時所需金額
- 通過計算(假設回報率當然要可行嘅,筆者通常以3%去計)得出自己要每年儲幾錢可以係理想情況下完成目標
當揾到每年需要儲幾錢之後,大家可以去坊間揾一啲比自己假設回報高嘅儲蓄/投資去做,從而令時間/成本減小.但當然,越高回報嘅投資,相對你要承擔高嘅風險.記得要係自己能夠承受嘅風險程度入邊進行投資.另外,如果要進行高風險投資(比如高風險嘅股票),大家一定要具備相當嘅知識先好去做(唔好聽Number).因為投資涉及風險,資產價格可升可跌,大家有機會連本都冇埋.當然我地可以做好多野去降低風險,比如分散投資:我呢度嘅分散投資唔係話分散係唔同嘅高風險產品.而係我地將一啲資源放去低風險但會慢慢增長嘅產品,同時將一啲資源去做高小小風險嘅投資,咁我地嘅財富慢慢累積.大家如果想了解低風險而又可以做到比自己假設回報高嘅產品可以去InMAP App問一問專業嘅Agent.
當然亦有其他辦法去做,比如開源:揾多份工或者令自己有一啲被動式收入.另外仲有節流,將一啲我地嘅娛樂洗費Cut左佢,咁我地就能夠有更多嘅資源投放係未來.
儲蓄辛唔辛苦?好辛苦.望住其他人係Facebook post去旅行,買呢樣果樣,但係自己就要控制自己嘅欲望係非常辛苦嘅一件事.但係到最尾,當你完成目標,望返轉頭嘅時候,你就會發現一切都係值得.就正如你要減肥/練肌肉一樣,過程辛唔辛苦?當然好辛苦,唔會訓醒一擘大眼就成身肌肉(如果有嘅麻煩Email筆者🙇♂).目標從來唔係講出黎就會完成到,我地冇辦法做到八千月薪買林寶嘅話(如果想知自行Google),就需要透過自身嘅規劃,努力,自律,刻苦咁去完成佢.但係各位都要記得要完善左自己嘅保護網先,因為有起事上黎都係係儲蓄度攞返出黎(點解要買保險).
如果覺得自己係規劃理財方面唔係太專長又唔知有咩可以幫到你完成目標,可以去InMAP問一問專業Agent(何謂好Agent)嘅意見.佢地會幫你分析你嘅財務狀況,比一個切合你需要嘅方案你.另外,如果想了解保險又或者想Review下自己嘅保單,都可以去InMAP平台問下Agent意見.InMAP平台仲可以比你管理埋你嘅保單,等你可以得閒Review下自己有咩保單.


text:
元素週期表
門得列夫發現有啲元素,有相似嘅化學性質,而且重喺隔咗一定數目嘅元素之後,又重複返之前元素嘅化學性質,於是諗到將元素用表排起.佢將當時已知嘅63種元素依原子量嘅大細並用表嘅形式排列,將有相似化學性質嘅元素放喺同一行,就係元素週期表嘅雛形.利用週期表,門得列夫成功預測當時重未被發現嘅元素嘅特性(鎵,鈧,鍺).1913年英國科學家莫色勒利用陰極射線撞擊金屬產生X射線,發現原子序越大,X射線嘅頻率就越高,因為咁佢認為核嘅正電荷決定咗元素嘅化學性質,並將元素依照核裏面正嘅電荷(即係質子數或者原子序)排列,經過多年修訂之後先成為家陣嘅週期表.
喺週期表入面,元素係以元素嘅原子序排列,最細嘅排最先.表入面一橫行稱為一個週期,一直行稱為一個族.
元素週期表唔單只用喺化學上,就連物理,生物,工程學同埋工業都被廣泛應用.
現代元素週期表改
元素週期表有唔同嘅表達方法,下表係現今科學界最常用嘅排列方法(呢個係港澳繁體版本,部分元素大陸簡體,港澳繁體,台灣正體嘅譯名唔同,譬如Si喺大陸譯為「硅」).
週期表入面嘅元素個體資料改
喺平衡或者得出涉及元素或者化合物嘅變化嘅化學方程式或反應式時,需要計算元素入面唔同嘅「量」.同埋最元素符號最接近嘅「量」,以物質符號 X 作例子,大約有:


text:
24 AUGUST 2015(MON)
夏天一到唔好話小朋友,就連我自己都好鐘意食雪糕...雪條,但成日食雪糕都好似唔係咁健康.不過早排比我發現到一款DIY 乳酪 -Hansells 乳酪系列,見介紹好似幾健康又易整,考慮左一陣就入手一份,返屋企同小小豬齊齊整啦~
整自家製乳酪最主要就係依部簡單箱仔,再利用原盒附送嘅密實盒就可以整到,仲可以選擇一次過整一大盒1KG嘅,或者整兩款各500G唔同味道,又真係幾方便哦~
小小豬第一時間就話要整佢至愛嘅士多啤梨味,將乳酪粉倒入密實盒內~
然後慢慢加凍水至1KG嘅線上面,由於要完全拌匀啲乳酪粉,所以建議用筷子分幾次嚟拌匀,咁會易好多呀~
完全拌匀啲乳酪粉之後,就可以蓋好蓋放入乳酪機內.同一時間需要將熱水加入至乳酪機內,係唔同嘅溫度下,加水嘅量都有唔同,可以依照水位標示來作提示.不過係一般情況下用Normal Climate就可以了~
放好晒就可以去覺覺豬,因為乳酪係需要利用12小時發酵,待發酵完成就食得呀~
依隻為食豬一起身就即刻去睇佢啲乳酪成唔成功啦~
睇見面層出現一層乳清,就即係可以食啦~
依個時候已經可以食,不過都係放入雪櫃雪凍先好味嘛~
嘩哈哈.....雪凍就有得食,製成品嘅乳酪放係雪櫃可以食一星期~
依隻為食豬都不知幾鐘意食,每次要食兩小杯先肯收手呀~
自己整乳酪個質感同平時買開嗰啲又真係差唔多,自己整感覺上又真係好似健康啲添~
除左除左乳酪機之外,我仲入手兩包 Fresh As 水果乾,原理係將生果水份係真空和極低溫度下抽走,讓大部份營養保留係乾果內.
小小豬對依包藍莓乾非常有興趣,仲食唔停口添~
緊係啦...平日冇得食薯片,依包果乾就係扮下薯片,過下佢個心癮啦~
不過對我嚟講都係鍾意加埋乳酪一齊食,口感都唔錯呀~
乳酪簡單又易整,雪櫃存放乳酪總比雪糕健康多啲啲,最重要係小小豬都鐘意食,所以等下次有特價時,一定再度入手,再同小小豬齊齊邊整邊食,又可以多一個親子活動,都唔錯呀!


text:
溫馨提示,如果閣下而家仲會收到朋友親筆寫嘅信,請你好好珍惜佢⋯⋯因為喺而家呢個年代,會花咁多時間寫字嘅人絕種㗎喇!雖然而家send個msg就可以搵到對方好方便,但手寫信始終都係特別有feel㗎嘛.
講起手寫信,早前美國就有個Fisherman(唔係叫阿樂)執到封1981年嘅瓶中信.寄件人叫Douglas,佢寫住話,如果有人執到呢封信就麻煩通知佢一聲個樽係喺邊度執到喎!雖然佢喺封信度留咗地址啫,但個地址都成三十六年前,仲搵唔搵得返阿Douglas㗎⋯⋯
換轉係第二個,可能一早就當睇唔到放棄咗,但呢位漁夫竟然好堅決咁要搵到呢個陌生人!最後搞咗一輪之後,終於畀佢搵到寄件人⋯⋯個好耐冇用嘅Facebook喇!
好彩阿Douglas同漁夫係有Mutual Friend嘅,喺Fd子嘅幫助之下,終於聯絡到阿Douglas喇~原來阿Douglas到而家都仲有Keep住去返掉樽嗰個沙灘度玩㗎!而個樽最後又喺邊度搵到呢?咪就係喺阿Douglas掉樽嗰度六十幾公里之外嘅大海中心囉.
Btw,咁都可以畀漁夫搵得返呢個人,睇嚟人與人之間嘅距離唔超過六個人呢個理論,可能係真㗎喎!
封面圖片及資料來源:SoutheastAdventure


text:
個個女仔都想身材又高又瘦,相信各位sis都有唔少減肥瘦身既經驗架啦,最基本既節食,做運動,同埋食減肥藥,已經係基本盤啦,不過有時做齊呢幾樣野又未必可以真係減到磅,都咪話唔煩!而呢排我就留意到網上好多人討論既中醫埋線減肥法,特別係有一間叫做仁美中醫既女性針灸減肥的診所,今次就等我試試佢啦!
仁美中醫全方位埋線減肥 Report:
第一次聽到仁美中醫係網上見到有KOL介紹,呢間診所最出名係佢地既針灸豐胸療程,見住個KOL由大細胸變到兩邊都咁balance,而且明顯升cup,我個時已經對於仁美中醫好有興趣.然後來做左好多資料rearch ,發現佢地既針灸減肥都有好多人討論,於是把心一橫,我就決定去試下做啦!
其實一直以來都對於中醫減肥方法好有興趣,相比起食減肥藥,中醫好似更加溫和,對於身體無咩傷害性咁,加上我又未試過針灸減肥,一於就係網上報名試試佢!而成個登記既過程都好簡單,只係填寫少少個人資料,已經完成左成個登記手續,之後就安心等當日上去體驗就ok啦!
到左體驗既個一日,我一上到去仁美中醫,即刻就已經有人招呼我,然後好快就叫我入房,首先會有一位真正既中醫師幫我把脈先,佢話原來我係屬於痰濕既體質,身體有好多濕氣積住排唔到出去,所以導致氣血循環好唔暢通,而脂肪就會好容易因而積累係身體,搞到就算食減肥藥都無辦法減得到,至於仁美既針灸減肥療程,就係通過穴位來調和體質,令到身體既血液循環加快,咁樣就可以加快脂肪排出體外,仲可以訓練成易瘦體質!
中醫師解釋佢地會透過特殊的細長針,係一種可以被人體吸收的蛋白質組織埋入體內,而埋線之後就可以24小時不停地刺激減肥穴位.另外,埋線對於局部瘦身都好有效,特別係難搞既腰,大腿同手臀!
當然中醫師唔會一來就幫我埋線既,佢都會先幫我把把脈,了解返我既身體情況適唔適合做埋線先既,之後佢又會問我最想改善既係邊個身體部位,咁就梗係我個大肚腩啦~
諮詢完一輪,傾左差唔多成個鐘,醫師覺得ok之後,先叫我入治療室,之後就訓上張床幫我埋線!雖然中醫師已經好溫柔好細力,不過感覺上都幾唔舒服,似終有d外物入左去身體咁,而且埋線都幾痛架!
埋完線之後第一日唔可以濕水沖涼,第二日先可以,而埋完線之後個幾日,個肚都keep住有d酸酸痛痛咁,雖然醫師有講過係屬於正常反應,但其實都有d擔心,因為keep住身體唔係好舒服咁…埋完線之後個個星期,的確胃口係細左,無之前食得咁多野,但埋線後穴位都keep住出現硬結,都咪話唔擔心,後尾我最後唔想令到個肚情況惡化,我都係返到仁美度要求停左呢個埋線療程…
你問我呢個星期有無瘦到?咁因為無咩胃口都真係瘦左少少既,但第一次埋線就又痛又盛,就算有效我都唔夠膽再試了…
…………
過一排再戰另一間!New beauty S6 溶脂修形療程!
對於中醫減肥有少少陰影,梗係唔夠膽再試啦!不過我係唔會放棄變瘦架!聽班姊妹講有d療程係完全無入侵性既,而且唔會痛就可以輕輕鬆減到肥,我都有少少興趣去試下,佢地就推薦一間去過又唔伏既美容公司New beauty比我!
上網見到New beauty既S6 溶脂修形療程都幾多人討論,有唔少既KOL同網友做完都話效果幾好,而且最重要係唔似埋線咁會對皮膚造成傷害性!上網見到S6 溶脂修形療程係運用左生物激光技術,配合真空抽吸技術,可以深入到脂肪層,加熱後令脂肪更容易經淋巴排出體外,隨著人體既新陳代謝自然排走,漸漸做到愈來愈瘦既目的!
聽斑姊妹講New beauty最好係有得免費體驗,姐係上到去試到覺得夠fit,夠舒服啦,先決定比唔比錢先得,個下我聽完有無咁筍呀?我見New beauty既網址又真係有得填免費體驗既一欄,咁我就梗係拿拿聲上網填自己既個人資料,而成個過程都好簡單,大約5分鐘已經搞完,比我想像中快!
到左體驗個日,我簡位於MK既分店,貪佢就腳又方便,一上到去,D STAFF勁好招呼又好周到,差少少以為自己去左5星級酒店(笑),而招呼我既顧問都有詳細問到我平時生活習慣,飲食習慣同運動之類,之後就問我重點想改善邊個部位先,我都一樣係答佢肚腩架啦.令我驚喜係呢個唔洗錢既免費體驗居然仲有包個體型分析!顧問會用一部好專業既體型分析儀器係我個肚到碌下碌下,之後有D data就會show出來,原來我既身體血液循環好差,勁水腫,加埋皮下脂肪…又係勁多唔洗講…但係顧問話S6 溶脂修形療程通通都可以改善到呢d問題.
咁講咁多做先係最實際既,之後顧問將我交比另一個治療師,一入到房,就叫我訓上床,治療師知我係第一次做S6 溶脂修形療程,都好細心咁同我講解成個療程既原理,而且每個steps都有好詳細咁同我講解,等我唔洗擔心.治療師會運用一部好儀器係我既肚到碌來碌去,熱熱地又幾舒服架~做完既第一下,明顯已經feel到肚腩firm實左好多!
而且治療師完全無hardsell,又真係做完就走得人!
係做完S6 溶脂修形療程個個星期覺得點?真係掂囉!因為keep住個肚都firm,腰圍瘦左幾吋,仲可以著得返M碼既衫,而且完全無反彈,真係勁開心!
呢個時候仲有得免費體驗又唔係hea,又真係有效既療程,我估摸得New beauty!
講得多都怕大家覺得我收左錢(事實上係無= =)大家有興趣就click去下面條link自己登記try下feel下!


text:
「服務」
好多人今日嘅重點都係討論蘋果嘅發佈會,而當中最希望嘅係香港會有手機更新嘅服務推出,點知香港無份,所以有啲失望.其實個計劃都真係幾吸引,又唔使煩每次要賣咗部舊嘅手機先至可以買部新.而每年當佢出新款嘅時候又唔使諗換唔換好,所以真係啱我哋嚟班粉絲.老實講我依家最渴望嘅係新嘅手提電腦嘅發佈會,因為真係要換,真係等到頸都長.
「蘋果」
好多人都應該同我一樣都好關心今朝蘋果嘅產品發佈會,當然事前同以往一樣都有唔同嘅消息流出.其實蘋果近幾次嘅發佈會都好鬼悶,而今次首先打頭陣嘅都係隻智能手錶.老實講真係無乜特別,只係改短咗少少嘢.至於電話方面亦都無乜太大嘅驚喜,最多都係個雙鏡頭咁大把.反而最吸引大部份人嘅係對無綫耳機,因為你啲先似返蘋果創新嘅風格!
「介紹」
除咗討論產品之外,好多人都對於蘋果會點樣介紹第七代嘅手機.眾所周知之前三星出咗部電話叫「碌柒」,所以好多人都好好奇今次蘋果會點處理.當然大家知道廣東話個「七」字同「柒」字之間嘅關係,所以除咗香港之外,其實中國同台灣都出事.中國翻譯成「七,在此」,而台灣就翻譯成「就是七」!老實講七嚟個字真係好難搞,因為真係好容易俾人惡搞!
Also published on Medium.


text:
拿破崙
拿破崙(粵拼:naa4 po3 leon4;法文:Napoléon Bonaparte,原名Napoleone di Buonaparte,1769年8月15號—1821年5月5號),係法蘭西第一共和國第一執政(1799年—1804年),法蘭西第一帝國同百日王朝嘅皇帝(稱為
生平改
早年改
拿破崙1769年喺科西嘉島嘅阿些斯奧城出世.科西嘉島啱啱賣咗畀法國後,法王路易十五承認拿破崙嘅老竇係法國貴族.響老竇嘅安排下,拿破崙 9 歲時喺法國布列訥堡軍校接受教育.1784年以優異成績畢業後,被選送到巴黎軍官學校.
拿破崙 16 歲時老竇病死,佢中途輟學並被授予炮兵少尉軍銜.喺隨部隊駐防各地期間,佢睇過好多啟蒙思想家嘅著作,其中盧梭嘅思想對佢嘅影響非常大.1789年法國大革命爆發後,拿破崙返到科西嘉,當時科西嘉係三種勢力嘅競逐場,革命派,保皇派同獨立派,拿破崙加入支持革命嘅雅各賓派,喺一個志願軍團得到中校嘅地位,後嚟因為同科西嘉獨立英雄保利起衝突,拿破崙全家被迫喺1793年6月逃到法國.
喺1793年12月,24歲嘅拿破崙帶兵攻下保王黨嘅堡壘土倫.1794年熱月政變中拿破崙由於同羅伯斯庇爾兄弟關係緊密而受到調查,後嚟因拒絕到意大利軍團嘅步兵部隊服役而被免去准將軍銜.1795年佢受巴黎督政官巴拉斯之托成功平定保王黨武裝叛亂,一夜之間榮升為陸軍中將兼巴黎衛戍司令,喺軍界同政界中嶄露頭角.
拿破崙係一個出色嘅軍事家,對當時嘅軍事知識深有研究,善於將各種軍事策略運用於實戰之中,尤其係主張將火炮集中使用,以及充分發揮騎兵嘅機動作用.1796年3月2號,26歲嘅拿破崙被任命為法國意大利方面軍總司令,3月9號同情人約瑟芬·博阿爾內結婚,之後就匆匆趕去前線.喺意大利,拿破崙統帥嘅軍隊多次擊退哈布斯堡君主國同撒丁王國組成嘅第一次反法同盟聯軍,最後迫使對方簽署有利於法國嘅停戰條約.
埃及之戰同奪取權力改
取得意大利之役嘅勝利後,拿破崙嘅威信越嚟越高,佢成為法國人嘅新英雄.而佢嘅崛起令督政府感到受威脅,因此任命佢為埃及軍司令,派去東方以抑制英國喺嗰個地區嘅勢力擴張.喺拿破崙嘅遠征軍裏面,除咗2000門大炮外,重帶咗175名各行業嘅學者同成百箱嘅書同研究設備.喺遠征期間拿破崙曾下達過一條著名嘅指令:「俾驢仔同學者行喺隊伍中間.」拿破崙本人精通數學,同時重好鍾意文學同宗教,受啟蒙運動嘅影響極大.
然而1798年遠征埃及本身係一個大失敗.拿破崙嘅艦隊俾英國嘅海軍上將納爾遜完全摧毀,部隊被困喺埃及.1799年回國時,400艘軍艦只剩低2隻小艦,原本侵略印度嘅計畫受阻,人員損失慘重.
呢個時候歐洲反法同盟逐漸形成,而法國國內保皇派勢力亦漸漸上升.1799年8月,拿破崙最終決定趕返巴黎.1799年10月,返到法國嘅拿破崙被當作「救星」嚟歡迎.11月9號,拿破崙發動咗霧月政變並獲得成功,成為法國第一執政,實際係獨裁者.
拿破崙之後進行咗多項政治,教育,司法,行政,立法,經濟方面嘅重大改革,其中最出名並且直到今日依然有重要影響嘅係《拿破崙法典》,係政變當晚拿破崙下令起草嘅,好多條款拿破崙本人親自參加討論最終確定,基本上採納咗法國大革命初期提出嘅比較理性嘅原則.法典喺1804年正式實施,即使係喺一個多世紀後依然係法國嘅現行法律.法典對德國,西班牙,瑞士等國嘅立法起到重要影響.喺政變結束後三個禮拜拿破崙向人民發佈嘅公告中,佢自豪噉宣稱:「各位公民,大革命已經返到佢當初籍以發端嘅原則.大革命已經結束.」
1802年8月,修改共和八年憲法,改為終身執政.1804年11月6號,公民投票通過共和十二年憲法,法蘭西共和國改為法蘭西帝國,拿破崙為法蘭西人嘅皇帝,稱為拿破崙一世.12月2號,拿破崙仿效查理曼大帝嘅歷史,以減少革命派對於佢登基嘅不滿.呢次係第一次法國皇帝以自己個「名」作為皇帝嘅稱號.佢並唔係由教皇庇護七世加冕,而係自己將皇冠戴喺個頭度,然後重為妻子約瑟芬·博阿爾內加冕為皇后.一年之後,佢又喺意大利由教皇加冕為意大利國王.
1805年8月,奧地利,英國,俄國組成咗第三次反法同盟,拿破崙於是喺9月24號離開巴黎,親自揮軍東進,到10月12號法軍已經佔領咗慕尼黑.10月17號法國同奧地利喺烏姆激戰後,反法同盟投降.之後法國又贏咗奧斯特里茨戰役,反法同盟再度瓦解,並且迫使奧地利取消神聖羅馬帝國嘅稱號.拿破崙隨後聯合德國境內各諸侯國組成「萊茵邦聯」,將佢哋置於自己嘅保護之下.次年秋天,英國,俄國,普魯士組成咗第四次反法同盟,但喺10月14號法軍同時喺耶拿同奧爾斯塔特擊潰敵軍,普魯士嘅軍隊幾乎全軍覆沒,拿破崙佔領德國大部分地區.1807年6月法軍又喺波蘭大敗俄國軍隊,拿破崙同俄國沙皇亞歷山大一世會面,雙方簽訂和約,喺之前一年拿破崙頒佈咗《柏林赦令》,宣佈大陸封鎖政策,禁止歐洲大陸同英倫嘅任何貿易往來.自此,法國喺歐洲大陸嘅霸主地位得到確立.拿破崙一世兼任意大利國王,萊茵邦聯嘅保護者,瑞士聯邦嘅仲裁者,並分別封佢嘅兄弟約瑟夫,路易,熱羅姆為那不勒斯,荷蘭,西發利亞國王.
轉折:入侵西班牙,奧地利同俄羅斯改
1807年尾西班牙爆發內部動亂,西班牙國王卡洛斯四世被推翻.拿破崙於是乘機入侵西班牙,並畀佢大哥約瑟夫波拿巴(Joseph Bonaparte)成為西班牙國王.但係呢個舉動遭到西班牙人嘅反對,拿破崙根本平息唔到當地嘅暴動.英國喺1808年介入西班牙爭端,英軍8月8號登陸蒙得戈灣,8月30號佔領咗成個葡萄牙.之後佢哋喺當地民族主義者嘅支持下,逐步將法軍趕出伊比利亞半島.
正當拿破崙陷入西班牙泥潭之際,1809年初第五次反法同盟組成.奧地利從後偷襲法國喺德國嘅領土,拿破崙被迫退出西班牙,率軍東征.奧地利軍隊雖然一開始取得優勢,但係拿破崙好快就轉敗為勝,迫使奧地利簽訂維也納和約,再次割讓土地.次年,拿破崙娶奧地利公主瑪麗·路易莎為妻,法奧結成同盟.
到咗1811年末,法俄關係已經開始惡化,俄國沙皇亞歷山大一世拒絕繼續同法國合作抗英,最後戰爭爆發.拿破崙率領講住12種語言嘅50萬大軍攻入俄羅斯.俄軍採取撤退唔抵抗嘅戰術,直到1812年9月12號法軍歷經博羅金諾戰役(法軍有7萬人陣亡同重傷)後,進入莫斯科.拿破崙本來以為亞歷山大一世將會妥協,但估唔到迎接佢嘅係莫斯科全城嘅大火.而呢個時候國內又有人策劃咗一次失敗嘅政變,令佢不得不趕返法國,最後返到法國嘅只有二萬人.
戰敗,流放,百日政權同滑鐵盧改
1813年英國,俄國,普魯士同奧地利組成咗第六次反法同盟,雙方喺德國境內多次激戰.雖然法軍取得多次勝利,但係針對拿破崙嘅壓力就越來越大,直到10月嘅萊比錫戰役法軍被擊潰,各附庸國都紛紛脫離法國獨立,同盟軍開始向巴黎推進.1814年3月31號,巴黎被佔領,同盟軍要求法國無條件投降,同時拿破崙必須退位.1814年4月13號拿破崙喺巴黎楓丹白露宮簽署退位詔書,喺之前兩日拿破崙宣佈無條件投降.拿破崙本人喺退位後被流放到地中海嘅厄爾巴島.拿破崙保留「皇帝」嘅稱號,但係佢嘅領土只局限喺嗰個島上面.
拿破崙喺去厄爾巴島途中幾乎被暗殺,自己又自殺未遂.而喺巴黎,路易十八返到法國,重新成為法國國王,波旁王朝復辟.拿破崙嘅老婆同個仔被奧地利人囚禁,重有傳聞指拿破崙將被流放到大西洋上嘅一個小島,呢一切令拿破崙別無選擇,最後喺1815年2月26號逃出厄爾巴島,率領1000人喺3月1號返到法國.本來被派嚟阻止佢嘅法國軍隊轉而繼續支持拿破崙.3月20號拿破崙返到巴黎,呢個時候佢已經擁有一隊 14 萬人嘅正規軍同20萬人嘅志願軍,路易十八逃走,百日王朝開始.
但係好景唔長,歐洲各國迅速組成第七次反法同盟.1815年6月18號拿破崙嘅軍隊喺比利時滑鐵盧戰役中全軍覆沒,7月15號佢正式投降.法蘭西第一帝國覆滅,路易十八再度復辟.拿破崙被流放到聖海倫娜島.1821年5月5號,拿破崙喺島上過身,5月8號喺禮炮聲中呢位征服者被埋葬喺聖海倫娜島上嘅托貝特山泉旁邊.直至今日,拿破崙嘅死因重係眾說紛紜,英國醫生嘅驗屍報告顯示佢係死於嚴重胃癌,但新嘅研究認為拿破崙死於砷中毒,而且喺當年貴族鍾意用嘅牆紙上,歷史學家亦發現含有砷嘅礦物,估計係因為環境潮濕而畀砷喺環境中滲透出來.
佢去世後九年,新嘅奧爾良王朝喺人民嘅壓力之下將拿破崙嘅塑像重新豎立喺旺多姆圓柱上.1840年,法國七月王朝嘅路易菲利浦派佢個仔將拿破崙嘅遺體接返.嗰年12月15號,拿破崙嘅靈柩被運返巴黎,喺經過凱旋門後安葬喺塞納河畔嘅榮軍院(榮譽軍人院).
影響改
拿破崙係一名出色嘅軍事家,佢一生親自參加嘅戰役達到60幾場,而佢指揮嘅多次戰役,直到今日喺軍事史上依然有重要意義.但係佢嘅征戰打破咗歐洲嘅權力均衡,導致其他歐洲強權7次組成反法同盟,最終徹底擊敗拿破崙.喺拿破崙戰敗後嘅維也納會議上,新嘅歐洲秩序同平衡好快被重新建立起來.
雖然拿破崙曾經叱吒風雲幾十載,但係佢嘅功績係短暫嘅,喺佢退位後,法國嘅疆域好快又恢復返佢執政之前嘅樣,拿破崙嘅戎馬生涯對之後嘅歐洲歷史並無重大影響.唯一可以令佢載入史冊嘅,係由佢本人下令編撰嘅《拿破崙法典》,呢部法典係好多現代民主國家法律體系嘅原型.
此外,拿破崙亦係最早提出歐羅巴合眾國構想並試圖通過武力嚟實現嘅人.雖然佢本人並未成功實現呢個夢想,但今日嘅歐洲正係向一體化嘅目標邁進.
拿破崙為法國帶嚟榮耀,法國人民始終愛戴呢位法蘭西戰士(不過佢喺18歲之前始終認為法國唔係佢嘅祖國),1840年12月佢嘅遺體運抵巴黎後,90萬巴黎市民冒住嚴寒迎接佢.而喺多年後,拿破崙亦贏得對手嘅尊敬.1855年英國維多利亞女王帶王儲(即後來嘅愛德華七世)到老殘軍人院,女王要王子「喺偉大嘅拿破崙墓前下跪」.
參考改
- (德)艾米爾•路得維希(Emil Ludwig)著/梅沱等譯:拿破崙傳,1999年廣州:花城出版社,ISBN 7536026441
- (法)布里昂(F. D. Bourrienne)著/鬱飛譯:拿破崙傳,1996年天津:天津人民出版社,ISBN 720111072


text:
被人走數要記得追數! │ 展群稅務 CK TAX
好多公司都會採用信用銷售嘅方式出售貨品俾客人,等客人有一個比較彈性嘅還款時間.但係公司會照樣記錄收入,呢筆收入就會包括喺個年嘅應評稅收入.唔知你地有冇發現一個問題呢? 就係如果客人還唔到呢筆款項嘅話,就會變咗公司又收唔到錢,仲要交稅.所以根據稅務條例,呆壞帳 (bad and doubtful debts) 嘅開支係可以扣稅㗎! 但要先達到以下三個條件:
1) 有關的呆壞帳係同營業收入相關嘅欠款
因為開支嘅扣稅條件係呢筆開支要係賺取應評稅利潤而招致,所以呢個要求同樣適用於呆壞帳.假如欠款係因為公司借款俾其他人,而借款唔係公司正常營運業務,咁就無得扣稅㗎喇!
2) 有關嘅收入曾經列為應評稅收入
呢筆欠款一定要曾經列為應評稅收入,稅務局先會俾你扣稅.如果欠款有關嘅收入之前係豁免徵稅,咁就算公司將佢撇帳成為呆壞帳,都係無得扣稅.
3) 納稅人須向稅務局證明在有關稅務年度內的欠款已成為無法歸還的壞帳
為咗證明呢筆欠款真係成為咗呆壞帳,公司需要向稅務局顯示佢有作出過追討嘅行為,而且唔成功.如果公司淨係跟據以往嘅經驗作出呆壞帳撥備,因為佢無追討行為,


text:
5個辭職前考慮嘅要點
「辭職」呢個題目可以好得人驚.我哋會花好長時間心大心細,尤其是裸辭.通常我哋怕處理得唔好會破壞人際關係,又或者擔心自己冇足夠嘅積蓄捱到搵到第二份工.就當我哋真係頂唔順要裸辭,點樣準備好自己,又點樣好好處理呢樣嘢呢?
辭職前5個考慮要點:
1)你係咪準備好要咁做?
決定辭職係一件事,真係辭職係另一回事.面對而家呢份工,你有幾唔開心?嗰種失落有冇影響你嘅私人生活?數據顯示一般人會發4805日工作,而社交只會佔用368日.研究亦顯示高壓嘅工作會對員工造成長期嘅健康問題.除咗健康問題,你亦都會漸漸對你嘅職業產生反感,漸漸埋沒你嘅潛能.
2)你嘅積蓄夠你咬幾耐?
如果你唔係急住要立刻離開工作,你可以自己掌握一下辭職嘅時間.求職時期通常由三至六個月不等,喺冇收入嘅情況下,你本身嘅積蓄夠唔夠用幾個月呢?如果唔係,係咪可以計劃一下幾時辭職,令到冇收入嘅時期減到最短?
3)你係咪一個慣性辭職者?
喺履歷上,一次辭職未必會引起僱主嘅注意,但係如果你連續幾次辭職,僱主就會起疑.面試嗰時,最好準備回答類似「點解你會離開上一份工」嘅問題,最好可以正面地回答,例如雖然你辭職,但你認清左自己係一份工入面想得到啲乜嘢,而你見緊嘅呢份工正正可以俾到你呢啲嘢.
4)點樣保持你自己喺行業內嘅口碑?
突然辭職係一個不負責任嘅舉動,喺公司內惹來不便之餘,隨時會有消息傳咗出去,令行內嘅人對你產生壞印象.要避免俾人唱衰,辭職嘅禮儀一定要做到足.例如親身向上司遞交正式,列印出嚟嘅辭職信.你唔一定要提供辭職嘅理由,但係你應該向上司申明你唔會對公司深懷怨恨,做出對公司不利嘅嘢,並承諾會盡你嘅能力協助交接.你都可以問吓上司希望點樣通知其他同事你將會離職,因為佢哋要接手你做緊嘅嘢.記住,口碑嘅嘢一旦差咗就冇得返轉頭,去到最後一日喺公司都要同所有人好嚟好去.
如果你係因為一啲嚴重嘅原因而決定要立刻離職,並準備好面對所有賠償等等,亦都記住要保持專業嘅態度,切忌單單打打,令到雙方嘅不滿發酵,隨時惹嚟法律行動.熟讀勞工法例對你亦都有好處.
5)你有冇離職規劃?
除咗幫公司入面嘅人交接,你亦都可以花少少時間計劃一下你離職之後嘅時間想做乜嘢.你會點樣增值自己?你希望投身乜嘢行業?搵一份點樣嘅工? ?問晒呢啲問題之後先辭職,可以令你喺待業期間保持充實.


text:
覺得自己戀愛運麻麻?想知自己屬於邊種類型嘅人不如就等小編同大家做個舉手心理測驗,順便睇吓你嘅戀愛運勢同測埋你嘅個性係點啦!今次嘅問題就係,當你需要舉手落單叫待應嘅時候,你會係圖中嘅邊個手勢呢?揀好就記
薄餅平時食得多,特別成班朋友一齊聚會更加唔少得薄餅呢種食物!最近日本出現一個爆紅嘅薄餅心理測驗,選擇薄餅嘅配料就可以反映你帶畀對方嘅印象,以及你嘅交友態度,一於測測睇下你係一個咩人啦! 圖片來源:網絡
櫻桃小丸子陪伴住大家嘅成長,相信好多人都睇過,係大家嘅童年回憶!除咗卡通版之外,台灣同日本都拍過真人版,但最經典一定係日版第一代小丸子,由當時只得9歲嘅森迫永依飾演,憑豐富搞笑嘅表情同天真可愛嘅樣子,
大家有冇食宵夜嘅習慣?唔少想Keep Fit嘅人瞓覺前都避免食宵夜,因為擔心食完就瞓覺會好易肥~但日本有大學研究指出,原來瞓覺前兩小時食宵夜唔單止唔會肥,仲可以幫助減肥添!一齊入內文睇下究竟食宵夜有咩
宮崎駿動畫每一套都係經典之作,《千與千尋》,《崖上的波兒》,《哈爾移動城堡》,《龍貓》相信大家睇過~ 小編細細個睇《哈爾移動城堡》都會想像男女主角蘇菲同霍爾過住幸福快樂嘅日子係點呢!日本有位畫家將每套
韓國親子真人騷《超人回來了》2013年播放至今,深受海內外粉絲嘅歡迎,當中「威本兄弟」(William及Bentley)更加人氣高企!去年威本一家宣佈由節目下車之後,唔少fans都大感不捨!幸好爸爸S
相信大家成日都會喺WhatsApp見到一個肥仔Stickers,肥嘟嘟超可愛,表情又多變,唔少人都鍾意用,成為近年來好受歡迎嘅WhatsApp貼圖之一!呢位嚟自印尼嘅肥仔叫Tatan,原來今年嘅佢已經
乜都停乜都冇得去,唯一陪著你嘅就係屋企部電視同電腦啦!好彩最近Netflix一炮過推出三套超強勢愛情韓劇,除咗有顏值超高嘅男女主角之外仲有閃爆劇情!喺屋企睇到冇嘢好睇嘅你哋就可以開始追喇!想知呢三套韓
本地確診數字不斷上升,想去做檢測又打晒蛇餅等三四個鐘?真係分分鐘等完冇事都變有事啊!如果想快啲知道自己對病毒呈陽性定陰性,購買快速抗原測套裝可能係最方便同安全嘅方法,最重要係買個安心呀嘛〜想知邊到有得
每日都爆成五六百單,如果失驚無神畀人捉咗去隔離點算好?都係有備無患好啲!原來依家有好多網店同超市都會做埋竹篙灣送貨服務,唔需要擔心入到去會冇啖好食!加上原來送貨入竹篙灣係有注意事項㗎,想知有啲咩唔送得


text:
(2022開箱)Kistoy Cathy按摩震棒值唔值得買?圖解點用 + 好評分享
最近小編上網成日見到唔少Kistoy Cathy的廣告,睇咗吓評價,基本上大家都係一致好評,大讚Kistoy Cathy係高潮神器.
究竟Kistoy Cathy係咪真係好評講咁好用?今日小編就同大家開箱依款熱門item,睇吓係咪真係咁好用!
外觀設計
Kistoy Cathy 一共有兩隻顏色,鐘意清純feel嘅白色啱曬你,想要熱情性感嘅你都可以揀紅色!今次我就揀咗紅色同大家睇睇.
依部Kistoy Cathy唔算好大部,大約一罐可樂嘅size.機身按鈕有靚靚嘅鑽石裝飾,附送嘅收納袋質地都唔錯.磁吸嘅叉電頭就唔容易損耗,可以keep住耐用!
雙頭嘅設計,分別係吸啜嘅頭同抽插嘅按摩棒,HK$498買一部機有兩種玩法,仲可以同時用!可以話性價比係超高!👍🏻
咁Kistoy Cathy有幾多玩法?
按摩棒個頭一共有5種脈沖抽插模式,頭三種係遂漸加強嘅抽插強度,後面兩種的抽插模式仲有唔同的變化,唔會好快悶.
而吸啜頭嗰邊唔好睇佢好似好大舊,其實都係啱啱好,吸啜頭亦有五種吸啜頻率.兩個頭更加可以內外一齊用,刺激的感覺加倍!
實測體驗
使用Kistoy Cathy之前查一啲潤滑油有助你接下來的體驗更安全順暢.
插入後完全冇不舒服嘅感覺,長度ok唔會覺得太頂住,可以全部插入去都得.抽插棒插入開機後嘅衝擊感會比較明顯,係舒服嘅,唔會話衝的太勁搞到不舒服,痛嘅情況.
而吸啜頭嘅貼合度好好,做到全面性包裹,幾分鐘就爽到潮吹.如果加少少潤滑油或者助情凝露效果會更正.如果試埋抽插棒加埋吸啜頭感覺好新鮮好神奇,一邊衝擊加吮吸感覺會更強烈,好容易就會達到高潮.
另外更想讚一下佢嘅靜音效果,即使有強勁的衝激力都唔會好嘈好大聲,擔心玩具嘈音的朋友可以放心入手啦!
總括嚟講,Kistoy Cathy有多種唔同嘅玩法,實際體驗過後發現原來真係好正!加上唔錯嘅靜音效果同靚靚嘅外觀設計,$498 絕對係好扺玩!小編已經私下推薦曬比朋友啦🤫,如果未試過仲觀望嘅朋友仔唔好諗喇,快啲嚟我哋門市試吓手感啦!
(秒潮神器)Kistoy Cathy 雙頭吸啜自動抽插按摩棒(紅/白色)
(喜歡睇這類的分享可以Like一下❤ 記得Follow @19_toys,同埋訂閱我哋嘅Youtube Channel @19Talk濕鳩Talk呀 )


text:
踏入秋季,護膚品同化妝品都要轉季喇~唔少人最擔心嘅係皮膚一乾,上妝就唔夠貼,繼而就出現浮粉,卡粉或者係甩妝嘅問題.想秋冬底妝可以貼貼服服?睇下呢幾個底妝小tips啦!
妝前濕敷化妝水或敷面膜
想個妝夠貼,皮膚都要夠水潤先得~天氣凍就好易有乾紋,妝前可以喺易有乾紋嘅位置作局部濕敷,令皮膚吸飽水分,減少細紋產生.又或者敷mask 全面補水,肌膚有足夠水分,粉底都冇咁易甩啦.
用保濕霜代替妝前隔離乳
皮膚乾,一般人會揀保濕妝前隔離乳盡量幫肌膚補水.但係天氣變凍,當保濕妝前已經唔夠潤,就可以考慮下用cream代替primer,等皮膚滋潤,底妝都貼啲~
待護膚品吸收後再上粉底
有時趕住出門,唔少人搽晒護膚品就即刻上妝.以為上粉底前有搽cream就可以令底妝貼啲?咁只會做成乾外潤內乾,搽幾多保養品都冇用.所以等皮膚吸收晒護膚品後上粉底,先真正做到保濕不脫妝!
除咗呢啲小技巧,恆常嘅護膚好重要!平日做好清潔,毛孔疏通就更易吸收護膚品啦.天氣乾燥都要敷多啲mask幫肌膚補水!肌美精超滲透乾燥小紋立體面膜有助軟化角質層,濃厚精華滲至肌底,減少乾紋生長,令肌膚重現水潤光澤.皮膚飲飽水,秋冬上妝就一定貼貼服服啦~


text:
炮台山站
炮台山站(粵拼:paau3 toi4 saan1 zaam6;英文:Fortress Hill Station)係香港港鐵港島綫,個站喺英皇道同油街交界地底,因為近以前北角炮台(而家係皇都戲院)而命名.喺個站起咗之後,呢個銅鑼灣同北角交界嘅地方,亦都畀人誤叫「炮台山」.個站上蓋發展咗康澤花園.特別嘅喺呢個站冇升降機來往大堂同地面,係全港鐵網路唯一出現呢個情況嘅車站.
車站結構改
車站樓層改
呢個站嘅扶手電梯係全個港鐵系統最長嘅.
車站大堂改
車站商店及自助服務改
車站月台改
炮台山站設有一個島式月台,並裝有月台幕門.位於英皇道地底,上蓋發展咗康澤花園.炮台山站同附近天后站嘅距離只有大約480米,係香港相距第2短嘅兩個重鐵站,約1分鐘車程(相距最短嘅係太子站同旺角站,只有大約400米).
炮台山站嘅設計入面,只有4條扶手電梯連接車站大堂同月台,喺港島綫通車嗰時,嗰4條扶手電梯係全港鐵路系統最長嘅扶手電梯,喺月台東面,同1部升降機(東面的樓梯旁).此外,炮台山站月台東面有一條非常隱蔽嘅樓梯(升降機旁)通往大堂,因為位置偏遠而且大堂同月台之間距離比較長,好少乘客用.曾經有青年喺嗰條樓梯與未成年少女發生性行為被捕.
車站出口改
- A - 油街
- B - 康澤花園
鄰接車站改
接駁交通改
利用狀況改
炮台山站近住多間中學,例如金文泰中學,張祝珊英文中學,顯理中學等等,區內亦有多個大型屋苑,甲級商廈,酒店同埋服務式住宅(例如 Shama Fortress Hill),故此呢個站喺平日返工放工同返學放學嘅繁忙時間人流比較多.而星期六,日同公眾假期嘅人流比平日繁忙時間少.
港鐵喺呢個站亦提供來往寶馬山專線小巴49M嘅轉乘優惠,乘客喺炮台山站轉專線小巴49M可以慳$0.5,因此唔少寶馬山上嘅乘客喺炮台山站轉港島綫.
和富家居庭設有適用於該站嘅港鐵特惠站,為用成人八達通卡嘅乘客提供港幣2元車費回贈.
車站歷史改
車站計劃至落成(1967-1985)改
1967年,喺地鐵規劃港島綫初稿中,呢個車站叫「銅鑼灣站」,大約位置喺油街一段英皇道,同埋七海商業中心嘅地底,同而家炮台山站位置相約.1980年,地鐵更改對港島綫嘅規劃,將原有嘅銅鑼灣站一分為二,叫域多利同埋炮台兩站.其中新增嘅域多利站喺銅鑼灣裁判署地底.兩站其後再分別改名做「天后站」同「炮台山站」,並於1985年5月31號同港島綫一齊啟用.
另外,喺早期炮台站計劃中,蜆殼街近七海商業中心一帶原本係南面大堂所在地,以便乘客由天后北一帶行去炮台站.但因為該區最終嘅可發展密度同埋規模因應東區發展而放緩,令人口比預期低,故此南面大堂喺較後期嘅港島綫規劃中被擱置.
根據《明報》報導,香港政府早喺1980年代初,已經喺英皇道嘉信大廈地下同地庫(七海商業中心)留定位畀日後起車站出入口.東區區議會轄下嘅交通同運輸事務委員會喺2008年12月18號討論喺炮台山站起新出入口嘅事,多名區議員都要求港鐵公司利用個預留區.港鐵公司就話,炮台山站嘅人流雖然有輕微增長,但原有兩個出入口仍足夠應付,冇需要起新出入口;而現時炮台山站嘅位置同當初預留位置時規劃嘅有所差異,由車站連接至七海商業中心亦會比較遠.
車站啟用後至今(1985-)改
炮台山站自啟用以來,除咗作出小規模翻新同裝月台幕門外,並無重大改變.直至2006年,地鐵公司喺車站加設更多車站商店,方便乘客.


text:
- 絮言.狂想#044:(香)港人講地(名)(客串:《香港地理達人挑戰》作者 翊少 Xotarios)絮言.狂想#044: - 13/11/2022
- 我係終極語言迷大贏家哈哈哈哈哈(粵字/en subs)波蘭華沙 Polyglot Gathering,DAY 3–4 VLOG - 06/11/2022
- 絮言.狂想#043:tzingkateti(我唔小心倉頡咗) - 29/10/2022
上回講咗我點樣從零開始,受香港抗暴之戰啟發,構思咗一個將真實事件戲劇化,探「暴動」同「暴政」嘅劇本.然之後,就嗱嗱聲搵人寫劇本.
唔試唔知,搵人寫歌劇嘅劇本都幾難.一方面要識發展一個故事,同埋將個故事濃縮,設計成一個舞台表演,另一方面要識用(相對上比較)詩嘅語言嚟創作,最好有啲音樂感添.喺我呢個project裡面,就再加上要熟識香港時事,但係又要用英文寫嘅要求,更需要有至少一兩個月嘅空閒時間投放入去.
我一開始試過問喺自己嘅奇博學院(Keble College)識嘅創意寫作學生,佢本身有同我打算夾弦樂四重奏(最後拖下拖下拖到武肺),都好有興趣幫手寫,但係暑假忙住寫論文,皮爾修.又試過搵暴大音樂系有英詩底嘅師弟墊屍底,可惜佢文筆又生疏,又忙住搞音樂會.
最後friend搭friend搵咗一個寫開英詩嘅,見住佢有寫開……性質相近嘅題材(放過佢啦国安叔叔),就大膽向佢提出呢個構想.從此,呢套劇,就開始由一個人嘅project,漸漸變成一team人嘅project.
藝術家脾性,創作者同創作者合作,真係唔容易.啲諗法由我源起,交到佢手上反覆噉斟,經歷大改,細改,內容,情節褪嚟褪去,等到佢慢慢吟完詩,再交返畀我譜曲.成個過程由八月左右開始,要喺十月排練之前完成,其實好難;有時會偷雞寫咗音樂先再fit返落啲詞度,而且最後都遲遲先完工.
開工期間,牛津現代歌劇學會就開始招其他人幫手籌備.因為場音樂會會有三套微歌劇,所以一截止報名,我哋三個作曲家即刻開始爭人.我考慮過自己做音樂總監(指揮),但係指揮責任太重大,都係做返副總監(即係排練時嘅伴奏)算.反而一見到我好欣賞嘅本科音樂學生,斯洛伐克女指揮死線一刻報名,即刻mark住佢,同其他作曲家bargain咗返嚟.深思熟慮後,再揀埋標榜一生人睇過幾百套歌劇嘅德國人數學博士生做導演,玩少少音樂但係好有戲劇經驗嘅英國學生做副導.
十月中上旬,我飛返牛津,開始我個學位嘅第二年.星期日到埗,星期一朝早就喺哈里斯.曼徹斯特學院為organ scholar嘅職位試奏,星期二晚就輪到我同其他作曲家去遴選啲報咗名嘅歌者.好驚,成世人聽得兩三套歌劇,突然大權在握,要揀歌喉,揀演技,揀台風.都係嗰句,我本來以為淨係寫音樂㗎咋.
好彩學會個阿頭一早諗好曬程序:每一個參選者入嚟,我哋各自介紹我哋嘅構思,講下我哋作曲進度幾咁唔掂,然後佢就唱一首歌,讀一篇戲劇獨白(dramatic monologue)(隔籬兩個都係英國人,中學時已經熟習呢啲戲劇嘢,我都係要google咗先清楚咩嚟).我好後悔自告奮勇做伴奏,搞到聽又難,寫碌屎又難.聽咗兩晚,終於聽曬,又要同人理論邊個套劇更需要最出色嗰啲歌者.好彩得我嗰套有男高音,另外兩個作曲家唯有睇住我擸走呢個貴族姓氏,戴頸巾,聲底靚,又勁有魅力嘅法國人哲學系博士生,成就我嘅「暴動」.相反,搵女高音就波折重重,但最後都搵到對呢個製作有熱忱嘅「暴政」.
同我個小團隊嘅初次開會,係角色遴選後一日,喺琴房嘅地下.當時有少少緊張,少少尷尬.始終我領導一個創作團隊嘅經驗欠奉(本身就冇諗住要),又係成間房裡面對歌劇認識比較少嘅一個.(就算演出後,次次re-u,一傾到歌劇話題,我都會保持緘默.)最擔心嘅係,我嘅題材咁本地,咁個人,對佢哋嚟講咁遙遠,喺佢哋知道故事內容之前捉佢哋入我條team,感覺好似氹咗佢哋落搭,或者拐咗佢哋幫我做嘢噉.
不過,我諗多咗喇.
佢哋都同學會主席一樣,認為歌劇係應該反映社會嘅.佢哋都覺得,香港嘅事,唔止係香港人嘅事;全世界注目之下,香港嘅浮沉,都係對世界嘅警惕.最重要嘅係,作為三套歌劇之中唯一唔係「全英班」嘅團隊,我哋係吸納緊唔同民族歷史嘅教訓嚟做呢一個製作.計埋演員,我哋一team人(除咗僅有嘅三個英國人)有香港人,德國人,斯洛伐克人,新加坡人,法國人,佢哋民族嘅近代史,都有同極權擦肩嘅慘痛經歷.佢哋都深明,而家嘅香港,就係慢慢,慢慢噉向住四十年代嘅西歐,六七十年代嘅中國,91前嘅蘇聯進發.香港人今日嘅故事,亦都係每一個民族嘅故事.
後來傾傾下,個故事嘅中心思想就變成從香港嘅出發點睇世界:每個國家,每個文化,不論係喺過去,現在,定係將來,都一定有類似嘅人物,事件出現過.往往都有為理想社會而無懼挑戰現狀嘅年青人,有只睇到癥狀而睇唔到病因嘅收成期分子,同埋有自以為主管公義嘅當權者.作品副題係「捏造嘅真相同反射嘅大話」(a chamber opera on manufactured truth and reflected lies,梳,我措詞唔係好掂),正正反映極權點樣用威權改寫現實,但係冷血嘅舉動只係掩飾佢嘅軟弱.
仲記得,我哋一路傾,大家都好雀躍噉話想有機會喺香港再演.可惜,佢哋而家可能連香港邊境都入唔到嚕.
籌備,排練嘅過程,下次再寫.
有關我嘅作曲生涯同埋作品,或者想睇下譜,請移玉步去我個音樂家主頁.


text:
每次去旅行就好似外遇咁,每次都會好期待去識一個新既對象(新地方),每次頭幾日都會好享受新對象帶比你果種新奇,有趣,激情同發現神秘.之後你就會開始諗香港呢個你住緊嘅地方,幾唔適合人住.會不斷諗起佢嘅缺點,佢對你幾咁過份.但去到尾一兩日.你突然會帶點難過要離開,但突然又會好掛住香港呢個地方.食食下日本嘅和食,你竟然係腦海飛過叉燒飯﹔搭搭下泰國嘅搶錢的士,突然好掛住香港啲仆街DC9.就好似啲仆街磁石咁,無論個男人幾衰,你都會唔知點解鐘意佢.有時會諗,究竟自己係鐘意佢之後佢變仆街,定自己本身就係鐘意仆街.
去旅行頭幾日,你會好鐘意一個新嘅地方,因為每一次你轉彎,每一次你回頭,你都係睇緊一樣新嘅事物.一個地方,岩岩黎嘅時候,就好似你同你對象頭幾次約會咁,佢總會比你最好嘅一面比你睇.而你,就因為佢帶比你嘅衝擊,開始墜入左愛河.由你到埗一刻,每行一步,都係新奇,都係驚喜.你會開始比較呢度同香港嘅分別,你會開始由人的態度,到食野嘅口味.開始批評自己係香港遇到嘅人同事,面對住嘅不公平同委屈.去日本你會覺得,點解香港會周地垃圾,點解你遇到嘅每一個人都閪口閪面,你永遠行係條街到,都感受住每分每秒嘅煩燥同不安.有時番到屋企打開電視,又要睇TVB妖言惑眾,不分對錯不斷批評後生仔,每日都有新嘅控制,每日睇新聞就好似比人強姦咁,每日都會慨嘆點解,點解生活係香港咁慘?諗到呢到,你番到酒店,繼續享受呢個新地方,繼續珍惜你係呢度每一分每一秒.
食左幾日和食,行左幾日街,你會開始諗,其實當地人係點樣生活嘅呢?你會慢慢去研究你身邊嘅當地人,你會慢慢開始研究呢個地方.之後,你就會好似同情人相處耐左咁,慢慢發現佢收埋係你背後嘅缺點.原來係佢面前咁乾淨整潔嘅佢,背後竟然有個醉酒佬周圍係街邊柯尿.你隻手岩岩拎住食完嘅章魚燒,第二秒就諗,冇垃圾桶點掉?你開始會埋怨.,點解當地會諸多規舉.食食下野,你會突然諗點解好地地一個湯面,點解個湯底係甜嘅.點解佢所有野都係都好似落咁多糖.其實會唔會食到有糖尿?慢慢你會開始掛住香港,會開始諗,雖然佢對你係衰啲,但係其實佢都好好呀.起碼,你地係生活上會夾啲先.
雖然,香港係對你衰D.你生活係慘D.但係,你係呢度,有一班朋友陪你生存,陪你玩,陪你唔開心.你打開電視係見到好多廢老,但起碼你呢一刻仲可以攸好多野去還擊.打工係好辛苦,但起碼你仲儲到錢去旅行.起碼你呢一刻唔離開,都仲有機會去贏.我地一走左,香港,就唔會再係香港.我地,就再唔會有第二個香港做我地嘅屋企.加油.


text:
跳至內容
常溫貨品滿$300免運 | 冷凍貨品滿$400免運
韓國國民零食品牌之一ORION好麗友,冇去過韓國旅行都會識佢!香港百佳/零食店都會見到佢嘅踪影,喺香港多數人都食過好麗友通心薯條,非油炸薯片,仲有前幾年風「靡」全球嘅Market O布朗尼朱古力蛋糕等.
閱讀更多
陪伴好多香港人成長嘅愉快動物餅,46種唔同得意動物形狀嘅餅乾,上面印有相關動物嘅英文生字,令小朋友除咗食到好食零食之餘,仲可以享受學習英文交流.除咗有大家平時食開嘅牛油味,紫菜味,大家知唔知仲有其他口味嘅呢?
閱讀更多
秋天除咗飲湯水清熱滋潤又保暖,當然唔少得食當做嘅食物啦!相信大家都會諗起食蕃薯,紫薯,栗子等,特別有秋意濃濃嘅感覺,而且好處多多.佢地除咗就咁食,都係好多零食嘅常見口味,淡淡清甜又唔會膩,味道特別…
閱讀更多
相信冇人唔識哩款童星點心麵,陪伴好多香港人同日本人成長嘅零食,最鍾意將雞肉味香脆麵碎成包倒入口,嚓嚓聲,好滿足.雖然舊包裝嘅吉祥物喺2017年轉咗做而家嘅新公仔,但係味道都係咁經典,依然係會令人食到停唔到口…
閱讀更多
仲有一個星期就萬聖節啦,大家除咗要諗萬聖節裝扮,玩咩遊戲,去邊玩,當然仲要諗埋食咩好啦.萬聖節習俗之一一定唔少得trick or treat(不給糖就搗蛋)活動,大人細路都啱玩,萬聖節更加唔少得2022萬聖節期間限定口味零食…
閱讀更多
相信冇人未試過湖池屋嘅薯片,薯條,粟米片.佢出品嘅香脆零食,味道特別多種,仲有唔同厚度系列嘅薯片,會依據唔同厚度配搭各口味.除咗strong厚切波浪型薯片係人氣之選,佢嘅pure potato 系列...
閱讀更多
成日都聽到食香口野好熱氣又唔健康,但香口野多數都係脆卜卜,鬆脆口感,味道又濃,咁好食要戒口真係好難,小零蜜都係d好難忍口嘅人嚟,所以依家多咗唔少健康非油炸零食,雖然非油炸,但脆口滋味唔會因此而冇咗,保持到香口味道,仲少咗份油膩感,更品嘗到零食本身嘅原汁原味⋯
閱讀更多
香港好多人都鍾意食辣,無辣不歡,香辣美食唔只得去川菜餐廳先滿足到,隨時都食到嘅零食都可以滿足你味覺刺激嘅享受.如果你係好辣之人,就一定唔可以錯過哩次零食食辣推介,來自日本,韓國同泰國嘅零食,各有特色,別具風味,而且全部都係香脆零食,脆卜卜…
閱讀更多
有冇人同小零蜜一樣,都係平時唔多好甜食,但一見到焦糖味嘅野食就心心眼呢? 要做到出色焦糖一D都唔容易,要經過多次失敗,量度準確溫度先做到,咁考功夫嘅焦糖同焦糖醬,味道相當特別又好食,配上唔同零食同甜品都可以將平平無奇嘅食物變得獨特滋味,香甜得嚟唔會帶膩,仲有陣陣焦香味…
閱讀更多
日本出色嘅薯片又點只得卡樂B,樂事lays,Doritos等哩d牌子,仲有日本山芳製菓,佢嘅薯片大多用上日本食材,令人食得安心.佢嘅薯片薄,脆,香,令唔同味道都容易突出,而且唔油膩.其中佢嘅黃金牛油味同芥末口味特別出色,喺日本係人氣之選,亦係山芳製菓嘅皇牌味道.牛油味出名清香自然Z
閱讀更多
香港好多人都支持本地自家品牌,尤其自疫症開始,仲多咗香港製造嘅口罩,作為香港人,當然要支持下本地品牌嘅產品啦.其實香港一路都有好多本地牌,不論係食品,衣服,生活用品,藥物等都有,見到「香港製造」,就係信心保證.小零蜜搵嚟唔同嘅香港品牌食品,除咗成日都聽到嘅經典零食品牌…
閱讀更多
一到六月,又到咗炎炎夏日嘅日子,每逢哩個時候都係好多香港人計劃去旅行嘅時候.當中一定唔少得去泰國旅遊,享受泰國天氣炎熱同陽光與海灘.今年當地放寬入境,大家有都可以去玩啦,但因為返香港要隔離,哩一樣都令大家唔想去住…
閱讀更多
本網站使用 Cookies,您可以點選(Cookie政策)以詳細了解其內容.繼續使用本網站,即表明同意我們使用的 Cookies.


text:
次經
次經又叫旁經,後典或外典,原文有隱藏嘅意思,英文係第二正典(Secondary scripture).七十士譯本(Septuagint)除咗以斯拉續篇下卷之外,全部包括喺裏面,並且同舊約其他正典地位同等.呢啲著作係猶太教經學士後期加入或者喺翻譯過程納入正典.次經收錄喺希臘譯本嘅舊約,不過喺希伯來版本係冇嘅.
簡介[編輯]
次經係聖經正典以外,由猶太人著作嘅經卷,大概喺公元前二世紀至公元後一世紀兩約之間嘅時期以亞蘭文或者希伯來文寫成,後來翻譯成希臘文,編入舊約《希臘文譯本》之中,但係希伯來聖經所冇嘅.次經同偽經唔同,偽經嘅內容認定係否定基督嘅救恩或者同聖經教義相違背或者令基督教信仰動搖,猶大書裏面都有引用偽經(第14節);而次經只係未接納做正典嘅著作,比偽經地位高啲.
次經分為三部分:
- 淨係天主教聖經先有嘅:多俾亞傳,友弟德傳,瑪加伯上,瑪加伯下,智慧篇,德訓篇,巴路克書.
- 包含喺原有經文裏面:三童歌,比勒與大龍,蘇散拿傳喺但以理裏面,耶利米書信收錄喺耶肋米亞書.
- 天主教中文聖經思高版冇嘅:以斯拉三(厄斯德拉三),以斯拉四(厄斯德拉四),瑪拿西禱詞(默納舍禱詞),耶利米書信(耶肋米亞書信),瑪喀比傳三同四(瑪加伯三同四).
次經一覽[編輯]
重要性[編輯]
十九世紀後學者發現新舊約之間中斷咗大概四百年,要明白新約背景同思想來源要借助次經:會堂嘅背景,永生觀念嘅興起,身體復活觀念嘅來源,同埋耶穌時代猶太教各派思想對了解新約經文有幫助.使徒時代重要思想新約冇背景資料可以參考,例如:猶太嘅律法,善行,源自墮落嘅罪觀,同埋末世論等.要深入明白新約思想次經係唔可以缺少嘅.


text:
食完好豐富o既早點又去左85C買左杯重LATTE飲. 嘆左一陣就行去搭返葛瑪蘭號巴士返台北!! 真係好快, 大約1個鐘左右就返到台北轉運站喇!!!
因為訂左12點o既火車票去苗栗, 所以就去左京站廣場行下Micia. 去到o既時候都仲未開門!
係Micia買左o的DIY用品, 就慢慢行返去台北火車站, 順便去買左便當上火車食, 去7-11買咖啡飲, 我飲左靜岡抹茶咖啡, 都唔錯喎!!!! 點解香港便利店冇o架!!
準時12:00上左自強號就出發去苗栗喇! 係車上就慢慢嘆個便當!! 其實個便當唔算太好食…不過不失啦!
下午1:41就到苗栗, 其實去苗栗係去join 17號舅父, 因為佢想帶我o地去佢新屋坐下然後就同我o地一齊出發去台中, 係舅父屋企坐左一陣就去左佢而家種菜o地方睇下… 以前返台中都有食佢自己種o既菜, 真係好好食o架…而家佢搬左o黎苗栗都有種…下次再o黎就可以食!!
離開菜田之後就上高速公路去台中喇! 因為約左5點鐘去紅豆溝通! 到左台中係中港路真係好塞車, 好多車排隊入新光三越!! 攪到勁塞車….好在最後都趕得切5點前去到紅豆o乍!
溝通詳情請看: 紅豆婚紗之旅 - 溝通篇
完成左溝通之後, 舅父就接左我o地同幾個阿姨一齊去中南海餐廳食飯, 正式宣佈我o地兩個下年結婚喇!!!
食完飯就返左去休息喇, 準備聽日影相相!!
Day 4
今日係拍攝日, 有關詳情請看:
紅豆婚紗之旅 - 拍攝日之造型篇
紅豆婚紗之旅 - 拍攝日之外景篇 (車站)
紅豆婚紗之旅 - 拍攝日之外景篇 (神社+海灘)
紅豆婚紗之旅 - 拍攝日之內景篇


text:
喺邊度出世就有邊度國籍?到底大家對國籍仲有咩誤解?
一睇標題,就知道其實大家真係對國籍呢個概念有好多嘅誤解,當然最常見就係標題所寫嘅一個.
血統主義與屬地主義
筆者就曾經被好多人問過一個問題:「你點解揸葡萄牙Passport嘅,你喺嗰度出世?」,當然我有可能喺葡萄牙出世,但其實對我嚟講並唔會影響㗎喎.因為其實葡萄牙喺1981年已經由屬地主義轉為血統主義,而作為一個00後,我嘅國籍好自然就係因為血統而嚟.
咁咩係屬地主義?咩又係血統主義(又稱屬人主義)呢?其實好容易理解:屬地主義就係任何一個人喺嗰度出世,就能夠享有嗰度嘅完整公民權,國籍,香港就係一個好好嘅例子,因為香港行屬地主義,所以只要有任何人喺香港生仔,佢嘅子女都一定會係中國籍,亦會取得香港永久居民嘅身分.相反,血統主義即係代表國籍嘅取得除咗移民以外只有憑血統取得嘅途徑,例如喺大部分歐洲國家出世嘅人,只有父母有該國國籍嘅人先能夠取得該國國籍,否則就會變成無國籍(Stateless),而要父母去領事館做翻相關嘅出生轉錄先能夠離境.
基本上依家大部分國家都係行血統主義㗎啦,除咗美加呢啲移民國家仍然係使用屬地主義.
護照到期=國籍失效?
好多人以為喺護照到期日之後好耐都冇renew本passport,就唔能夠申請該Passport,其實就唔係嘅,Passport嘅到期日同你個國籍係完全無關嘅,當然,Passport可以作為一種證明你有該國籍嘅文件,但到期日並不重要,因為國籍係終身跟住你嘅,除非你主動放棄或者係因為違反該國法律(例如該國唔容許雙重國籍或者係宗教問題)而被取消國籍.因此,只要你肯定該國政府嘅系統入面有你嘅紀錄,就能夠重新申請本Passport.
然而,好多人以為有其他國家嘅國籍就會自動取締咗中國籍,咁你就諗多咗,雖然中國法律上唔容許雙重國籍啊,但中國嘅法律從來都俾當權者ignore㗎啦,同埋假如佢地主動取消你嘅國籍,佢地就唔能夠揸正旗號監視已經有其他國籍嘅人㗎啦喎,咁你諗下邊個蝕底啲啦,所以記得自己放棄中國籍啦,而入境處就話有機會影響香港居留權嘅,不過呢個地方已經全面赤化晒,都再冇留低嘅理由啦.要救一個地方,先要確保自身嘅安全嘛.
仲有咩唔明都可以留言/Facebook問我嘅,可能就第日再開Po講過啦.


text:
「指標」
每間公司都會定立唔同嘅指標,只不過指標嘅意義係啲乜?係唔係所有嘢都指標化就一定成功?當然定立指標係為咗公司上下有一個統一嘅方法去量度業務嘅情況,等員工有一個清晰嘅目標.有時有指標係一件好事,不過有時如果有太多指標,或者已經違背定立指標嘅原意,甚至乎有機會走火入魔.只不過要適當使用數據,同定立有用嘅指標其實係一件幾難嘅事!
「數據」
如果一講到數據分析,大家都一定會用唔同嘅數據作為指標去量度策略同業務嘅表現.但係邊啲指標先至係幫到你?好多時見到一啲企業所訂立嘅指標其實一啲實際價值都無,幫唔到日常營運之餘,如果用錯指標分分鐘令公司走上不歸路!其實訂立嚟啲指標係話俾我哋聽大環境嘅趨勢,當察覺有異樣就可以迅速搵到問題嘅根源,唔洗浪費時間.與此同時要每幾個月就要睇下啲指標仲符唔符合當其時嘅營運環境.
「負累」
點樣用數據去賺錢同慳錢其實係一門學問.曾經有人討論過無指標嘅好處,但係如果你要管理一個龐大嘅團隊嘅時候,定立指標係為咗有規範咁管理團隊同業務.有無指標唔係係最大嘅問題,問題在於數據係死,人係生!數據唔係萬能,只不過無數據就萬萬不能.只不過有啲人會按指標辦事,唔識得靈活變通,弄巧反拙.就算原本係一件好事都會慢慢變成負累.
Also published on Medium.


text:
過幾日就係母親節,又係發展商為商場搞活動嘅重要檔期,有嘢送同有明星睇就梗係最煞食啦,恒基旗下嘅將軍澳新都城中心商場就全部都有齊晒嘞.
新都城中心商場喺今個禮拜日,會搞「新都城中心Shine半熟男孩」簽名演唱會,人氣組合Shine會唱歌同做抗炎運動示範.買嘢滿三百蚊,可免費換到Shine嘅最新大碟同恒基送出「抗炎套裝」.
馬鞍山新港城中心商場,就喺本月18號搞「馬浚偉新帝女花情牽新港城」簽名演唱會,重有唱片換領,25號就係「六樓后座眾星匯聚新港城」,有戲票換領.
另外,九龍建業嘅太子始創中心,喺母親節就同五間食肆聯手,推出晚市優惠,重有兩個鐘免費泊車,即日起消費滿三百蚊(一張發票計)就送五十蚊始創中心優惠券.
明報中心貶八成
中原工商部營業董事郭楚華講,柴灣明報工業中心,A座9樓約一萬四千呎樓面,啱啱由喺油塘區開廠嘅製衣商承咗,450萬,圍起每呎317蚊.比原業主91年買入價每呎1770蚊,足足唔見咗八成二.
郭楚華指出,原業主係台資電視台,早前將持有嘅10樓全層,同2樓部份樓面,以呎價367蚊賣咗.
將中獎金美記火速奪
發展商近排興搞代理銷售比賽,用現金獎賞表現好嘅代理,啲貨又可以賣得快啲,大家都有着數.由四間發展商起嘅將軍澳中心,上個禮拜至宣布舉行五月銷售獎比賽,邊間代理最快做到二十單,就獎二十萬,點知美聯唔使一個禮拜,就達目標,發展商今日頒獎.呢類比賽咁見效,搞多啲個市都旺啲啦!
工商租務市場環境唔錯
喺非典型肺炎打擊之下,好多人都以為工商物業租務市場好唔掂,其實陸續都出現唔少大手租務.美聯物業高級營業經理伍錦倫話,好似葵芳新都會廣場,最近就有兩層租出,夾埋都近三萬一呎,呎租十蚊,租客係兩家貿易公司.葵涌萬泰中心十八樓全層,近萬六呎,月租約十三萬,呎租八個二.
至於工業樓就有荃灣德士古道工業中心,萬四呎地廠,月租十萬,呎租七蚊.屯門百利中心二樓近兩萬八呎,月租就平啲,五萬四蚊,呎租兩蚊.


text:
大家無論咩原因要喺一部手機上面雙開Whatsapp,以前可能要裝一啲第三方嘅apps,不過原來官方一早已經推出咗簡單又直接嘅方法:Whatsapp Business .而使用條件就係你嘅手機係支援雙sim卡.
即刻下載Whatsapp Business👇🏼
iOS: link
Android: link
使用Whatsapp Business係免費嘅,並唔會因為個名多咗business就收錢.第一次開apps同第一次開whatsapp相似,但如果你手機上已安裝whatsapp嘅話,新嘅whatsapp busniess會主動問你會唔會用原有號碼登入,由於大家想雙開whatsapp,呢度就建議大家重新填另一張sim卡嘅手機號碼.之後就簡單收sms驗證同填番啲個人資料就可以開始使用.
而因為呢個apps主要針對商務客戶,佢入面係有幾個對實體店/online shop 嘅商戶都相當實用嘅功能.
1. 設定頁多項實用選項
2. 多個自動回覆功能
如果你是一個商戶,呢個功能一定相當實用,你可以選擇喺閂鋪收工之後利用呢個功能,回覆客人指定訊息,講番畀人哋知今日服務時間完結咗,聽日會聯絡番咁.
為咗用聯絡你嘅陌生人/潛在客人覺得你真係喺度,可以設定番第一次對白嘅自動回覆,就好似而家好多online shop都有嘅Bot咁,都係講埋啲:你好呀!有啲咩幫到你?(唔通你以為係真人咩,就算你真係有嘢問,都係要等真人覆)
呢個Quick Reply功能可以畀大家自己設定一個短code之後回覆一句預先設定嘅句子,例如將 /dllm 設定為 Hi, Auntie ,又或者可以將 /51 設定為 五大訴求缺一不可 .
3. 仲有好多實用功能
即刻下載Whatsapp Business👇🏼
iOS: link
Android: link


text:
中華基督教會銘基書院,五旬節中學,基督教香港信義會元朗信義中學,基督書院,路德會呂明才中學,中華傳道會李賢堯紀念中學,天水圍循道衛理中學,中華基督教會方潤華中學,循道衛理聯合教會李惠利中學,馬錦明慈善基金馬可賓紀念中學,迦密唐賓南紀念中學,深培中學,宣道中學,崇真書院,中華基督教會譚李麗芬紀中學,金巴崙長老會耀道中學,南亞路德會沐恩中學,靈糧堂劉梅軒中學,中華基督教會全完中學,循道衛理聯合教會李惠利中學,路德會協同中學,葵涌蘇浙公學,中華基督教會基道中學,協恩中學,五旬節中學,中華傳道會劉永生中學,北角路德會協同中學,中華基督教會培英中學,伯裘中學,長沙灣崇真中學,燕京書院,中華基督教會公理高中書院,顯理中學,路德會呂祥光中學,聖公會何明華會督中學,中華傳道會李賢堯紀念中學,五旬節林漢光中學,播道書院,匯基書院(東九龍),匯基書院,葵涌蘇浙公學,鄧鏡波中學,英華書院,培道中學,鄧鏡波書院,協恩中學,中華基督教會英華中學,中華基督教會譚李麗芬紀念中學,賽馬智毅智書院,沙田循道衛理中學,浸信會永隆中學,路德會呂祥光中學,中華傳道會安柱中學,中華基督教會基新中學,真光女書院,中華基督教會協和書院,聖公會基考中學,九龍真光中學,北角協同中學,顯理中學,港島民生書院,中華基督教會基元中學,中華基督教會培英中學,中華基督教會銘賢書院,中華基督教會基新中學,沙田浸信會呂明才中學,神召會嘉智中學,林大輝中學,明愛陳震夏中學,新生命教育協會平安福音中學,宣道會陳瑞芝紀念中學,中華基督教會基朗中學.....
曾服侍的教會
中華基督教會天約堂,循道衛理聯合教會亞斯理堂,中華基督教會灣仔堂,屯門靈糧堂,宣道會福蔭堂,九龍塘宣道會,路德會象山堂,中華基督教會合一堂,播道會雅斤堂,中國基督教播道會屯門福音堂,循道衛理聯合教會天水圍堂,長沙灣崇真堂,沙田浸信會,基督教敬拜會,主恩會,播道會港福堂,中華基督教會紅磡基道堂,基督教會活石堂(香港),基督教會活石堂(九龍),崇真會救恩堂,金巴崙長老會牧民堂,金巴崙長老會沙田堂,基恩浸信會,中華基督教會沙田堂,九龍城基督徒會博康堂,宣道會活水堂,宣道會愛荃堂,中華基督教會基慧堂,九龍五旬節教會,生命頌浸信會,播道會同福屯門堂,播道會同福柴灣堂,金巴崙長老會耀道堂,中華基督教會田景堂,灣仔潮語浸信會,中華基督教禮賢會九龍堂,百德浸信會,城市福音教會,神召會元朗堂,竹園區神召會竹園堂,生命頌浸信信,基督教播道會同福堂,路德會恩光堂,中華基督教會英華堂,神召會坑口堂,路德會協同堂,香港華人基督會麗禾堂,中華基督教會基元堂,樂道會荃灣堂,百德浸信會,筲箕灣崇真堂,五旬節聖潔會靈光堂,五旬節沙田堂,中國基督教播道會太古城堂,基督教宣道會忠主堂,中華基督教會柴灣堂,中華基督教會基富堂,基督教宣道會北角堂,循道衛理聯合教會筲箕灣堂,大埔浸信會,中華基督教會公理堂,中華基督教會基道堂第三堂,中華傳道會牧幼堂,篤志傳道會伯利恆堂,循道衛理聯合教伯觀塘堂,基督教豐盛生命堂,基督教安輔美林堂,基督教宣道會錦繡堂,基督教宣道會德荃堂,基督教宣道會大興堂,中華錫安傳道會豐盛堂,基督教銘恩堂(大埔),好鄰舍福音堂,基督教宣道會活水堂,南亞路德會沐恩堂,中華傳道會盛福堂,信義會天耀生命堂,基督教信義會香港仔堂,觀塘浸信會,真理基石浸信會,元朗靈糧堂,宣道會上水堂,元洲浸信會,中國播道會順安堂,香港天樂浸信教會,恩典浸信會,神召會聖光堂......
曾服侍的機構或組織
禧福協會,學園傳道會,燊火青年網絡,生命教育基金,基督徒學生福音團契,衛道神學院,興學証基協會,香港豐收佈道團,中國神學研究院,建道神學院,嶺南大學校牧部,香港基督教青年會,播道總會培訓部,播道會兒童之家,小子心扶貧,愛鄰舍福音網絡,馬來西亞怡保八間循理會,中宣神學院,沙田區校長會,香港神學院,城市睦福團契,香港教會更新運動.....
小火子過去服侍
曾服侍的學校


text:
對於iPhone用家嚟講,最唔方便一定係戴住口罩唔可以用Face ID嚟解鎖手機,搞到每一次都要輸入密碼真係好唔方便!不過將來就唔使再咁麻煩喇,因為Apple會喺iPhone嘅iOS 15.4 Bet
又到Switch迷嘅最興奮時刻喇~2022年有多款作品都即將推出系列續作,當然唔小得仲有屬於角落生物嘅超療癒新Game啦!而今次介紹嘅遊戲,冇論單打定同朋友玩都咁適合呀!想知有啲乜野Game值得入手就
新嘅一年梗係要搵啲新動漫衝擊吓啦!而今次小編就會講吓2022年1月動漫新番入面最令人期待嘅其中5套,同大家介紹下上映日期同故事大綱等!當中亦都有原創動畫嘅熱血新番同令人面紅心跳嘅甜死人戀愛系列,當然唔
聖誕節就到,大家準備好禮物送畀另一半未?仲未買禮物嘅你哋仲愁緊買咩好?不如考慮下 MSI 嘅電子產品,由打機神器到文青創作手提電腦, MSI 為大家提供咗全系列嘅聖誕禮物特選搭配超值優惠,男女都適合,
手機不離手已經成為大家嘅日常,但有時都會唔小心整跌部電話,或者食食下飯倒瀉水,搞到部手機濕晒!手機入水後,大家最關心一定係開唔開到機,坊間有唔少手機入水解決嘅方法,最多人用嘅相信係拎風筒去吹部手機,究
正Game真係一浪接一浪啊,先係上個月啱啱先出咗《審判之逝 湮滅的記憶》同 年中出咗小編至愛嘅《Resident Evil Village》,今個月又有幾款新嘅大作啦!除咗有舊作翻炒同續集遊戲之外,仲
哇哇哇,竟然呢個價就買到一隻Game?小編有冇睇錯㗎?咁就緊係冇啦!其實Online Store每隔一段時間就會抽啲遊戲出嚟做減價,上至多人遊戲嘅Mario下至燒腦捉鬼做運動統統有優惠!不過減價GAM
點解人哋啲朋友聚會咁開心咁好玩?首先要好好問吓自己有冇好好做搞手嘅本分~如果想搵一啲方法可以聚集一大班人玩遊戲,今日睇到呢篇文章嘅你有運喇!事關小編將會集合幾個酒game遊戲教大家點玩!唔想再坐喺Pa
好人都用緊iPhone,但未必對iPhone嘅歷史好了解.其實iPhone響當年確實係一件劃時代驚世產品,襯最新一代iPhone 13即將發售,為左向iPhone致敬,小編決定帶大家快速返去2007年
減肥係每個女仔終身事業,最近有好多唔同嘅減肥方法同運動,吸引唔少人去嘗試,希望以簡單又快捷嘅方法去達到自己想要嘅完美身材,有人會試間歇性斷食法,戒糖減肥,禁食等方法,但都冇辦法成功.想成功瘦身除咗運動


text:
話說最近Dyson香港官網減價,一部Dyson Digital Slim Fluffy Pro吸塵機只係需要$3,555,價格比起好多水貨款都抵,所以Raven就喺官網落單買咗一部,2日後就到手都算幾快.但係一切令我對Dyson呢個品牌極度失望,就由打開包裝盒開始… 話說呢個model除咗有一部吸塵機,仲會有一個充電收納架,但係收納架竟然畀少咗「一嚿膠」,發現之後我就當然即刻影相send email去Dyson啦,第二日朝早仲打電話去Dyson熱線,但係過咗48小時我都未知究竟幾時先正式幫到我解決問題…
Dyson Digital Slim Fluffy Pro 開箱
少嚿膠有咩問題?
我都好想同其他人一樣,買完一支Dyson吸塵機番屋企就可以安安心心咁吸塵,但係充電收納架最重要嘅支架竟然少咗一嚿膠!可以睇留下面兩張圖,左邊係正常嘅,右邊係少咗紅色嘅膠.
咁呢嚿膠有咩用?係當你將呢支柱固定住上面嘅收納架同下面嘅底座,即係下面張圖咁:
但係而家少咗嚿膠,呢支柱插住之後,一係就係上面唔穩,一係就下面唔穩.估唔到第一次買Dyson吸塵機,竟然發現佢哋QC咁差,仲因為呢個咁低能嘅原因要去聯絡CS.
聯絡Dyson客服過程
開箱當晚我就即刻E-mail畀help@dyson.com.hk,send完之後,連auto-reply都冇,我連佢有冇真係收到我嘅求助都唔知.咁佢官網話有livechat,但係我睇過日頭同夜晚都搵唔到邊度有…咁即係冇啦!第二日朝早我見email都係冇人覆,心急人上身,就打電話去佢哋CS電話,講完一輪佢哋確認到我收到嘅Product真係有問題嘅,之後再解釋番我已經sd過email提供咗相,CS就話會盡快聯絡番我,之後就收線.
到晏晝都未有人覆email同電話,再打一次去個CS電話,今次接電話嘅就再解釋話,原來個問題需要交畀另一個部門,嗰個部門最快都要一星期先會聯絡我,到時先會解釋究竟點樣處理呢個問題…(當時我就諗喺香港做客真係閪)…我再問下產品上呢啲問題想退款退款需要點做,CS嘅回覆係都係要等嗰個部門確認…
所以而家我就要等Dyson嘅回覆,同埋將部吸塵機放喺一個唔穩嘅收納架上面…
如果畀我再揀,我唔會喺Dyson官網買佢嘅吸塵機,更加唔會推薦人去買呢個brand嘅其他產品!


text:
如果上年6月到而家你都仲未買過VPN,咁你真係好大膽!今次會同大家介紹番幾個討論度高啲嘅VPN,等你上網都多一重保障!仲會教埋你點揀VPN公司,同埋其他保護自己嘅方法.
使用VPN嘅好處
首先要講嘅係:唔係用咗VPN你上網講嘢就100%安全!但係你用咗VPN之後,所有連線都加密咗,你嘅上網公司或者政府都會難以追蹤你上過咩網,就好似隱左身咁.例如你手提電話係用CSL,你上連登嘅話,佢係可以追蹤到你幾時上同上幾耐,而用咗VPN之後,電話嘅連線會經過VPN之後再番去電話/電腦上面,咁CSL就難啲追蹤你喇.當有咩事畀人查,咁都難啲搵到相關資料.
有唔少人上網睇劇或者片可能都會遇過地區問題而冇辦法睇到想睇嘅嘢,而VPN喺呢一方面就可以幫你扮成你係喺當地,呃咗佢哋嘅呢種ip防禦,不過由於你有屎橋,啲片商好似Netflix咁,都係有方法分辨到,咁就要睇吓你揀嘅VPN公司喺呢個問題投放幾多資源同努力喇.
同理,如果你有打開日本game都可能遇過封香港ip問題,咁呢個情況都係可以透過VPN連線到日本伺服器,解決畀人ban ip嘅問題.
使用VPN之後連線都被保護同加密,所以平時屋企上網又好,出街連去免費wifi又好,都可以保護自己嘅資料唔會咁易畀第三方包括政府同hacker追蹤到.
如果你仲有BT下載嘢,咁政府部門都難啲這蹤你真實ip從而搵到你,咁就難啲捉你告你下載/上傳盜版嘢喇,雖然呢樣嘢外國就比較捉得緊.
使用VPN嘅壞處
好似上面咁講,其實當你連線到VPN嘅伺服器,你嘅連線係先經過一次VPN,畫面再出現喺手機,所以會用多咗Data㗎!所以如果你本身個Plan係夠用嘅,但係用咗VPN之後係好大機會爆Data嘅.
另外,因為隔咗VPN嚟連線,所以上網速度係會有一定嘅下降,但係會下降幾多呢,咁就視乎你用嘅VPN伺服器速度同該伺服器同你上嗰個網嘅伺服器個地理距離有幾遠喇,越遠就越有機會越慢.
如果你揀嘅VPN公司並唔可靠,咁你嘅所有連線資料都有可能畀佢拎嚟賣,或者追蹤你,最後令到你畀執法機構可以搵到你.
一個好嘅VPN,或者功能同保護性再強啲都有可能好貴,大家可以留意吓.
VPN推介:Surfshark
Raven上年其實自己分別試用過幾款VPN,最後繼續用緊嘅係呢一間.佢有咩好呢咁?首先係佢係冇設備上限嘅,咁你一個ACC就可以幫你同屋企人裝晒,慳番好多錢.而佢嘅註冊地係英屬維爾京群島,並唔屬於任個一個情報聯盟國家,所以就唔受指定法例保障,就算你畀人查,Surfshark都唔會提供你嘅資料.Surfshark亦都唔會紀錄你嘅連線,包括由咩ip連線到邊個伺服器,連線速度,連線到咩網站等等.價錢上真係好平!連線速度亦都唔錯,不過Netflix就連線得較慢.
如果想買Surfshark可以用以下連結購買:link
Nord VPN:都可以考慮
做得最多Marketing嘅Nord VPN,相信大家都睇過唔少人推介呢款.咁我就簡單講吓點解唔用佢,試用嗰陣其實速度同surfshark相差唔遠,但係佢曾經畀人hack過而且處理手法就麻麻,雖然有人會話係競爭對手煲大件事,但係做人有公關,佢就淨係做Marketing,近日連登都有o放咗話上網隨手一撳都qt到唔少acc流出,安全性高定低就自己考慮啦,我當時試完就退錢離場.
Express VPN:避得就避
呢間亦係相當有爭議,價錢最貴之餘,香港公司背後究竟有冇中國背景?有人話有,有人話冇.不過,如果你目的淨係跨區睇Netflix就可以考慮囉.
淨係用VPN就夠? NO!
當你每日用緊FB打卡,IG又up自拍,打機同啲網站都用FB login,仲要連咗電話號碼入去,咁你有VPN其實同冇用冇分別.政府要查你個FB可能一次起得晒你底.又好似你買嘢用信用卡,就算查唔到你幾時上邊個網買嘢,但係你信用卡有紀錄,都係追蹤得到你.又好似你每日用微信支付,支付寶,抖音呢啲毒app,你唔係以為連咗VPN,大陸會搵唔到你掛?
做人唔好咁天真,既然你要隱身,你就要做得盡啲,太空卡加部替換嘅手機,加一啲唔會有個人用途嘅社交賬號,最好連GPS相關嘅功能停用,確保VPN長期連線,或者有開Kill Switch功能.
仲有,唔好再用Google Chrome上網,盡量使用可以減少被追蹤嘅瀏覽器,例如Firefox或者使用Tor技術嘅瀏覽器.同埋再次提醒大家唔好用呢啲Browser都仲登入番個人社交平台做平時會做嘅嘢.


text:
香港人對歷史故事比較貧乏,今期就用通俗手法,同大家講下一個與奇門遁甲有關嘅歷史故事.
話說從前係一個天下大亂嘅朝代,有一個有錢仔,幾乎俾人買起全家,深深不忿想報仇,決定要暗殺佢嘅仇家,但係無奈對方財雄勢大根本無辦法埋身,無計可施之下,居然度咗一個超級無厘頭嘅策略.當時佢有一個超級大力嘅朋友,同樣對佢仇家一樣恨之入骨,於是佢就打做咗一個成百斤重嘅大錘,諗住當仇家出門嘅時候,匿埋喺山邊,一個大錘兜嘢飛埋去實行暗殺佢,最後當然飛唔中啦,事敗逃亡,想當年我睇到呢一段故仔,呢一幕的情景同周星馳橋段其實好相似,十分搞笑,與我認識嘅主角反差十分之大.
然後呢個有錢仔主角當然要着草,其實佢係一個出名很聰明的人,一早設定逃生路線,仇家點樣都搵佢唔到,於是佢去咗一個好遠嘅地方隱姓埋名,奇人自然有奇遇,有一日佢經過一條橋,有個白鬚阿伯坐咗喺度,叫佢幫佢去橋底執返隻鞋,佢明明見到係阿伯自己專登整跌嘅,唔憤氣之下都幫咗佢執,執完個阿伯仲叫佢幫佢着埋鞋添,佢又死死氣幫佢着咗,之後約佢五日後嘅清晨再理呢條橋到相聚,個有錢仔又會聽佢老點,依約準時雞啼就去咗搵佢,點知個阿伯一早坐咗喺度,話你哋啲後生仔點解唔識早啲到,又約佢五日之後再嚟過,但個有錢仔又繼續陪佢癲,呢次就晨咁早就去咗啦,於是呢個阿伯就俾咗本兵法佢,叫佢返去咪熟佢, 10年之後天下大亂,到時你就可以發圍啦.結果10年之後真係天下大亂,呢個曾經滄海,無助到要飛錘嘅有錢仔都算大仇得雪,仲改變咗中國嘅朝代,成為天下無人不曉,名垂千古嘅大人物,此乃過牆梯與張良計之「謀聖張良」是也.
以上就係著名成語「誤中副車」的故事,當時飛錘地點是博浪沙,張良是韓國的貴族,祖上是韓國宰相,佢嘅仇人就係秦始皇,秦王滅六國之後成為落難人,散盡家財盡地一煲想報仇才想出此飛錘奇招,好難想像中國古代最聰明嘅人張良,當時都居然曾經度過飛錘呢條絕世好橋,我曾對弟子說過這故事的啓發,人係成功之前難免都飛過一兩個錘,點都會做過一啲硬膠事.
而後來與白鬚公的故事,便出自於著名成語「孺子可教」,「張良拾履」,而改變咗張良一生嘅阿伯叫做黃石公,相傳是一位道教的隱世高人,而他送贈張良苦讀十年的天書是什麼?這個有很多說法,有叫作奇門遁甲,三略,太公兵法,太公陰符經,亦有說奇門遁甲是以上兵書的其中一部份,亦正因為呢本奇書,改變咗張良一生,遇上劉邦,促成中國漢朝的誕生,成為千古傳訟既「謀聖」.
今時今日,想學奇門遁甲,唔使飛大錘,亦唔使幫阿伯執鞋,因為在下舉辦的「第七屆奇門遁甲課程」現正招生,只要你每逢星期二有空,便可以報名,3個彈性上課時間,1630,1845,2030各有一班唔使上唔到堂!報名詳情請留意以下網站,或掃描以下QR code便可以!


text:
但係為左 HLC 同 CoCo 有個豐盛暑假
都要頂繼續啊~~
親子裝出場
其實而家十分矛盾
因為唔想3母女著同一樣色
兼且一兩年後阿妹執家姐D 衫想佢有第二隻色
於是家姐姐同CoCo係唔同色
但係一旦有親子裝我就好尷尬
同家姐一樣故然無問題
可惜家姐成日愛PINK
我最唔愛就係Pink...
同妹妹一樣佢又有D唔開心...
而且CoCo 越來越大個
開始識野,
不能夠淨係睇HLC 感受
開始要講多D, 要家姐接受多D喇~
今日得到山頂廣場邀請
出席 Blogger活動「我的有機暑假」
同好友Heem Heem 一齊去玩~
對上一次黎山頂已是前年既冬天
當時CoCo 仲係得幾個月大既BB
因為我地唔係住HK Island
以往黎親山頂一定係Dadii 攪呢攪路攪浪漫
( 唔知點解我老公好鐘意上山頂睇夜景佢覺得好鬼浪漫....拍拖個時係咁, 結左婚係咁
做左人Dadii 都無變...wakakakakaka)
由導遊小姐帶我地去天臺綠色花園參觀
呢個涼亭唔講真係唔知係用環保物料製成!
尤其呢D石柱, 係用車太及好多合成再造物料做成
順便睇下 Pok Fu Lam 水塘
好投入喎~
仲有南丫島同長洲~so close~
呢度放左好多木桶
擺左好多有機既耕作物
今日其實打緊風, 時晴時雨
襯未落雨黎張Blogger 大合照先~
其實好欣償山頂廣場致力宣揚環保!
HLC 每次見到回收箱都會好開心
而上面呢個佢地認唔出既回收箱
我個人黎講, 覺得好靚啊~
呢個綠色花園除左有小型節能風力同太陽能法電外
仲種左好多用黎降溫既草皮
係觀景臺信便懷念下搵下拍拖Feel~
都係返返去現實啦~~
已經有兩個女架喇~
Dadii 還是覺得小情人更重要....
之後就去左做環保車
本來我同Aunty 都驚驚係上次玩賽車活動個D廁紙筒車
( 講真, 個D廁紙筒車, 話名係費物, 整架車除了個個D廁紙筒, 仲用左D全新既紙, 最大問題係架車好流, 又玩唔到! 本來係棄兩個廁紙筒, 整架車要徙多一張紙, 這並不環保!主版單位其實要諗下咩係真正既環保意識, 以為用D垃圾整D野出黎就叫環保, 其實係製造更多垃圾啊~~)
想不到呢架玩都幾有意思
HLC 自己動手做
Mamii 都有幫手
簡單製作唔洗用電會自動行既車
用氣球放氣黎推動,唔洗用電就係環保喇~
架車整好佢地真係好鐘意玩!
之後再寫上對地球既祝願
HLC 未識好多字, 佢畫上回收箱
提醒我地香港連好多國家都已經推行已久既家居費物分類都未做好!
認真要好好教育一下!
仲有呢D提醒我地日常生活既環保意識
有幾多大家係有做既呢?
其實冷氣唔好開咁凍
叫餸唔好叫咁多
多D用毛巾抹野唔好用紙巾
多D帶水出街唔好買包裝飲品
沖涼唔好沖咁耐
祇要大家幫忙行多一小步, 呢個世界就進一步架喇~ :D
呢D小朋友用環保物料製成既ART WORKS
超級 impress!
而家黎山頂廣場
即場Like 佢地個Page
仲有個靚靚環保袋送
O KIDS Story Frenzy time!
各小朋友都十分投入同享受互動
講完故事就黎
Organic farming Workshop 親子有機耕作
呢班係好有 Heart 既環保有機農夫
提出一點我地機付無諗過同環保有關既野
就係食 當造 既蔬果就係環保架喇~
原來唔 當造 既菜要用好多農葯去平衡唔適認天氣既農作物生長
大家都自農葯唔好
但係原來係香港呢個行落超市就乜都有得買既大都會
大家都已經忙既什麼菜先係當造喇~
我諗真係要問返婆婆先知
參加呢個活動除了認識點樣種有機植物
同埋實戰種菜外!
仲會得到「小農夫証書」
七月至八月每個星期日都有「我的有機暑假」活動
呢個暑假, 快D 黎同小朋友體驗一下返學都體驗唔到既環保知識啦~
除了呢個活動, 仲有
八月 Baby Fashion Show (11/8 及 25/8)
想小朋友成為天橋上既Catwalk Model
就要去佢地既Fans Page 留意住喇~
https://www.facebook.com/PeakGalleria


text:
今日就同大家講下如果下雨天又或者天氣唔好, 唔適合戶外活動己嘅時候
留係屋企可以有什麼有趣嘅事情同小朋友一齊做呢?
睇見兩個小寶貝笑得咁開心梗係有好野啦
就係同佢地做一啲簡單嘅小手工啦
聖誕節之後我地都收到好多一盒嘅禮物
當中我同兩個小朋友就最鍾意呢D一 set set 既手作禮物
玩得多電子玩具大家都知道唔係咁好,而手作玩具除左可以增強小朋友創意
中可以訓練小肌肉, 最重要過程中會有互動, 可以增進親子關係 :)
做嘅時候記得唔好掉左D包裝紙,可以用來做墊台紙,咁樣仲可以教埋小朋友環保意識呢~
CoCo 今日做既係日本娃娃
最適合呢D年紀,由佢自己決定顏色,然後從傍指導佢點樣會做得更加好
當然, 有媽媽從旁指導咁先至算係親子活動呢~
家姐今日就係做閃閃水晶球
因為呢排天氣好凍,所以D泥膠好硬,家姐要好用力先至可以將泥膠變軟
Coco認真油顏色嘅樣好可愛呀
你又幾醒目,識得咁樣禁住個頂,咁就唔會郵到隻手指啦~~
家姐努力之下終於將兩個唔同嘅顏色Max 埋喇~
溝顏色都係一個十分重要既學習黎架
係做小手工過程中,亦訓練到小朋友各方面既能力同埋經驗,
睇吓佢幾得戚
家姐嘅作品做得 7788 , 而我剛巧想起佢之前整個Lion , 諗住一齊擺落個水晶球度
準備放入焗爐定型啦
放入焗爐焗三十分鐘就OK架啦
準備幾支棉花棒,
佢好專心咁樣點上黃色一點一點嘅小花
Last step, 媽媽幫手執吓手尾啦~~~
當然對 3 歲小朋友嘅要求都唔可以太高
就係咁樣補返D顏色
So Easy
比個tips 大家, 可以用風筒吹乾再比小朋友油下一Part, 咁就無咁dirty 喇~
咁容易又咁可愛嘅日本娃娃就完成了~~
最後亦都係最好玩既Step
就係將水晶球入水啦
仲要放滿呢D 閃令令金粉
放滿水後, 再將家姐姐一早焗好既作品放係裏邊
我地發現大D嘅作品會更加適合呢個水晶球
不過HLC已經決定下一次再做另一個作品,
因為呢個水晶球Set 跟來既泥膠仲有剩好多
方落個臺上面,好靚呀~~~
HLC十分滿意自己既作品呢
簡單嘅小手工除咗增進親子關係,
仲係一D唔適合戶外活動既假日,
為我地帶黎無限樂趣
Cotton Candy Kids 將會引進更多對親子及教育有幫助既產品
同各為Daddy Mommy 一齊分享育兒樂 :)
手工制作系列, 已於各Cotton Candy Kids 門市有售
黃埔花園第十一期聚寶坊地庫一層B50舖(大眾書局側) T : (852) 2333 1733


text:
(武當五臟內養功)竟令我的乙型肝炎消失了, 肝臟回復健康, 不用再擔心肝癌! – 談文龍,採購主管 – 180805
詳細文字版
我叫談文龍,我職業係係鐘錶業嘅,咁,係30年前呢,咁我結婚之前呢,咁我就去身體檢查,咁我就,果段時間呢發現到原來我係乙型肝炎帶菌者,咁隨著我自己發現到,開始有呢個乙型肝炎帶菌者之後呢,咁我都有D驚嘅,因為肝炎之後,最後嘅終結,結果係會患cancer啦,OK,咁睇時間長短.咁,跟住勒,咁,隨即開始每一年我都會去檢查,咁每一年檢查呢,咁嘅結果可能對我黎講算好啦,因為無差,又無好,咁即係無惡化啦.咁嗯,一直存在咗好多年架勒,已經. 咁,3年之前,咁,我跟師傅,師虛師傅,學一套功法,呢套功法,就係,嗯,叫做五臟內養功,咁學咗呢套功法,咁我學習果陣時間呢,我發現到我個肝臟呢有唔同嘅反應,呢個反應呢係有,我會有發熱,我會有發脹,同埋我感覺到佢係郁,係會郁動,咁呢種反應呢,令到我全身都有發熱嘅感覺,但係個感覺係好溫暖,亦都好舒服. 咁原來呢套功法呢,呢個功法,呢個肝臟功法係有五層嘅,咁或者我分享多兩個,兩個層次俾你地,第一個層面就係話,我練到去第三層果陣時,係勒,呢個第三層有一個係清洗,咁我睇到,我知道,我睇到自己嘅肝臟裡面黑蚊蚊嘅,咁係清洗嘅過程裡邊,我運用氣清洗啦,咁個肝臟裡邊就開始有發熱,咁我整個人都開始發熱,咁我睇到我嘅肝臟裡邊呢,黑色開始變灰色,灰色之後一路一路變咗淡色,變到呢好似光嘅一樣. 咁我練到最後第五層果陣時勒,咁我情況就更加妙,我發現到我全身都好輕好輕,同埋我周邊個感覺,好似有個光球圍住我一樣,果個光球裡邊係好溫暖,係好舒服,令到我個人好輕好輕,我感覺到自己好似唔係坐係地下一樣,好似升起咗我一樣,我有呢個感覺,咁我持續落去,不斷咁樣鍛鍊啦,好舒服,好舒服. 咁,係偶然一個機會裡邊,咁我太太,嗯,發現到有個,嗯,有個化驗中心係免費化驗,去驗呢個肝臟,咁我就去,去化驗啦,去驗,咁出黎個報告呢,好開心,我亦都唔敢相信,原來我乙型肝炎果度呢,係已經消失咗勒,而且係發現到我有呢個,嗯,果個果個,抗體,係勒,不斷咁樣增長.咁,我都唔信嘅,咁,後尾我再返番去自己個個私家醫生度再驗,都唔知係咪嘅果D免費嘅野,都唔知信唔信好,咁,就再返去自己嘅私家醫生度驗,咁,結果出黎嘅結果都係一樣,都係我無咗呢個乙型肝炎,咁,亦都不斷有抗體增生.咁而家我就唔需要再擔心,因為我已經唔係,唔再受一個乙型肝炎個帶菌者果個煩惱去煩自己. 係勒,咁,原來如果我早D練呢套功法果陣時候,咁我可能果個乙型肝炎帶菌就唔會煩擾咗我咁耐,煩擾咗我咁多年,咁我都好,好多謝師傅.


text:
炎炎夏日,有咩嘆得過係屋企涼冷氣?今期《選擇》測試咗14款兩匹的
分體式變頻冷暖空調機.一齊睇睇!
今次14款樣本,售價由六千幾到萬五蚊不等.所有樣本都通過基本嘅安全檢測,整體表現仲唔錯添!除咗2款總評拿到4.5分,剩餘各有6部,總評分別攞到4分同3.5分.
買冷氣機,唔係夠COOL就得.識得揀,梗係揀部能源效率高嘅㗎啦!
雖然今次全部樣本,都攞到1級能源標籤,但佢地嘅製冷效率同慳電程度,可以好唔同.
能效比,簡稱EER,係指喺特定溫度同濕度下,部冷氣機嘅製冷量與耗電量的比率.數值越高,代表部冷氣機製冷效率越高.
記住,要根據空間嘅大細,嚟揀部適合的冷氣機.例如你個廳明明比較大,但就買部製冷量唔夠嘅變頻式冷氣機,以為可以慳電,其實仲曬電!
例如你想將室內嘅溫度校到25度,但係部變頻式冷氣機製冷量又唔夠,佢就會長期「開到行」,即係達到佢嘅最大負荷,先達到預設嘅溫度,咁佢嘅製冷效率,即係能效比,會比較低.
相反,一部製冷量同空間配合的變頻式冷氣,就只係初初開機時先會最大負荷,過後長時間用低啲嘅轉速運行,已經夠維持預設溫度,而低啲嘅轉速嘅能效比會高好多,半負荷時嘅能效比,更加會提升3成至7成半不等!
所以大家要因應空間大細,揀部製冷量合適嘅變頻冷氣,吾駛成日要佢去到最大負荷,咁就自然慳電又環保啦
除咗能效比,製冷季節性表現系數可以更準確反映部冷氣機嘅能源效率.
製冷季節性表現系數,代表冷氣機全年由室內排走的總熱量,同總耗電量的比率.測試發現,系數最高同最低的兩款冷氣,數值相差達到兩成,即係耗電量亦相差兩成!
唔少冷氣機都有抽濕功能,用冷氣機嚟抽濕,表現又得唔得呢?
測試發現,各樣本在標準環境下的抽濕表現參差.表現最好嘅一款有四點評分,最差嘅只有兩點評分.其實冷氣機耗電量一般比較高,如果唔使調節室內溫度,用抽濕機抽濕,會更加划算!
消委會提提你,部冷氣機嘅性能固然重要,但安裝同保養都唔可以忽略!
總之,想揀夠COOL,製冷效能又好嘅分體式冷氣機可以點?
睇487期《選擇》月刊啦!


text:
馬場站 (東鐵綫)
馬場站(粵拼:maa5 coeng4 zaam6;英文:Racecourse Station)係港鐵東鐵綫嘅車站,喺香港嘅沙田西北面,專為沙田馬場而設,只喺沙田馬場跑馬先開.
馬場站喺港鐵票務系統中,接近東鐵綫本地路段收費,其中,馬場站喺兩鐵合併有減價,學生亦可以畀「特惠車費」(但係一般情況底下學生唔可以喺呢嗰站出閘);然而,由於馬場站嘅收費較高同埋車站性質特別,所以上水-尖東全月通或部份港鐵紀念車票喺呢個站唔適用.
另外,因應香港賽馬會規定,未滿18歲人士喺賽馬日唔可以入馬場.因此畀3歲至11歲小童遊客用嘅「小童遊客全日通」唔可以喺呢個站用.同時小童八達通卡同未滿18歲人士所持有嘅個人八達通卡(包括已加註「學生身分」或「殘疾人士身分」嘅個人八達通卡)喺呢個站亦唔適用(沙田馬場舉行非賽馬活動除外).即係話,只有成人同長者先至可以喺呢個站出閘.
車站結構[編輯]
車站喺大埔公路側邊,月台位於沙田馬場看台對面,貼住港鐵何東樓車廠.而大堂位於馬場看台,有三條橋駁去馬場同彭福公園.
車站樓層[編輯]
車站大堂[編輯]
大堂喺沙田馬場看台入面,因此大堂並非位於月台嘅正上方,有吐露港公路相隔.如果乘客想由月台去返大堂或者相反,都一定要用喺大埔公路(沙田段)上面嘅行人天橋.由於呢條行人天橋駁住看台嘅中間同南面,因此車站分開做北面同南面兩個大堂,兩個大堂都有客務中心同出入閘機.
由於馬場站唔係經常開放,加上大堂喺馬場看台內,所以係東鐵綫唯一一個冇公眾洗手間,自動售票機,扶手電梯及升降機嘅車站,乘客需要喺其他車站買定一張車飛或用八達通回程,否則要喺客務中心排隊買飛.
車站月台[編輯]
馬場站只有2個月台,位於港鐵何東樓車廠旁邊,以島式月台排列,並無加設月台幕門及指定方向,乘客需留意職員,月台資訊板及車站廣播嘅指示上車.
車站出口[編輯]
馬場站設有兩個車站出口,一個位於沙田馬場看台嘅中央,另一個另位於看台嘅南面,兩個出口連去沙田馬場看台.馬場站初頭無頭等服務,後嚟先加返.
- 沙田馬場,彭福公園
鄰接車站[編輯]
馬場站係東鐵綫其中一個中途站,淨係沙田馬場跑馬先至開放使用,途經馬場站列車並唔停火炭站,因此乘客需要喺沙田站或大學站等下一班列車轉去火炭站.而由沙田馬場可以步行取道跨越大埔公路嘅行人天橋同埋銀禧花園通道前往火炭站.
接駁交通[編輯]
由於馬場站服務區域只限沙田馬場,港鐵公司並無喺車站街道圖提供接駁交通資訊.
利用狀況[編輯]
馬場站只係喺馬會有馬跑嗰陣先至開,沙田馬場嘅賽馬多數喺星期六,星期日或者公眾假期日間跑,而星期三雖然多數都係喺跑馬地馬場跑夜馬,但係沙田馬場亦會開出嚟做雙邊投注,所以港鐵亦會開埋馬場站,而平時無馬跑就唔會開,不過有部分直通車會通過馬場.而所有經馬場站嘅列車都唔會停火炭站.


text:
係未UPDATE琴晚嘅EVENT之前,講左呢單野先.
人類總是重複相同的錯誤
是咁的,好明顯好多人係無扒文呢個習慣,SPIDEY仔都講過N次我地個會嘅宗旨,亦都再三溫馨提示過WECHAT嘅ADMIN同HOST大人都係好忙的.
先唔好計呢位師兄問埋一D好MEAN嘅問題,直接入重點.
我地都因為佢嘅身形,同碌野嘅關係,兩位HOST見齊文件都盡量抽時間見下個真人,抱住為一眾女性提供多一條有用的J嘅心態比個機會大家啦.
先約琴日,臨時又話唔得,話下晝方便D,咁就約今日下晝啦.
跟住嘅劇情就同上面嘅一樣...
............
唔...WELL..我地絕對明白嘅,阻人𨳒西如殺人父母.
咁ADMIN哥哥已經盡佢最大嘅EQ幫兩位HOST大大Confirm呢件事,我相信正常情況下唔會有師姐怪我地呢位WECHAT哥哥唔盡力.
最後WECHAT哥哥驚再約佢會阻住佢,所以就BLOCK左佢喇.
咁如果呢位師兄係到睇到呢個POST的話,唔好怪佢,因為我地呢邊可能真係唔係好啱你,唔想晒你時間.
我地相信你嘅能力會搵到更加好嘅野,再唔係141,PTGF幫到你,明碼實價,有樣睇亦都好實際.
而你發比我地嘅資料已經即時,係即時,係即時間永久DELETED,唔需要擔心.


text:
越近2月14,心情就越沉重?見到街裏愛人一對對,光棍一族既你一定好睇唔順眼,甚至想喊出黎!其實情人節又冇話要拍緊拖先可以過,情人節應該係慶祝人間有情(好似係),包括對屋企人,朋友既愛,同埋最重要既:自愛!所以唔理你宜家有冇情人,都有好多方法可以享受情人節,而呢啲野,係單身人士先享受到既特權! 光棍救星! 9種方法享受情人節 :
1. 開party
點解唔邀請朋友仔黎屋企,開個單身派對?又冇出去食情人節大餐咁貴,又可以傾下心事!想慳啲錢,就唔好碌信用卡買野食,每人負責一樣食物,都係一樣樂趕.不過記得搞清楚邊個帶咩,唔係可能淨係得甜品冇主菜!你亦都可以諗下其他好玩既活動,例如交換禮物,卡拉OK,飲下野等等…
2. 單身之夜
同一樣單身既朋友仔一齊出去玩返晚勁架啦!就算你唔鍾意clubbing都好,間唔中一晚可以幫你放鬆心情.打扮得靚靚,出去跳下舞,識多啲新朋友,都可以令你心情變好!如果你想過靜靜地既一晚,可以同朋友一齊去睇齣戲.女仔可以留喺屋企一齊煲下韓劇,幻想下好快會遇到你既oppa;男仔就一齊打機吹水,都可以過個開心既情人節.
3. 獎勵自己
愛錫自己多啲,獎勵自己去salon或者spa,做個massage,整下甲,甚至改變髮型都得!做野咁辛苦,梗係要對自己好啲啦.唔好成日諗住自己有咩未做,放鬆一下,重可以避開情人節出名人山人海既地方!
4. 一個人旅行
如果你對自己唔係好有自信心既話,自己去一個旅行可以為你帶黎意想不到既改變!一個人去從來無去過既地方,唔止可以令你大開眼界,重可以發掘到另一面既自己.唔使去好遠既地方,淨係喺香港,都一定有好多你未去過既地方!你越了解自己,就越知道自己想要一個點既伴侶,或者一段關係入面有咩對你黎講係最重要.所以情人節最適合去發掘一個人旅行既樂趣,了解自己更多!
5. 陪屋企人
歌仔都有得唱:「共誰玩共誰做伴侶,進步到某一點熱情就會退,共同進退唯獨是父母這一對」.喺情人節好好表達對父母,甚至係對表兄弟姐妹既感謝同愛!其實好多時,你既時間同埋陪伴,就係對佢地黎講最好既禮物.
6. 試新野
報名學yoga,去試一間新餐廳,學游水或者踩單車.諗下有咩你係一直都想做但冇機會或者時間去做既.喺情人節下定決心試下啦!試完新野,你會為自己驕傲,覺得自己宇宙無敵,咩都做到!咁下次見到心儀對像都有多啲勇氣同佢搭傘啦!
7. 買禮物比自己
冇人送花或者買朱古力比自己,其實完全唔係一個大問題!買對新鞋或者新衫比自己啦,咪重實用過扎幾日就謝既花.如果你識得點樣愛錫自己,個人正面啲,加埋打扮好睇啲,對其他人黎講,無論內在定外在都會吸引啲!
8. 做義工
對好多人黎講,慶祝/諗點慶祝情人節都係一樣好奢侈既事.所以如果你有時間,不如去孤兒童,老人院,殘疾人士中心或者動物收容所做下義工,幫到人,人地開心之餘,自己都開心啲!唔好成日做情侶去死隊,埋怨點解自己冇拍拖,將愛心帶比有需要既人重好啦!


text:
香港飲啤酒,通常都係出街同朋友食飯先飲,或者去卡拉 ok,酒吧飲多,間唔中一罐半罐就會喺屋企飲. 其實點解會飲啤酒,真係好飲? 苦,細個時會覺得咁苦,搞乜你哋鍾意飲.大個就會覺得有另一番味道.
成日聽人講外國飲酒好平,當然唔係講啤酒啦,佢哋係講飲威士忌,白蘭地呢啲. 以前睇電視,電影,都會見到好多鬼佬喜歡蒲吧飲啤酒. 香港蘭桂芳都係畀鬼佬飲啤酒,好多人都鍾意放工三五成群去嗰度飲返一兩杯. 以前大家都係叫喜力,生力,嘉士伯,但係好幾年前已經開始有手工精釀啤酒.如果你係劈酒,當然唔會揀呢啲手工啤,價錢太貴,真係劈到你荷包乾硬化呀! 要劈酒大家都會搵返啲平價啤酒,好似 Budweiser,Asahi,藍妹呢類. 本身喺香港以前都會買麒麟 KIRIN,札幌 Sapporo,後尾就買德國 ERDINGER 黑啤. 人真係會隨住年紀大而鍾意飲黑啤,Erdinger 黑啤就係我最喜歡嗰隻.
香港以前飲都係上面所講,同朋友去食飯,去卡拉OK 先會飲. 再唔係就係因為自己做到身水身汗,坐低飲杯啤酒解解熱,或者係沖好晒涼,坐低嘆冷氣飲啤酒嘆下. 如果唔係都無乜理由會無啦啦走去開罐啤酒. 汽水係咪都可以? 係㗎,不過啤酒好似爽好多.
嚟到英國,啤酒會唔會平過香港呢?開頭屋企都無放啤酒,因為都未知邊啲牌子好飲. 就算買,都係買返啲熟悉嘅牌子,穩陣吖嘛! 但係自從上次同朋友去咗 Brighton 一間海邊餐廳飲過一隻叫做 Offshore Pilsner 嘅啤酒之後,就覺得呢隻嘢真係幾好味. 唔太苦,有少少果味,口感有啲厚 (好似講緊紅酒咁嘅),清清哋幾好飲,連老婆都讚好.
返屋企上 amazon fresh 度訂咗 12 罐返嚟. 諗住點都可以應付到兩三個月,點知一個月都無就清晒,之後想再訂都訂唔到. 搞乜又會飲得咁快呢? 可能我哋嚟到英國嘅時候都熱,加埋成日都食埋啲熱氣嘢,好想飲啤酒嚟下火. 不知不覺每餐都開罐嚟飲,就咁飲晒 12 罐. 上網買唔到點算,平時啲超級市場又無呢隻牌子喎. 其實你想搵 Pilsner 真係唔係咁易,我行過好多間超市,佢哋都係得嘉士伯 Pilsner,GROLSCH Pilsner,AMSTER Pilsner 三,四隻牌子,唔明點解無 Offshore Pilsner. 算,其他牌子都殺,乜都要試下.
嘉士伯 Pilsner — 真係好嘉士伯 feel. 唔好問係乜嘢味道,你一飲就覺得係嘉士伯,可能盲測都會分得到個味道出嚟. 唔太似 Pilsner 嘅味道. OUT~~~~
Grolsch Pilsner— 淡,無乜果味,唔似啤酒. OUT~~~~
Sharp’s Brewery 出品嘅 Offshore Pilsner 真係咁多隻之中最討好. 我都明白無可能其他牌子嘅 Pilsner 會同 Offshore 一樣嘅. 不過都想搵到隻可以經常喺超市就入到貨嘅啤酒,唔駛下下去網店訂, 次次都要訂 24 罐 (Total: £36.99) 先免運費.
其實除咗飲過 Pilsner 之外,都飲過其他牌子嘅啤酒,好似 Cools,Carling,Goose Island IPA…… 都無乜太大驚喜.
Cools — 淡味道,感覺似韓國啤酒咁,唔係咁重啤酒味.
Carling — 屬於淡同苦之間,又唔算淡,又唔算苦,易入口,唔錯.
Goose Island IPA — 屬於苦嘅味道,有少少苦澀,我覺得有啲似生力啤.
呢度真係好多啤酒,要試晒都唔係咁容易,希望遲下可以搵到一隻更加正嘅啤酒.
近日英國受到熱浪侵襲,令到屋企嘅啤酒更加去得快. 真係要快啲搵隻可以替代 Offshore Pilsner 先得. 你見到呢隻嘢唔平,唯起上嚟要成 HK$15 罐,都係要搵啲平價版先得,咁飲落去會破產.
大家如果有興趣訂 Offshore Pilsner 啤酒, 可以去以下官網訂購.(我無佣分㗎)
https://www.sharpsbrewery.co.uk/
封面圖片取材自 square44.com


text:
九巴新一代電動單層巴士——比亞迪 B12A——自從2022年4月25號正式投入載客服務,繼行駛穿梭九龍區核心路線後,喺2022年9月24號正式走入安達臣發展區,行駛213M號線(安泰←→藍田站 (循環線)),為居民帶來新嘅乘車體驗.
九龍東立法會議員顏汶羽,觀塘區議員許有為(安達),林瑋(觀塘安泰)都親身出席213M號路線電動巴士首航儀式.
顏汶羽表示,九巴派出電動巴士行駛途經鬧市路段以及新住宅區域嘅路線,相信有助減低鬧市環境污染,並為市民帶來更怡人嘅居住環境.佢指出,香港政府已經訂立爭取喺2050年之前實現「碳中和」,要達到呢個目標,有賴各界通力合作,而九巴積極推動電動巴士服務,會有好大幫助.佢期望更多電動巴士投入服務,擴大服務範圍,促請政府同埋業界攜手,向業界提供便利,共同建立綠色運輸系統.
九巴助理車務總監 (區域一) (署理)麥成邦指,九巴自2016年開始服務安達臣區居民,由最初6條巴士路線,發展到依家嘅13條巴士路線,再配合完善嘅巴士網絡同埋轉乘優惠方案,九巴將安達臣區居民接駁到全香港.佢又指,今次安排最新純電動巴士行駛安達臣發展區,畀居民享受清新空氣以及寧靜乘車體驗,九巴重視居民日常出行需要,承諾會繼續投放資源,同運輸署緊密合作,為安達臣發展區居民服務.
九巴致力發展環保車隊,新一代電動巴士自2022年4月投入服務之後,連同213M號路線,已經合共行緊7條市區路線——其餘路線都係途經九龍區核心路段,包括:
- 1
- 1A
- 6
- 11D
- 14B
- 203C
穿梭安達臣發展區嘅213M號路線加入電動巴士之後,意味九巴新一代電動巴士服務範圍擴大到7條路線.
為鼓勵乘客支持「綠色運輸」,九巴趁著213M號路線比亞迪 B12A電動巴士首航嘅日子,向乘搭行駛呢條路線電動巴士上嘅乘客送出一套3款電巴襟章嘅「精美」禮盒,更加附有印上專屬編號嘅乘搭證書,吸引大批市民喺首航當日特登去到安泰巴士總站排隊乘搭213M號路線.
當然呢啲咁樣嘅所謂「盛事」就一定要睇吓個「盛況」:
臨近中午時分,當九巴嘅比亞迪B12A單層電動巴士準備駛入安泰巴士總站嘅時候,唔少等候多時嘅巴士迷都喺馬路邊拎起相機同電話影低呢個重要時刻.
至於專誠想搭吓比亞迪B12A單層電動巴士首航213M號路線嘅數以百計市民,一早就已經喺安泰邨總站排隊,人龍一直由站頭排到去兜入安茵街,有啲無留意呢次首航消息嘅居民不禁喺度問:
同一時間,有部分居民見到條人龍咁長,索性淨係同嗰架準備首航嘅電動巴士影相打卡就算喇…咁當然九巴都唔會話就咁擺低架巴士喺度畀大家打卡,佢哋都喺車頭擺咗今次電動巴士首航嘅宣傳板.
隨著臨近中午1235時首班213M號路線比亞迪B12A單層電動巴士開出嘅時間,喺安泰巴士總站守候多時嘅乘客都情緒越嚟越高漲,不時舉起✌🏻手勢歡呼.
不過通常呢啲「盛事」,面對「群情洶湧」嘅情況,往往都唔會一帆風順…
正當現場九巴職員準備安排喺站頭排隊嘅乘客,依照排隊次序登上首班213M號路線嘅比亞迪B12A單層電動巴士,現場一名乘坐電動輪椅嘅乘客表示:
不過由於呢位乘坐電動輪椅嘅乘客,其實真係比現場排喺龍頭嘅乘客較遲到達巴士總站站頭,經過同現場九巴職員擾攘一輪之後,大家認同雖然按照一般乘搭公共交通工具嘅傷健人士優先原則,可以畀呢位乘坐電動輪椅嘅乘客優先上車,但佢得到嘅證書編號會係較一早已經到站頭排隊嘅乘客為後.
現場九巴職員亦都隨即安排,派發一套3款電巴襟章嘅「精美」禮盒同埋印上專屬編號嘅乘搭證書畀排喺總站人龍最頭嘅10名乘客,再一齊去到電動巴士嘅車頭拍照留念.
然後現場嘅九巴職員隨即安排之前乘坐電動輪椅嘅嗰一位乘客上車…再安排已經攞到1~10號乘搭證書嘅乘客緊隨其後登上電動巴士.
而其他喺巴士總站等候多時嘅乘客,亦都陸續獲得安排登上呢架首航213M號路線嘅比亞迪B12A型單層電動巴士.
一眾等咗好耐,成功登上咗呢一架首航215M號路線嘅比亞迪B12A型電動單層巴士,拎到乘搭證書同埋「精美」禮物嘅乘客,上到巴士之後都表現得非常雀躍,紛紛歡呼喝采.
首航嘅呢一架比亞迪B12A型電動巴士一直沿著213M號路線行走,落咗去藍田站之後就再兜返上安泰邨.雖然其間有乘客一度心生不忿,表示質疑:
點解喺中途站上車,唔需要預早幾個鐘排隊嘅乘客都一樣得到乘搭證書同禮物?
但到咗返到去安泰邨總站嘅時候,巴士上面嘅唔少乘客都依然為能夠參與首航而紛紛拍掌歡呼.
不過通常呢啲「盛事」,面對「群情洶湧」嘅情況,往往都唔會一帆風順…
如果有搭過呢一款比亞迪B12A型電動巴士嘅乘客,可能都會留意到呢一款巴士喺人多,天氣炎熱嘅時候,冷氣嘅製冷同埋送風量都係「麻麻地」.而首航嘅呢一架比亞迪B12A型電動巴士當時就滿載乘客,連通道都企滿人,結果呢個「麻麻地」嘅冷氣就引發咗一啲問題:
正當較早前講過嗰位乘坐電動輪椅嘅乘客都已經喺總站落車,九巴嘅職員就發現有一位婆婆遲遲未能夠起身落車,據講可能就係因為人多擠逼,空氣唔流通,令到呢位婆婆覺得唔舒服.
老人家覺得唔舒服係可大可小,職員隨即報警求助,當局都好快派出警員同救護員嚟到現場,將呢位婆婆送院檢查——希望呢位婆婆無大礙啦!
由於現場一度報稱有幾百人排隊等候嘗試乘搭213M號路線一批新投入服務嘅電動巴士,面對咁多潛在嘅乘客,九巴一度派出合共3架比亞迪B12A型電動單層巴士「招呼大家」:
- YA1125
- YA147
- XZ9932
但…是咁的…即係咁講…
其實好多喺安泰巴士總站排隊等候嘗試乘搭電動巴士嘅乘客,其實都係因為想得到九巴派出嘅「精美」禮品,先自甘願對住一條幾百人嘅人龍苦苦等候,所以當以下呢一張通告出現咗之後…
現場唔少原本滿心期望得到「精美」禮物嘅乘客就「一哄而散」,真係要靠213M號路線出入嘅居民就…
終於可以舒舒服服搭巴士喇!


text:
去到集合點先同今次主辦單位賣下廣告先!
整蠱做怪係都要將個手指公指向下
大會安排咗旅遊巴在烏溪沙站接送大家到農場
坐咗大約10分鐘車程就到園藝農場
一去到已經俾Watoto的歌聲吸引咗去,佢哋唱咗幾首歌之後,再到GLP合唱團演出
我哋先喺度睇咗陣表演,之後就開始落起大雨上嚟(其實之前都已經一直落毛毛雨)
好在醒目的我早已準備雨褸俾芊芊(可惜太自以為是的我就冇帶遮俾自己)
結果我哋好狼狽咁走咗去攤位裡面避雨,感謝Watoto攤位的職員Ison哥哥,可以俾我哋兩個留在帳篷底下
我哋坐低食少少嘢(上車前買咗少少麵包飲品,驚現場買會好貴,一般家長心態 ^.^)
跟住睇睇天文台個APP,見短時間都應該唔會停雨,心情突然一沉,哪些「早知唔嚟」,「不如諗吓點走」,「真係好掃興」等字即刻浮哂面
正想縮沙走佬之際,諗起自己寫過的Blog話「落雨駛乜驚」,「落雨都可以照玩」等字句,於是就諗即使落住雨,都要試吓玩落去,順便教下芊芊「生活中一定會有不如意的事」
所以我只好下定決心,問職員姐姐借咗把遮,就同芊芊衝出去玩
雖然玩嗰陣真係超呢咁Hea,芊芊就行入攤位旁邊做手工,我就拎住把遮喺佢後面「揼」雨
義工姐姐好細心好有耐性咁教小朋友做手工搖鼓
芊芊完成後都覺得好靚好鍾意!
然後再到隔離做動物面具
由於大部份人都走哂,所以我哋都唔駛排隊又可以繼續玩啦
有好多唔同動物面具揀,見到有蛙蛙芊芊就一定唔駛諗!
玩玩下都已經唔記得咗係落緊大雨
你睇佢幾咁開心!!! 仲一路叫住話要戴住個面具
睇嚟我哋都已經克服咗落雨嘅問題,跟住即刻又去玩彩繪石頭
小朋友可以設計一顆專屬的石頭
畫畫下仲要求叔叔上顏色喺自己手指上印落石頭上面
大家的石頭都放喺呢度吹乾
雨越落越大,但係GLP及Watoto無懼風雨,再一次出嚟表演
園藝農場 新界西貢十四鄉井頭村131號
免費入場(不需門票)
搜尋
近期文章
文章分類
舊文重溫
- 2022
- 2021
- 2020
- 2019
- 2018
- 2017
- 2016
- 2015
- 2014
- 2013
- 2012


text:
年又過年,共慶歡樂連連.邊個同你講新年一定係快快樂樂?細細個尚未懂事,或者可以天真爛漫無憂無慮浸淫係親戚無比既愛意同埋呵護之中成長.但隨住年歲既增長,唔知道係親戚既真本性慢慢顯露定係我地開始多愁善感,新年唔再係單純逗利既節日而係一場費煞思量,生活失衝而且滿佈困擾既非常時期.
由你一收利是果刻,就開始一場計算遊戲.本來利是多寡於我而言係毫無意義,因為利是只係一份心意,更何況我同親戚既親情只係值40蚊,冇錯係親戚,好親果隻親戚,身家幾百萬.但係好衰唔衰,親戚偏偏要係利是封果到寫名,以前又會少不更事討論親戚出手如何,最後發現表姐收100而自己收40,個心真係痛痛地.討論利是係人既天性,由番學到番工都會無意中講幾句,由其作為中學生大家都會傾下利是有幾多,想用黎做咩,縱使你萬般不情源都好,總會有人問你收幾錢利是,係呢個時候我真係想爆粗「我收幾多關你x事咩」.
新年唔單止要面對屋企人,當你有另一半,你會發現自己多左幾個屋企人.過年過節送禮就少不免,但作為學生哥要送咩比另一半既家人先夠體面?送天神既禮物金莎?唔係掛,由細食到大,冇黎新意,係大陸人先會食.送鮑魚禮盒?唔好玩啦,邊有咁多錢啊,又怕買錯比人呃.送生果籃?又唔知人地中意食咩生果.無論另一半既屋企人重唔重視,介唔介意都好,新年送禮物都係一件令人煩惱既事,由其係冇咩錢既學生哥.
收利是?如果你屋企係大富人家咪唔怕人地問你有幾多利是錢,或者你既朋友係益友既都唔會開口埋口都係錢錢錢.過節送禮既,只要你另一半係左右手,咁問題自然迎刃而解.
不過親朋戚友既問題攻勢係歷古常新,永恆不變,呢場戰爭就係要摧毀所有既子孫,直至搵出真正既勝利者.「搵到女朋友未啊?」,「大學諗住讀咩科啊」,「出到黎諗住做咩工?」,「依家份工點啊?搵唔搵到錢?」,「幾時結婚啊?」,「幾時會生小朋友啊?」,「諗住幾時買樓啊?」種種問題就如巨浪洶湧而至,勢必令形單隻影既小舟翻船方會罷免.「仲未啊,我大學讀社會科學既,出到黎都係做下文員仔,依家份工都係12k,冇錢買樓唔會結婚架啦.」呢個或者係親友最想聽到既答案,之後佢就會用長輩既口吻勸導你,再用自己既寶貝仔女做例子,令到坐係表哥表姐旁邊既我更加無地自容.
如果你屋企人係家中既長子長女或者環境比較好,咁新年隨之而來會為你帶黎一連串既困擾.作為一個宅男,假期緊係想係屋企自己一個靜靜地做野,畢竟放完新年假後,唔少學生面對既係一連串報告.你固之然可以留係屋企做野,但當親友去你屋企打番幾圈或者玩魚蝦蟹果時,你就知道係避無可避.當然呢樣唔知係咩野困擾,因為大部份人都會玩埋一份,但當你既表弟妹入左你間房開始,你既財產都唔會受到保障,借比佢地玩?爛左唔會有人賠.唔借?咁你準備比人開年.
至於食野方面,唔係人人都會出去酒樓飲茶食早餐,更多人係會留係屋企休息,連街都唔想落.阿媽又會唔知點解買下買下買左好多年糕同蘿蔔糕,初一至初七,你既早午餐都會係佢地.你想say no?你忍心咩?老老實實我真係唔忍心,所以我只好同屋企人默默咁食糕,提醒阿媽唔好再重犯呢個錯誤,阿媽成日都點點頭笑笑口話唔會,但係下一年同樣既情況就會再次發生.
假如你新年唔諗住出街,或者你屋企唔係太迷信既,下面既內容就唔關大家事.新年要出街,衣著方面自然要花心思,作為宅男既我,衣著真係好普通,冇咩特別,顏色都係黑白灰,但偏偏新年就要大紅大紫,新衫新褲,而我呢?望住我就好似睇五十年代既粵語殘片,黑白灰又舊又悶.屋企人以為你係到玩野,但我只可以報以一個無奈既眼神.平時已經黑白灰既我,同同輩既親友比較,更形成自卑感.唔係我唔想買新衫,而係我唔明點解一定要人係新年買衫.
留係屋企唔代表一定安全,因為中國人傳統又迷信既習俗往往會令你感到唔太自在.唔準洗頭,唔好掃地,日日聽住玲玲丞丞峰峰係到指三劃四,拎住本通勝羅庚講得振振有詞,屬狗既要點點點,親愛既媽媽就會走入你間房同你講點點點,真係搞到人都癲.
自從我懂事開始,新年已經唔係一件咁單純既事,不過只要大家既屋企人係正正常常,新年自然係一年可喜可賀既一大樂事.否則新年只會成為你既束縛.


text:
之前受Air Belgium既邀請搭佢地隻A340去Belgium玩~所以宜家就寫返個flight report 俾大家~
佢地隻A340 business係採一二一或二一二既設計,即係你可以選擇坐大班椅一個人霸晒個位又得,或者同朋友一齊坐二果個位又得,但佢啲位唔會痴埋既,點都會有個扶手位隔住,你可以話就算同陌生人坐都有距離感啲,不過我自己就覺得兩公婆個啲就慘,無得拖住手咁坐~佢班機啲野食都ok呀!空少空姐都好nice,仲要有香港Crew,仲要咁岩個香港Crew我都識xD 世界真係細 (靚仔既!唔好問我拎佢contact haha) 你問我最鍾意佢啲乜,就係佢張被,真心佢張被我勁想買佐佢!除佐質感好好好滑之外,仲大大隻字寫住個sleep字,鬼唔知你訓佐咁!哈!不過最後當然唔敢拎啦haha 但返去個程唔知做乜張被甩毛甩到痴佐線,我訓醒個下發現自己變佐藍毛毛咁,好彩又有個空少俾個碌碌我去碌走啲毛~
另外有一樣野要同大家講既,就係Air Belgium雖然係傳統航空,但係佢ECON個到除佐serve 兩餐外,中間要飲野的話係要俾錢,當然水係免費既!同埋留意返,因為Premium Econ既位,但係佢Premium Econ係完全坐Business隻位,只係個餐唔同啲,所以我覺得性價比好高!我成日坐business 都會問空少拎個Econ餐食,可能隔離飯香啦!但早餐Econ有冬菇雞粥Business無,咁我梗係食Econ啦係咪!不過我就見佢宜家無乜減價,希望佢遲啲做順佐條線有減價個陣,我諗1萬蚊內坐Premium Econ不是夢架啦!(不過要留意返佢用既機型,因為我發覺佢由10月開始,會用返一隻有Premium Econ seat位既機型執飛,而business會留返4行,Premium Econ都有3行咁,所以想知佢係咪真係拎Business位當Premium Econ賣,就要撳入去揀一次位啦!)
有咩撳入啲相睇吧!
😀 😀 😀 😀 😀 😀 我是一條分隔線 😀 😀 😀 😀 😀 😀
記得同時要like埋我 facebook,仲要撳埋"see first", 咁先會第一時間睇到我出既最新優惠!
同埋梗係要follow 埋我Instagram,睇我啲靚相同IG Story啦!


text:
食煙,缺乏運動,高脂高鹽嘅飲食,雌激素,紫外線等等,呢啲全部係橙皮紋嘅主要成因!要力挽狂瀾,除咗馬上開始勤做運動之外,仲有冇其他方法可以幫手配合吓呢?坊間最貴嘅美容院對付橙皮紋嘅答案都非常一致,就係「膠原蛋白」!!只不過,嗰啲療程閑閑哋都要幾萬蚊,又唔係保證有效,真係好難落到手喎…好彩你識Zaza老師,可以用人哋20份之一嘅價錢消滅呢個「女人嘅天敵」決心要擊退橙皮紋就絕對唔可以懶,一定要配合按摩先至最有效!Zaza老師用最新嘅(膠原再生活膚精華油)做咗一支超級好推嘅抗紋按摩乳霜,幫助修復肌膚嘅彈力纖維及膠原纖維 只要每晚用玫瑰晶石按摩棒來回按摩腰腹,臀部,大腿,身上凹凸不平之處好快就會開始恢復平滑,緊緻,真正帶嚟睇得到嘅改善!
(去橙皮紋按摩乳霜 50g)
太陽花乳化蠟 4g
乳化蠟 1g
有機紅石榴籽油 7g
有機荷荷巴油 8g
咖啡因 1g
白茶純露 22.5g
有機積雪草萃取液 1.5g
螺旋藻纖體精華素 1.5g
膠原再生活膚精華油 1g
維珍尼亞雪松香薰精油 10滴
西柚香薰精油 10滴
生薑香薰精油 (CO2) 10滴
維他命E 5滴
複方植物多肽抗菌劑 1g
配合工具:
玫瑰晶石按摩棒


text:
「中國」
如果你問我,好多時睇返歷史,其實中國真係幾勁!好多時你都咪話唔俾個服字!例如中國四大發明(造紙術,指南針,火藥,雕版印刷術),鄭和下西洋有二百四十幾艘船同二萬七千四百名船員嘅龐大船隊遠航,比起依家啲軍隊仲要勁.但係就係往往固步自封,所以比好多發達國家落後.雖然近年強國掘起,只不過仍然係一個封閉嘅社會!
「王毅」
我有無去過中國?我當然有啦!我真係去過!我甚至乎係中國住咗足足五年!而日前中國外交部部長王毅訓斥加拿大記者,話佢偏見同傲慢,甚至乎問個記者佢有去過中國?講真點解中國會一窮二白?講中國要成為世界第二大經濟體背後有幾多代價?咁又點?中國無貧富懸殊,無貪污,無強權,無獨裁?學人講人權?連人哋問問題嘅權利都無,咁仲係一個強國應有嘅胸襟咩?
「人權」
其實嚟啲行為同暴發戶無分別!如果係咁勁嘅話,中國就唔會有咁多不公平,不公義嘅事件發生!雖然係一個強國,但係就連言論自由都無,仲講咩嘢人權?唔通王毅佢訪問過全中國十三億人?你又點知佢哋點諗?真係幾好笑!就係因為一黨專制,就算有人對依家嘅政府有反對嘅聲音,到最後咪就係將佢哋滅聲.仲學乜嘢人講人權呀?
Also published on Medium.


text:
上一篇「牙痛慘過大病」提到刷牙唔屬於院舍住宿必須提供嘅服務,因為咁我媽啲牙爛得好快.咁之後我帶我媽睇過唔同醫生同牙醫…… 要搵到個願意睇有心臟問題+中過風+認知障礙既牙醫一啲都唔容易.
內科醫生
由於我媽本身中過風,食開薄血丸,有抗凝血功能,常理都知唔可以貿貿然剝牙.喺政府老人科覆診,我媽唔識表達,我就同內科醫生講我媽牙齒潰爛嘅情況.
我:「醫生,我媽話啲牙好痛」
醫生全神貫注望電腦打字.
我:「佢有好多爛牙……」
我:「但係呢,佢食緊薄血丸.」
醫生:「咁樣好難止血」
繼續打字印藥單.
我:「佢牙真係好痛…… 其實果隻藥可唔可以停一停,去剝牙.」
諗左一陣,醫生:「考慮病人身體情況,停藥會令病人有性命危險,唔可以停藥.」
如是者,我問左個醫生幾次,佢都係唔建議停藥剝牙.可能係我講得唔清楚而醫生好忙,其實我係想叫醫生俾advice停藥安排去剝牙,唔係完全停藥.我果時又唔醒目,應該叫醫生立即轉介我媽去政府牙科度睇嘛……於是我就開始用自己既方法搵牙醫.
1. 政府牙醫
之後我媽keep住牙痛,於是我預約左政府牙科診所.政府牙科要提早一個月book,先有得睇症!睇症果日終於到,政府牙醫一見到我媽啲牙
牙醫:「有冇長期病患?」
我:「我媽中過風,食緊薄血丸」
牙醫:「醫生有冇建議可以停藥?」
我:「冇啊」
果日遇著我媽「師傅到」,情緒有少少高漲,係咁重覆同牙醫講「啲牙好痛」,係咁問牙醫「係唔係剝牙啊」咁樣.之後,個牙醫都無幫我媽檢查,就話:「咁樣剝唔到牙,用防敏感牙膏返去刷下,另外用埋牙縫刷同漱口水,睇下情況有冇改善.」
我:「但係佢住老人院,冇人幫手早晚刷牙,而我鐘點工人只係下午上去……」
牙醫:「咁樣無辦法喎」
我拎左兩支試用裝牙膏,無奈咁推住我媽離開診所.等左成個月睇牙醫,換來「無辦法喎」真心吹漲.就算有中風,心臟問題同認知障礙既老人家,都會好似一般人咁牙痛,牙痛難當就需要剝牙,唔剝就食唔安瞓唔落,影響情緒.牙痛係因為有蛀牙,而點解會蛀牙,正正係無辦法維持口腔清潔衛生,做唔到早晚基本刷牙啊嘛!咁你叫一個住老人院行動不便,無意識既老人家去早晚刷牙,係解決唔到牙痛問題喎!
2. 私家診所牙醫
無理由無牙醫可以幫忙.於是,我帶我媽去一間我去過既牙醫診所.喺預約既時候,姑娘已經講明,我媽既情況未必可以喺佢地診所剝牙,最後只可能俾錢諮詢一下.
今次呢個牙醫,檢查完我媽既牙齒,單刀直入:「全部牙都差唔多蛀晒,唔剝牙會一直痛,可能今日係左邊痛,聽日係右邊痛」
牙醫清楚我媽既狀況之後,我媽既心臟問題其實唔係無得搞,之前睇過類似既病人,可以寫信去公立醫院內科問下停藥安排.而診所設備冇醫院咁好,牙醫建議不如直接去私家醫院既牙科門診,搵邊個醫生.時間,金錢就係用左喺度,唯有同自己講,而家起碼有個方向,知道下一步可以做咩.
後記:原來耆智園有為需要牙科服務既認知障礙長者提供相關資訊,大家如果有需要可以搵佢地幫手.而上一篇文章出左之後,亦有網友inbox分享帶住院老人睇牙經歷,又介紹專睇老人,有耐性,細心既牙醫俾我,原來大家都在尋尋覓覓,真係好多謝大家!
3. 私家醫院牙科門診
終於約到期睇私家既牙科門診,檢查完,牙醫知道左我媽身體情況之後,建議我地去返公立醫院既牙科,個度比較可以處理複雜既個案.咁我就同返牙醫講之前睇其他牙醫既經過,佢就話可以幫我地寫信去公立醫院內科,建議內科醫生轉介我地去公立牙科,轉介唔到就advice停藥安排.
然後,再等多一個多月,牙醫收到公院內科醫生既回信,原來我媽既情況,剝牙前停一日藥就搞店,就係咁簡單.剝牙一個少少既要求,兜左幾圈先搵到條路.唔緊要啦,搵到就好了.
而呢個牙醫明白我媽有認知障礙,有時係會不停重覆問佢問題,佢次次都耐心咁回答,講笑咁話我媽而家十足一個活潑好奇既細路仔咁.係囉!人到咁上下可能就會返老還童.
我媽而家冇再日日話牙痛喇!太好了!
今次學到野,唔好期望每個牙醫知道認知障礙既長者唔會有意識去刷牙,同埋佢地住喺院舍生活係無自由,長者唔係想去邊就去邊,刷牙之常人咁普通既事,佢地隨時做唔到.
另外就係,醫生事醫生了.病人講咩都冇用,有咩唔舒服,請醫生轉介或者協調最好.又長知識了!


text:
呢首好多人揀
的確係AT level入面唔難嘅一首bach.1st movt熱身一流,如果做到一種好grand好厚嘅聲就完美.2nd movt雖然都短短哋但唔簡單,佢係一首double fugue (即係兩個subject同時出現),另外亦有唔少幾tricky嘅裝飾音要彈,個mood要夠輕巧,彈到似一首dance就最好.3rd movt就好另類,幾乎係一首recitative咁濟,彈嘅時候可以加少少快快慢慢,最緊要自己清楚點解呢個位想快,嗰個位想拖一拖就得,musicality難過technique.4th movt就完美展示咩叫一首toccata,呢個movt快有快彈,慢有慢彈,最緊要問自己想表達啲咩:想show off your fingers and technique?想bring out the counterpoint?想enjoy the theme (stepwise followed by leaps)?冇分對與錯.其實彈bach本來就有好多方法去approach同一首歌,最緊要自己可以reason到就得(仲記得考DipABRSM嗰時彈呢首toccata,viva voce嗰時考官問我3rd movt點決定邊個位快邊個位慢~


text:
林家謙被傳與靚女主播呂德琳拍拖多年 網友仲列出兩大證據
現年31歲嘅唱作歌手林家謙,對感情事一向相當低調,佢喺2019年以歌手身份出道以來都極少爆出緋聞,真係好神秘呀!直至近日有網民喺討論區出PO爆料指自己喺太子見到林家謙同女朋友行街,之後有網民翻出女朋友嘅分身,原來佢就係靚女新聞主播呂德琳(Vicky).
近日有網民喺討論區出PO爆料指自己喺太子見到一個同林家謙有9成相似嘅人,同女朋友行街.因為樓主冇提供相片嘅關係,令唔少網民都估計佢認錯人,因為而家人人都戴著口罩.之後,樓主仲補充指該名疑似女朋友係「少肥,拖晒手」,搞到有網民搞笑問係唔係林家謙好友Serrini.不過亦有網民爆料指林家謙同靚女新聞主播呂德琳已經拍咗好年拖,並搵出二人交往嘅證據.
第一,主播呂德琳多次喺出鏡時戴上林嘉謙紅館演唱會嘅限量版口罩,去到近日佢喺主持節目時自爆喺暑假期間睇咗唔少演唱會,當被問睇咗啲咩演唱會時,佢就話草蜢演唱會,不過其他主持人就唔係好信.另外,網民仲上載疑似佢哋戴情侶手錶嘅相片,林家謙戴黑色,而呂德琳就戴白色.
按此下載全新Yahoo APP,睇盡最新娛樂新聞,樂壇消息,名人熱話,熱門電影,Netflix劇評,新人更可換領限量新人禮,立即下載!


text:
小心機撒嬌術 偽素顏見男神
喺男仔眼中,眼影深色啲,唇色鮮豔啲,就係「濃粧」!要耍一點小心機,化出男仔睇唔出嘅「偽素顏」裸粧,化得自然,撒嬌嘅時候自然令佢心動,同佢更靠近啦!
小心機撒嬌術 第一招:面膜頸膜眼膜一齊敷,每寸肌膚都唔放過!
敷Mask只係敷面,搞到面同頸兩截色,「偽素顏」露出破綻?!識揀一定揀面膜連頸膜,再加眼膜,一次過白滑水嫩!
Sexylook黑面膜出名擊黑煥白,4D面+頸嘅特別剪裁,貼面兼貼頸,敷得特別舒服,係小編嘅真愛!
呢個禮盒仲有齊Sexylook 3款經典黑面膜及透白眼膜,總共有17塊,只係賣$89,平均每塊唔使$5.3,真係抵到爛!嗱,唔好話平嘢冇好,除咗特別貼面,黑面膜仲加咗黑曜石礦物精華,含矽,鈉,鐵,鉀等微量元素,pH值同肌膚相近,皮膚超快吸收精華,從底層淨白活膚!
全效水潤黑頸顏面膜 4片
加入獨特嘅水母黏蛋白複合物以及第五型膠原蛋白,肌膚好似充電咁,細紋冇晒,變得飽滿,滑嫩,有光澤!
全效嫩白黑頸顏面膜 4片
加入法國千葉玫瑰花水,內含豐富胺基酸,多酚抗氧化物,多種維他命及微量元素,敷完皮膚即時亮白!
全效保濕黑頸顏面膜 4片
加入負離子金箔,同肌膚表面嘅正離子產生交互作用,加速皮膚老廢角質更新,將精華導入肌膚底層,抗老化及鎖水功效一流!
透白明亮黑眼膜 5片
加入熊果素,甘草萃取等植物複合成分,鎮靜肌膚,眼周即時補水提亮!
一個星期輪流敷唔同功效嘅黑面膜,日日敷都唔肉赤!
Sexylook
黑頸顏面膜寵愛無瑕禮盒
包括:嫩白面膜4片,保濕面膜 4片,水潤面膜 4片及透白眼膜 5片
建議價 $158
撒嬌價 $89/盒
小心機撒嬌術 第二招:溫和去角質,肌膚唔再暗啞,粉底都用少啲!
夏天出汗兼出油,角質層愈嚟愈厚,毛孔愈嚟愈大,膚色仲愈嚟愈暗啞,撒嬌都唔敢哄咁埋!
唔使驚,只要用啱產品,去除多餘角質死皮,皮膚真正吸收護膚品,夏天都可以白滑到識發光啦!
Laneige 抗氧亮肌鮮莓磨砂面膜
? 草莓籽磨砂粒粒
蘊含草莓籽及柔軟蒟蒻顆粒,輕輕咁按摩就可以洗走老化角質
? 親膚保濕
除左去角質,敷完面膜後,皮膚仲好水嫩細緻
? 溫和AHA果酸柔滑膚質
含植物AHA果酸成分,可清除積聚死皮,加速皮膚增生週期
? 每星期使用2至3次
搽上面膜後,從較多角質積聚嘅T字部位開始,由內向外輕輕按摩,之後沖洗乾淨就OK
Laneige 抗氧亮肌鮮莓煥膚精華
? 每日早晚都可以用嘅去角質產品
以化粧水鎮淨肌膚後,薄薄搽一層精華,毋須沖洗
? 多種天然成分溫和淨化肌膚
含植物果酸,去角質酶及植物發酵而成嘅乳酸菌等成分,溫和去除老化肌膚細胞,令角質層充滿彈性,滑溜過剝殼蛋
小編鍾意用Laneige嘅產品,除咗因為宋慧喬效應,佢嘅產品的確唔錯!Clear-C Peeling系列最大嘅賣點係所有去角質嘅成分都係來自植物萃取,好似AHA果酸,都係萃取自楓糖,甘蔗,香橙,檸檬及山桑子,好溫和,就算我係敏感肌都用得!
Laneige
CLEAR-C
抗氧亮肌鮮莓磨砂面膜 70ml
建議價 $145
撒嬌價 $98/瓶
抗氧亮肌鮮莓煥膚精華 80ml
建議價 $205
撒嬌價 $139/支
小心機撒嬌術 第三招:隱形內眼線,雙眼即時放大兼有神,最重要係夠自然!
畫龍要點睛,化粧要畫眼線!畫咗眼線,唔想變熊貓,就需要一支防水,防汗,防油嘅眼線液旁身,撒嬌都精靈啲!
K-Palette 1 DAY TATTOO 眼線筆係 日本開架彩粧連續 4 年銷售冠軍!號稱油眼眼線王,好似紋一日眼線咁持久,全日唔溶!
? 筆尖
超極細,輕易畫出纖幼嘅內眼線,填滿睫毛同睫毛之間嘅空隙一啲都冇問題
柔軟有彈性,容易操控線條粗幼,畫出唔同風格嘅眼粧
? 顏色
超濃嘅深黑色或深啡色,一畫即刻上色,仲好實色添
? 速乾
畫完即乾,唔使等
? 防水,防汗,防油
耐水性高分子聚合物,就算係水,汗,油脂都唔會脫粧暈染
? 溫水可卸
簡單用溫水就可以徹底卸除眼線,色素唔會殘留喺眼皮上
小編親身試用過,真係超好用,佢嘅防水,防油效果好出眾,但又好容易卸走,已經榮升小編眼線排行榜第一位!想雙眼有明顯嘅放大效果,我會用深黑色,想柔和啲就用深啡色!配合唔同嘅心情唔同粧容,內外眼線都係用佢!
K-PALETTE
1 DAY TATTOO
完美持久防水眼線液
(超黑色 / 深啡色)
建議價 $98
撒嬌價 $49/支
小心機撒嬌術 第四招:化粧水+精華素+乳液3合1,清爽保濕1支搞掂!
見男神,護膚再化粧,好多步驟,搞到遲大到?!你需要一支L’Oréal保濕精華水,用完精華水即上粉底,慳返好多護膚時間,咁就多啲時間撒嬌啦!
精華水蘊含豐富法國孚日山SPA礦泉水,雙重透明質酸,葡萄籽油,維他命E,水溝油形成嘅爆水珠珠,一抺上面,油包住嘅水珠即刻爆破變成水,超水潤!
三大特點:
?化粧水嘅保濕力:令肌膚喺潔面後瞬間保濕
? 精華素嘅滲透滋潤力:極速滲透落肌膚底層,仲好滋潤添
? 乳液嘅鎖水力:將滋潤因子鎖喺肌膚底層,保濕效果持久
小編係乾肌,每次會滴5滴保濕精華水,然後印上面,精華水會即刻俾皮膚吸收,一啲都唔黏笠,皮膚摸落仲飽滿柔軟啲,用嚟做粧前打底都唔錯,喺Office超過10個鐘,皮膚依然保持水油平衡,一啲都唔乾!
L’Oréal
Hydra Fresh
水清新3合1智慧保濕精華水 175ml
建議價 $139
撒嬌價 $69/支


text:
講《一秒拳王》之前,在下先獻醜.所謂「香港電影已死」嘅爭論,只係咩人睇咩嘢嘅無價值爭拗.以工業/產業去睇港產片,投資者掟錢出嚟冇利潤,好多戲要大明星唔收片酬先開得成,大製作因為老嘢頂住唔會見到新人上位,小本經營只有noise冇實利,所有現象都唔係正常方向發展.喪失造血功能嘅產業,只係睇有冇人掟錢,基本上同等死係冇分別.
反方論者就覺得正方論者只係用舊形態去審視香港電影發展,港片冇可能再返去一年百幾,二百部,但直至依家仲有人唔放棄繼續做,近幾年台前幕後亦越嚟越多新人同新片種見到.有燈就有人,有好戲就自然有觀眾入返場,新形態港產片陸續出現,所以已死之言講得太早.
與其爭拗冇結果嘅嘢,不如睇吓依家仲做緊香港電影嘅人尋求緊咩可能性.《一秒拳王》唔係一部十分好嘅電影,但正正係因為夠普通,夠四平八穩,先喺呢個唔正常嘅時代顯得珍貴.《一秒拳王》身上觀眾可以搵返90年代尾,00年代初港產商業小品嘅感覺,觀影嘅過程舒服,有笑位,有喊位,冇造作對白,冇突兀場口,當然主角周天仁係潦倒得太過理所當然亦係事實.拳擊類型加中佬熱血翻身同溫情炒集錦未見老套,周國賢嘅個人魅力,「良哥」熊倬樂有趣,加埋張建聲,袁富華,張松枝,同埋盧海鵬等一堆近年港片中流砥柱,仲有大量大埔實景,確有昔日港產片嘅情懷.
但《一秒拳王》又喺尋常框架入面創造好多唔尋常,大馬代表林明禎係導演趙善恆第一部作品《救薑清道夫》嘅女主角,當然都係部戲其中一個賣點.而出演《出貓特工隊》之後大紅嘅泰國男星查朗桑提納托古設定竟然係香港人的確估你唔到,先唔講演出係點,但以佢外形同知名度的確吸引到唔少留意泰國明星嘅人入場.過去幾年大家研究港片可以點樣再走出去,今次有大馬同泰國明星坐鎮,效果係點仲需要時間同市場驗證.不過,針對本地市場而言,自己造唔到血向外求新血都係一種拯救港產片嘅可能性同啟示.喺一面倒反中,厭惡睇到講普通話演員(林明禎講又唔同)嘅大環境下,算係一個融合得唔錯嘅嘗試.
新時代/新形態港產片同過去最大嘅唔同,就係觀眾會要求,或者希望見到港產片回應社會,而且唔可以好似以前咁含糊過關打擦邊球,必須要直接正面回應.作為「後反送中」港產片(差館門口有水馬圍住),「避唔到,一齊捱!」嘅類抗爭意識訊息隨處可見,周天仁喪失特異功能更係港人無力走精面,放下昔日優勢嘅投射.唔再諉過於人,靠意志正面硬撼強敵亦係部份港人嘅願景.有人認為講得太白,有人認為仲未夠,都係觀點與角度,反正作者已死,咪由得「黃色KOL們」天馬行空後期加工.就電影而言,《一秒拳王》喺港產片史冊中只係好似周天仁嘅口頭禪「碎料嚟啫」,但偏偏出現喺一個唔正常嘅時代,呢種「碎料」反而最深得觀眾心,更顯珍貴.


text:
發佈時間: 2021 年 05 月 06 日
(17/8 修訂:「軟件開發基金」改為「發展基金」.)
本月嘅焦點活動,係宣傳我哋新建立嘅 Krita 發展基金!我哋基於 Blender 嘅 development fund 程式碼,建置咗一套新嘅捐款系統.依套系統可以俾用戶自行管理各自嘅定期捐款.
到 fund.krita.org 參與依項活動並成為開發基金嘅一份子吧!
Krita 一直以嚟都係免費而且開放原始碼嘅軟件.有幾百人曾經為 Krita 作出貢獻,並有着共同嘅諗法,希望為世界各地過百萬用戶提供一套頂級嘅數碼繪圖軟件.Krita 基金會依頼着各方捐款,為各項相關嘅工作提供款項.喺各個應用程式商店出售 Krita 所得嘅收入亦喺度支援着 Krita,即使唔係由 Krita 基金會經手,Krita 嘅商標持有者依然係 Krita 基金會,而且 Krita 嘅長遠目標係由 Krita 嘅開發人員決定.
喺之前,我哋有兩個唔同嘅定期捐款渠道,一個經 PayPal,另一個經 Mollie.現時定期捐款參與人數總數有約二百人.但係,依個數量只係足以支持一位開發者同埋一位兼職嘅文件編輯者!
依個開發基金嘅目標係希望能夠支持 Krita 所有核心開發工作,令我哋可以唔使繼續依頼應用程式商店嘅收入.
現時,Krita 5 嘅工作正進行得如火如荼.依個將會係一個重大嘅新版本,帶來嘅唔只有新嘅塗抹筆刷引擎,經重新編寫嘅資源管理系統,大幅擴充嘅動畫製作空間.我們計畫喺八月發佈 Krita 5.喺依次活動進行期間,我哋會定期為大家提供有關 Krita 5 嘅更新資訊.
現時嘅開發基金有約二百人參與定期捐款.連同一次性捐款,我哋每月或多或少可以收到大約四千歐羅嘅捐款.
Krita 發展基金嘅目標係要確保持續性.
如我哋可以收到每月二萬五千歐羅嘅捐款,咁就足以喺唔依靠應用程式商店收入嘅情況下支持現時所有核心開發人員.
第一時間收到 Krita 更新版本嘅資訊.你提供嘅電郵地址只會用作傳送新版 Krita 嘅發佈通知,並唔會作其他用途.